**ПРЕДЛОГ ЗАКОН ЗА ШУМИТЕ (\*)**

**Предмет на уредување**

**Член 1**

(1) Со овој закон се уредува планирањето, управувањето, стопанисувањето, одгледувањето, заштитата, користењето и чувањето на шумите како природно богатство, правата и обврските поврзани со шумите и друго шумско земјиште, организацијата и финансирањето во шумарството, како и други прашања поврзани со шумите, друго шумско земјиште и шумските функции или екосистемски услуги, во согласност со принципите за одржлив развој.

(2) Со овој закон се утврдуваат условите и барањата во областа на вршење на промет на шумски производи и ставање на располагање на пазарот во Република Северна Македонија, како и за извоз од Република Северна Македонија.

(3) Одредбите на овој закон се применуваат на сите шуми и друго шумско земјиште без оглед на нивната сопственост, намена или статус на заштита како и на шумски видови на дрвја на друго земјиште.

**Сопственост**

**Член 2**

Шумите се во приватна и во државна сопственост.

**Јавен интерес**

**Член 3**

(1) Шумите како природно богатство се добро од општ интерес за Република Северна Македонија и уживаат посебна заштита.

(2) Планирањето, стопанисувањето, управувањето, одгледувањето, заштитата, користењето и чувањето на шумите и друго шумско земјиште се дејности од јавен интерес.

  \*Со овој закон се врши усогласување со Регулативата 2023/1115 на Европскиот Парламент и на Советот од 31 Мај 2023 година за ставање на располагање на пазарот на Унијата и извозот од Унијата на одредени стоки и производи поврзани со уништување на шумите и деградација на шумите и укинување на Регулативата (ЕУ) бр. 995/2010 , Регулатива (ЕУ) 2018/841 на Европскиот парламент и на Советот од 30 мај 2018 година за вклучување на емисиите на стакленички гасови и отстранување од користење на земјиштето, промена на употребата на земјиштето и шумарство во климатската и енергетската рамка од 2030 година, и изменување и дополнување на Регулативата (ЕУ) бр. 525/2013 и Одлука бр. 529/2013/ЕЗ и Директивата 2006/123/ЕЗ на Европскиот Парламент и на Советот од 12 Декември 2006 за услугите на внатрешниот пазар.

**Цели на Законот**

**Член 4**

Цели на овој закон се:

- трајно да се сочува површината под шуми;

- да се зголеми шумската покровност, нивниот производен потенцијал и квалитет;

- да се заштитат шумите и да се одржи здравјето, виталноста и стабилноста на шумските екосистеми;

- да се зачува биолошката разновидност во шумите;

- да се подобри отпорноста на шумите и нивниот придонес кон намалување на климатските промени;

- намалување на придонесот на Република Северна Македонија за уништување на шумите и деградација на шумите ширум светот, а со тоа придонесување за намалување на глобалното уништување на шумите;

- намалување на придонесот на Република Северна Македонија за емисиите на стакленички гасови и глобалните загуби на биолошката разновидност;

- да се овозможи одржливо стопанисување со шумите и другото шумско земјиште и

- да се зголеми придонесот на шумите и нивните функции или услуги за националната и руралната економија и благосостојбата на општеството.

**Субсидијарна примена на закон**

**Член 5**

(1) Во постапките утврдени со овој закон се применуваат одредбите на Законот за општата управна постапка, доколку со овој закон поинаку не е уредено.

(2) Во постапката за вршење на инспекциски надзор ќе се применуваат одредбите од Законот за инспекцискиот надзор и законот кој ја регулира шумарската и ловната инспекција, доколку со овој закон поинаку не е уредено.

**Шума и друго шумско земјиште**

**Член 6**

(1) Шума, во смисла на овој закон, претставува шумски екосистем кој постои на шумско земјиште со површина поголема од 0.2 ha, обрасната со шумски видови дрвја повисоки од пет метри и со покриеност на површината со крошна поголема од 50% или површина обрасната со дрвја способни да ги достигнат овие два прага *in situ*.

(2) Под шума од ставот (1) на овој член се подразбира и:

- шумско земјиште кое е привремено необраснато поради спроведена чиста сеча како дел од праксата за стопанисување со шумите, пожари или поради природни катастрофи;

- површини кои се во процес на природна експанзија на шумите, а се опкружени најмалку од три страни со шума;

- шумски патишта, противпожарни просеки, шумски расадници, семенски плантажи, голини во шума и други мали отворени површини како и

- ветрозаштитни појаси, заштитни појаси, крајбрежна вегетација во шумата плантажни шуми, шума за секвестрација и акумулација на јаглерод и коридори од дрвја со површина поголема од 0.1 ha и широчина поголема од 20 метри на шумско земјиште, друго шумско земјиште и земјоделско земјиште.

(3) Под шума не се подразбираат одвоени групи дрвја на површини помали од 0.2 ha, гранични дрвја меѓу земјоделски површини, како и крајбрежна вегетација надвор од шумата, дрвореди и паркови во населени области ( во натамошниот текст: надвор од шума).

(4) Друго шумско земјиште е земјиште кое не е класифицирано како шума, кое опфаќа повеќе од еден ha, обраснато со шумски видови дрвја повисоки од пет метри и со покриеност на површината со крошна од 25% до 50% или со дрвја способни да ги достигнат овие прагови *in situ.*

(5) Класификацијата на површините од ставовите (1), (2) и (4) на овој член не зависи од фактичката состојбата која е регистрирана во Агенцијата за катастар на недвижности.

**Стопанисување со шумите**

**Член** **7**

(1) Стопанисување со шумите претставува одгледување, заштита и користење на шумите, преку обнова, нега, заштита, подигнување на нови шуми, користење на шуми и шумско земјиште, како и други активности за одржување и унапредување на функциите на шумите.

(2) Со државните шуми стопанисуваат субјекти во согласност со нивното право за стопанисување (во натамошниот текст: субјекти кои стопанисуваат/управуваат со државни шуми), во согласност со овој и друг закон.

(3) Со приватните шуми стопанисуваат сопствениците на приватните шумите во согласност со овој закон.

**Начин на стопанисување / управување со шумите**

**Член 8**

(1) Начин на стопанисување/управување со шумите се базира на стратешко планирање, организација и извршување на управни работи, стручни и советодавни работи за поддршка на субјектите кои стопанисуваат со шумите, мониторинг и надзор.

(2) Со шумите се стопанисува/управува на начин со кој трајно ќе се сочува и зголеми нивната површина, вредноста, да се обезбеди најголем прираст според природните услови и да се сочуваат и подобруваат нивните општокорисни и производни функции.

**Надлежен орган**

**Член 9**

(1) Со шумите во делот на стратешкото планирање управува Министерството за земјоделство шумарство и водостопанство.

(2) Министерството за земјоделство шумарство и водостопанство врши:

а) формулирање, изработка и предлагање на национални шумарски политики, стратегии, закони, планови, програми, вклучително и спроведување, имплементација и усогласување на истите;

б) мониторинг и известување за спроведување на шумарските политики, стратегии, програми и легислатива;

в) вршење на управен надзор на подредени државни органи, институции и служби;

г) управување со државниот шумарски сектор, вклучително и контрола на спроведувањето на договорот(ите) за управување со државните шуми во име на државата како сопственик на шумите во согласност со закон; и

д) други надлежности во согласност со овој и друг закон.

(3) За вршење на работи во областа управувањето со шумите кои се однесуваат на оперативно планирање, организација и извршување на управни работи, вршење на стручни и советодавни работи за поддршка на субјектите кои стопанисуваат/управуваат со шумите, мониторинг и надзор се основа Управа за шумарство и шумска полиција како орган во состав на Министерството за земјоделство, шумарство и водостопанство.

(5) Со Управата за шумарство и шумска полиција раководи директор, кој го именува и разрешува Владата на Република Северна Македонија, на предлог на министерот за земјоделство, шумарство и водостопанство.

(6) За именување на директорот на Управата се објавува јавен оглас во три дневни весници кои се издаваат на целата територија на Република Северна Македонија од кои еден од весниците што се издаваат е на јазикот кој го зборуваат најмалку 20% од граѓаните кои зборуваат службен јазик различен од македонскиот јазик и трае 15 дена од денот на објавувањето.

(7) За директор може да биде именувано лице кое ги исполнува следниве услови, и тоа:

1) е државјанин на Република Северна Македонија;

2) во моментот на именувањето со правосилна судска пресуда не му е изречена казна или прекршочна санкција забрана за вршење на професија, дејност или должност;

3) има стекнати најмалку 240 кредити според ЕКТС или завршен VII/1 степен;

4) има најмалку пет години работно искуство во областа на шумарството;

5) поседува еден од следниве меѓународно признати сертификати или уверенија за активно познавање на англискиот јазик не постар од пет години: - ТОЕФЕЛ ИБТ најмалку 74 бода,- ИЕЛТС (IELTS) - најмалку 6 бода, - ИЛЕЦ (ILEC) (Cambridge English: Legal) - најмалку Б2 (B2) ниво, - ФЦЕ (FCE) (Cambridge English: First) - положен, - БУЛАТС (BULATS) - најмалку 60 бода или- АПТИС (АPTIS) - најмалку ниво Б2 (B2).

(8) Директорот на Управата за шумарство и шумска полиција изготвува Годишна план за работа на Управата за шумарство и шумска полиција, на која согласност дава министерот за земјоделство, шумарство и водостопанство.

(9) Директорот за работата на Управата доставува полугодишен и годишен извештај до министерот за земјоделство, шумарство и водостопанство. Полугодишниот извештај се доставува најдоцна до 30 јули во тековната година, а годишниот извештај до 31 март во тековната за претходната година.

(10) Управата за шумарство и шумска полиција, работите од својата надлежност ги врши согласно одредбите на овој закон, Закон за дивечот и ловството и Закон за репродуктивен материјал од шумски видови дрвја.

**Функции на шумите и/или екосистемски услуги**

**Член 10**

(1) Шумските функции и/или екосистемските услуги треба да вклучуваат производни, еколошки и социјални функции и услуги.

(2) Производните функции на шумите вклучуваат:

- обезбедување на дрво и дрвни производи и

- обезбедување на други производи од шума.

(3) Еколошките функции на шумите особено вклучуваат:

- заштита на шумската почва од ерозија и други негативни влијанија (функција на заштита на шумската почва);

- секвестрација и акумулација на јаглерод во шумските екосистеми за регулирање на локалната клима и ублажување на климатските промени (функција за регулирање на климата);

- поволно влијание врз плодноста на почвата и земјоделското производство;

- заштита и регулација на водниот режим (функција на заштита на водата и регулација);

- производство на кислород и прочистување на воздухот (функција за регулација на воздухот);

- зачувување на генската и биолошката разновидност на ниво на екосистем и

- зачувување на пределската разновидност.

(4) Социјалните функции на шумите вклучуваат:

- заштита на населени места, објекти од јавен интерес и јавна инфраструктура од ерозија, поплави, ветрови и други неповолни влијанија, како и заштита на електричните и енергетските системи, хидромелиоративните системи и водоснабдителните системи и објекти;

- обезбедување поволни услови за квалитетно и континуирано водоснабдување;

- заштита на природните вредности и убавини;

- заштита на културните вредности;

- обезбедување погодна природна средина за екотуризам, рекреација, спорт и одмор;

- обезбедување на погодна природна средина за закрепнување и медицински третмани;

- обезбедување на истражувања и едукација поврзани со шумите;

- обезбедување на поволни услови за животинскиот свет, лов и сроден туризам;

- обезбедување на други шумски производи;

- обезбедување на огревно дрво за локалното население од државните шуми;

- заштита од ветер на земјоделски земјишта и населени места преку подигање на ветрозаштитни појаси;

- придонес за зачувување на селските домаќинства и руралните средини и

- обезбедување на заштитна средина за одбранбени активности.

(5) Еколошките и социјалните функции се сметаат за општокорисни функции на шумите за општеството.

(6) Екосистемските услуги на шумите се придобивки што овие екосистеми ги обезбедуваат како за природата така и за човечкото општество. Тие вклучуваат регулирање на климата преку апсорпција на јаглерод, поддршка на биолошката разновидност и живеалишта, регулација на водите и спречување на поплави и ерозија, обезбедување на ресурси како дрво и лековити растенија, можности за рекреација, културни и духовни вредности и придонес за квалитетот на воздухот и водата.(7) Според функциите и услугите на шумите од ставот (1) на овој член и соодветните мерки на стопанисување, шумите можат да се класифицираат како производни шуми, заштитни шуми и шуми со посебна намена.

**Идентификација и мапирање на шумските функции и екосистемските услуги**

**Член 11**

(1) Шумските функции и екосистемските услуги се идентификуваат, картираат и назначуваат во Планот за стопанисување со шумите на ниво на шумско стопанска единица во согласност со овој закон.

(2) Оцената за утврдување на важноста или влијанието на одредени шумски функции од ставот (1) на овој член се заснова на следните критериуми:

а) нивното значење или главен приоритет во споредба со другите шумски функции и

б) нивното влијание врз стопанисувањето со шумите.

(3) Доколку важноста и/или влијанието од ставот (2) на овој член на одредена шумска функција се оценети како високи, тој вид на шумската функција ќе се смета за приоритетна функција при картирањето и назначувањето во Планот за стопанисување со шумите на ниво на шумско стопанска единица.

(4) Министерот кој раководи со органот на државната управа надлежен за работите од областа на шумарството во согласност со министерот кој раководи со органот на државната управа надлежен за работите од областа на заштитата на животната средина и просторно планирање ќе донесе методологијата за идентификација и картирање на шумските функции и екосистемските услуги.

**Класификација на шуми по намена**

**Член 12**

(1) Според функциите и услугите на шумите и соодветните мерки на стопанисување, шумите можат да се класифицираат како производни шуми, заштитни шуми и шуми со посебна намена**.**

(2) Статусот на производна шума може да и се припише на шума во која е силно нагласена производната функција, како што е наведено во член 10 став (2) на овој закон.

(3) Статусот на заштитна шума може да и се припише на шумата во која е силно нагласена заштитната функција од член 10 ставови (3) и (4) на овој закон.

(4) Статусот на шума со посебна намена може да се определи на шумата во која е силно изразена одредена функција од член 10 на овој закон, или има силно влијание врз стопанисувањето со шумите, според кое таквата шума може да биде класифицирана особено како:

а) шума со висока природна вредност;

б) сочуван тип на шумско живеалиште од европско и/или национално еколошко значење;

в) шумски резерват;

г) рекреативен шумски парк;

д) меморијална шума;

ѓ) шума за научно-образовни цели;

е) шума за одбранбени цели и

ж) шума, како и површини за подигање на шума за секвестрација и акумулација на јаглерод за регулирање на локалната клима и ублажување на климатските промени.

(5) Министерот кој раководи со органот на државната управа надлежен за работите од областа на шумарството ќе донесе методологијата за класификација на шумите според намената и функцијата.

**Определување на шумите по намена**

**Член 13**

(1) Шумите со производна и заштитна намена се определуваат согласно посебните планови за стопанисување/управување со шумите.

(2) Шумите со посебна намена ги прогласува Владата на Република Северна Македонија со Одлука (во натамошниот текст: Владата) во согласност со овој закон.

(3) Прогласувањето на шумите за посебна намена од член 12 став (4), точки а), б), в) и г) од овој закон го иницира и до Владата го предлага органот на државна управа надлежен за работите од областа на шумарството по претходно барање на засегнати субјекти кои стопанисуваат со шумите и сопственици на приватни шуми.

(4) Прогласувањето на шумите со посебна намена од член 12 став (4), точките д), ѓ), е) и ж) од овој закон го иницира и до Владата го предлага органот на државна управа надлежен за работите од областа на шумарството по претходно барање на заинтересирани субјекти и добиено мислење од засегнати корисници и/или сопственици на шуми.

(5) Со актот од ставот (2) на овој член се уредува намената, режимот на заштита и/или одржување на шумите вклучувајќи ги неопходните шумарски мерки.

(6) Правата и обврските на субјектите кои го вршат управувањето, заштитата и одржувањето на шумите со посебна намена се уредува врз основа на Договор помеѓу Владата и заинтересираниот субјект во кој се наведува и времетраење на договорот.

(7) Со актот од ставот (2) на овој член се утврдуваат и изворите на средства од Буџетот на Република Северна Македонија потребни за исплата на изгубени приходи на сопственик/ци на приватните шуми.

**Идентификација на потенцијални локации за шумски типови на хабитати по Натура 2000**

**Член 14**

(1) При определување на потенцијалните локации на типови шумски живеалишта за еколошки важни области за Европската унија (Натура 2000) се применуваат критериумите за проценка на локацијата утврдени согласно прописите од областа на заштитата на природата, со користење на релевантни шумарски научни информации.

(2) Шумарските научни информации за односниот тип на живеалиште на шуми го вклучуваат особено видовиот состав на дрвјата, дрвната резерва, видот и структурата на шумските насади и статусот на природност или деградација на шумските насади.

(3) Подкритериуми за процена на локацијата утврдени согласно прописите за заштита на природата за хабитати и птици, како што е степенот на зачувување на структурата и функциите на типот на шумско живеалиште, земајќи ги предвид информациите од ставот (2) на овој член, се применуваат на начин на кој локалитетот што го содржи типот на шумско живеалиште кое е во поволен статус на зачувување се смета за подобен кандидат за целта од ставот (1) на овој член.

(4) Подкритериуми за процена на локацијата утврдени согласно прописите за заштита на природата за хабитати и птици, како што се можностите за обнова на типот на шумско живеалиште ќе се применуваат на начин на кој планираните мерки за обнова наведени во Националната програма за шумарство и Планот за одржлив развој на шумите во Република Северна Македонија се земени во предвид.

**Предлагање на потенцијални локации за шумски типови на хабитати по Натура 2000**

**Член 15**

(1) Изборот на потенцијалните локации на типови шумски живеалишта за еколошки важни области за Европската унија (Натура 2000), органот на државната управа надлежен за работите од областа на заштитата на животна средина го врши во соработка со органот на државна управа надлежен за работите од областа на шумарството, во постапка и на начин утврден согласно прописите за заштита на природата.

**Финансиски надоместок за изгубен приход поради прогласување**

**Член 16**

(1) Ако прогласувањето на шумата како заштитна шума или шума со посебна намена го ограничува располагањето на приватната сопственост или остварувањето на правата од приватна сопственост во шумата, сопственикот има право на соодветен паричен надоместок за изгубениот приход.

(2) Висната на паричен надомест за изгубен приход од ставот (1) на овој член, се утврдува од овластен проценител или Бирото за судски вештачења.

**Дефиниции**

**Член 17**

Одделни поими употребени во овој закон го имаат следново значење:

**1. Активности и операции** **на стопанисување со шумите** се одгледување, заштита, зачувување и користење на шумите и други производи од шума, изградба и одржување на шумска инфраструктура, одржување на еколошките и социјални функциите на шумите или нивните екосистемските услуги;

**2. Алатки за означување** **на дрвја и шумски дрвни сортименти** се шумски чекан, ознаки (со баркодови или QR кодови) и бои;

**3.** **Биолошка разновидност** е севкупност на живите организми како составен дел на екосистемите, а ја вклучува разновидноста внатре во видовите, меѓу видовите, како и разновидноста на екосистемите;

**4. Блиску до природен начин (блиску до природата)** е начин на стопанисување со шумите кој опфаќа одржливо стопанисување со шумите кое се базира на нега на шумите, со кој се почитува и се одржува природниот состав на шумата, структурите и процесите и со тоа се зачувува биолошката разновидност;

**5. Ветрозаштитни појаси** претставуваат шуми кои првенстевно се подигнуваат за заштита од ветер на земјоделски земјишта и населени места;

**6. Високостеблена шума** се состои од дрвја кои претежно потекнуваат од семе;

**7. Групимично изборна сеча** опфаќа сеча на избрани групи дрвја во шумскиот насад;

**8. Девастирана (опустошена шума)** е онаа шума во која природните структури, процеси и функции се во голем обем или потполно уништени заради девастирачко влијание од човечки и други активности;

**9. Деградирана шума** e шума каде природната структура, процесите и функциите се ослабени како последица од човековите и други активности. Деградираните шуми се шуми за реставрација

**10. Деградација на шума** е последица на човековите и други активности кои ја менуваат природната структура, процесите и функциите на шумата, ја намалуваат нејзината биолошка разновидност и доведуваат до уништување на шумите;

**11. Други сечи со голем интензитет** е отстранување на повеќе од 60% од вкупната дрвна маса на шумскиот насад, или отстранување на дрвјата во последните две дебелински класи кои се главни носители на дрвната резерва, на површина на која максималното растојание помеѓу стеблатана рабовите на површината со голем интензитет е поголема од две висини на дрвјата во насадот во случај на високостеблена шума или поголема од три висини на дрвјата во насадот во случај на нискостеблена шума.

**12.** **Шумски производи** се сите производи од дрво во шума и на шумско земјиште вклучувајки шумски дрва и грмушки и сите нивни делови и тоа: биомаса на целата шумска вегетација, репродуктивните органи на сите дрвенести, грмушести и зелјести растенија (цвет, плод, семе), иглици и листови, гранчиња, кора и корења и сите шумски недрвни производи;

**13. Други шумски дрвни производи** опфаќаат шумски дрвен чипс, шумски дрвни остатоци и друга дрвна маса (биомаса) од соборени стебла, гранки, кора и корења;

**14.Шумски недрвни производи** се производи од биолошко и минерално потекло од шума и шумско земјиште и тоа: репродуктивни органи на дрвја, грмушки и зељести растенија (цветови, плодови и семиња), иглички и листови, мов и лишаи, папрат, треви, цветови, лековити, ароматични, јадливи и индустриски растенија, други растенија и нивни делови (листови, плодови, патолошки израстоци, полупаразитски и паразитски растенија), шишарки, габи, смола, сокови од недрвни растенија, листинец, трева за сено од шумски ливади, дивеч и други диви животни кои живеат во шума, тресет и хумус;

**15. Единечно (стеблимично) изборна сеча** е сеча на поединечни дрвја во шумскиот насад;

**16. Екосистем** во смисол на шумски екосистем претставува севкупност на организми од шумската флора, фауна, габи и микроорганизми заедно со нивната поврзана нежива материја кои се во интеракција во ордредени просторни граници;

**17. Зачувување на шумите** е начин на управување со шумски ресурси за да се обезбеди одржувањето на квалитетот и различноста, вклучително и долгорочната оптимална производност на шумските ресурси и да се осигура одржливо и ефикасно користење;

**18. Заштита на шумите** е систем на мерки и активности кои се спроведуваат со цел да се превенираат, спречат и елиминараат последиците од штетните ефекти од растителните болести, инсекти, диви животни, стока, луѓе, пожари, други природни непогоди, како и други битоскии абитоски фактори;

**19. Заштита на шумите од пожар** опфаќа превентивни мерки кои се преземаат со цел едукација и зголемување на јавната свест, подготвителни мерки кои се преземаат во текот на целата година, пред појава на пожар со цел да се постигне максимална подготвеност на субјектите одговорни за заштита на шумите да реагираат во случај на палење пожар и директни мерки што се преземаат за време на пожарот, насочени кон локализирање и сузбивање на пожарот како и мерки после пожари.

**20. Концепт на одржливо стопанисување со шумите** е систем на мерки и активности за грижа и користење на шумите и другото шумско земјиште на начин и во обем (степен) со кои се одржуваат нивниот биодиверзитет, продуктивност, способност за регенерација, виталност и нивниот потенцијал за исполнување на релевантните еколошки, економски и социјални функции и не причинува деградација на шумските екосистеми, загуба на шумските хабитати и не предизвикува оштетување на други екосистеми;

**21. Копачење на шумите** е целосно отстранување на шумската вегетација од шумското земјиште;

**22. Максимално дозволена сеча (етат)** е количество на дрвна маса која е планирана за користење во рамките на одредена површина според одредбите во планските документи утврдени со овој закон;

**23. Мониторинг** е систем на постојано собирање на информации, следење и анализа на целосната состојба на шумските екосистеми, а особено на нивната виталност, здравствена состојба, биолошка разновидност, како и мониторинг на стопанисувањето со шумите;

**24. Мултифункционално стопанисување со шумите** е интегриран пристап кон управувањето/стопанисување со шумите кој има за цел да ја балансира и оптимизира нивната еколошка, економска и социјална функција.

**25. Нега на шумите** се одгледувачки мерки кои се спроведуваат во шумските насади од моментот на настанување па до времето на нивната регенерација;

**26. Нискостеблена или изданкова (вегетативна) шума** е шума која се состои од дрвја кои претежно имаат изданково потекло;

**27. Одгледување на шумите** е нега, обнова, подмладување, реставрацијаи други шумски развојни мерки, како и пошумување на голини и повторно пошумување на обесшумени површини;

**28. Оштетена шума** е шума во која природната структура, процеси и функции биле намалени поради биотски, абиотски или антропогени влијанија;

**29. Поволен статус на зачуваност** **на шумски тип на хабитат** е статус на зачуваност кој е постигнат кога површината која ја опфаќа е стабилна или се зголемува, специфичната шумска структура и функции кои се неопходни за долгорочно постоење на типот на хабитат постојат и изгледно е дека ќе продолжат да постојат во догледна иднина и поволниот статус на зачуваност на типичните дрвни видови е загарантиран.

**30. Површинска сеча** на сите стебла на површината од одделот/пододделот, односно катастарската парцела и се применува во деградирани шуми, шибјаци и шикари.

**31. Пошумување на голини и повторно пошумување на обесшумени површини** е активност иницирана од човекот која претставува конверзија на нешумско во пошумено земјиште по пат на садење, сеење и/или апликација на семиња. Пошумувањето се спроведува на земјиште кое не е покриено со шума. Повторното пошумување на обесшумени површини се спроведува на земјиште кое во минатото било шума;

**32. Производни функции на шумите** е производство на шумски дрвни производи и производство на недрвни шумски производи;

**33. Пустошење на шумите** е последица на човечки активности со кои значајно се ослабува производната сила на шумите и нивните функциии/или се загрозува опстанокот на шумата;

**34. Работни активности во шума** се особено работи на одгледување, заштита, зачувување, користење на шумите и на шумска инфраструктура.

**35. Реставрација (обнова) на шумите** е повторно воспоставување на еколошки процеси, кои ја забрзуваат обновата и подобрувањето на структурата на шумите, еколошкото функционирање и биолoшката разновидност кон типичните за одреден шумски екосистем или тип на хабитат. Видовите активности и мерки за обновување на шумите особено вклучуваат:

* **реконструкција**, на ниско продуктивни или деградирани шуми во високо стеблени шуми или **мелиорација** на деградирани шуми;
* **рехабилитација** на оштетени шуми;
* **индиректна конверзија** на нискостеблени шуми во високостеблени шуми по пат на прореда и / или природна обнова од семе и
* **директна конверзија** на шикари и нискостеблени шуми во високостеблени шуми по пат на садење;

**36. Реставрација (обнова) на опожарена шума** се активности кои ги преземаат субјектите кои управуваат со шумите во наредните неколку години по гаснењето на пожарот и тоа сечење на опожарените дрвја на пожариштето и нивно отстранување, повторно пошумување на опожарена површина, нега и заштита на садниците;

**37. Регенерација на шумите** е процес на настанување/основање на нови млади шуми на местото на постојните шуми по природен пат или вештачки подигнати шуми;

**38. Ревир за стопанисување со шуми** е територијална единица на која се организираат и спроведуваат професионално-технички задачи на оперативно стопанисување со шуми;

**39. Реон за чување на шуми** е територијална единица на која се споведуваат задачи на чување на шуми за кои е одговорна Шумската полиција;

**40. Стопанисување со шумите како систем** се деловно планирање и носење на одлуки, организација, водство и спроведување на активности и операции за стопанисување со шумите, нивна контрола и следствено на тоа адаптација на плановите за сметка на сопственикот / корисникот на шумата.

**41. Санитарни сечи** се оние сечи со кои од шумата се отстрануваат оштетените, заболените или мртви дрвја со цел превенција од натамошно ширење на штетно влијание;

**42. Сеча со голем (висок) интензитет** е отстранување на повеќе од 60% од дрвната резерва од шумскиот насад (пододдел) и/или намалување на густината на покровноста на насадот под 0,6 на високостеблени и под 0,5 на нискостеблени шуми;

**43. Сопственик на приватна шума** е сопственик на приватна шума и друго шумско земјиште врз основа на катастарска евиденција;

**44. Стручно - советодавни работи во областа на шумарството** се давање на стручни совети, упатства, едукација и обука од страна на шумарските стручни лица на сопствениците на шумите, корисниците, другите засегнати страни и на јавноста;

**45. Стручно - технички работи** во областа на шумарството се активности поврзани со извршување на ознаката за сеча, контрола на место на сеча, мерење, жигосување на шумски дрвни сортименти како и сите професионални активности за заштита, зачувување, одгледување на шумите, користење на шумите, изградба и одржување на шумска инфраструктура и одржување на еколошките и социјални функции на шумите или екосистемските услуги;

**46. Субјекти кои стопанисуваат/управуваат со државни шуми** односно шумите кои имаат стопански и заштитен карактер во државна сопственост го врши Јавното претпријатие за стопанисување со државните шуми „Национални шуми” додека стопанисувањето и управувањето со шумите и шумското земјиште во заштитените подрачја го вршат субјекти утврдени со актот за прогласување, а во согласност со овој закон и Законот за заштита на природата.

**47.** **Субјекти кои стопанисуваат/управуваат со државни шуми** се правни лица кои со закон или друг правен акт се надлежни да стопанисуваат/управуваат со државните шуми (производни шуми, заштитни шуми, шуми со посебна намена и шуми во заштитени подрачја).

**48. Техничко дрво** ги опфаќа сите дрвни сортименти според стандардот кој е во примена.

**49. Трајна пренамена** е пренамена на шума во градежно неизградено земјиште;

**50. Чиста сеча** e обновителна сеча со која за период до една година на зрел насад се отстрануваат сите или скоро сите дрвја на определена површина на насадот.

**51. Шумска инфраструктура** се шумски патишта, мостови во шума, дотурни патишта шумски влеки, проитивпожарни просеки и набљудувачници, како и други објекти кои се наменети за стопанисување/управување со шумите;

**52. Шумски дрвни производи** се шумски дрвни сортименти и други шумски дрвни производи;

**53. Шумски дрвни остатоци** (падната мртва дрвна маса) се делови од стеблото, врвот или гранките со дијаметар под 7 cm и сортименти вон стандардни димензии кои остануваат по сеча, како и падната дрвна маса под влијание на биотски и абиотски фактори;

**54. Шумски патишта** се патишта во кои се вклучени и другите патни инфраструктури кои се долж нивните правци кои се првенствено наменети за одгледување и користење на шумите;

**55. Шумски влеки**/**дотурни патишта** се секундарна патна мрежа наменета за привлекување на шумските дрвни сортименти од шумскиот насад до шумскиот пат при користењето на шумите;

**56. Шумски ред** е состојба во шумата која обезбедува услови за нејзино одржување, обновување и унапредување на шумите, посебно за заштита од пожари, растителни болести и штетници, заштита на земјиштето под шума од настанување и развивање на ерозивни процеси поради сеча или отстранување на дрвата од шума и заштита на подмладокот;

**57. Шумски чекан е** алатза означување на стебла за сеча и шумски дрвни сортименти (на класичен или дигитален начин);

**58. Шумски дрвни сортименти** се примарни дрвни производи кои опфаќаат огревно дрво, дрво за механичка и хемиска преработка (целулозно дрво и др.), ситно техничко и техничко дрво;

**59. Шумски објекти** се објекти кои се во функција на унапредување на шумите и ловството, во согласност со планските документи во шумарството и ловството.

**60. Шумскостопанска единица** е дел од шумска област која по правило ја сочинува просторната целина од шума и шумско земјиште, а опфаќа цел шумски комплекс или само еден негов дел;

**61. Шумски** **пожар** е секое неконтролирано горење на шума и шумско земјиште, без оглед на зафатената површина, интензитет и причина за негово настанување;

**62. Шумски тип на хабитат** вклучува специфичен состав на дрвни видови и растенија кои природно растат или би требало да растат (во случај ако е природниот состав изменет) на специфично шумско месторастење според применета фитоценолошка класификација;

**63. Шумски склад** е локација каде се складираат шумски дрвни производи;

**64. Шумски насад** е дел од шума во смисол на состав на видовите на дрвја, хоризонталната и вертикалната структура, начинот и формата на одгледување по кои се разликува од другите делови на шумата;

**65. Шумски знаци** се службено признаени знаци, како што се печати, ознаки и бои, со кои се означуваат дрвјата или дрвните сортименти согласно со овој закон;

**66. Шикара/шибјаци е** деградирана изданкова шума во која доминира вегетација од типот на грмушки;

**67. Голини во шума** се непродуктивни или слабо продуктивни површини кои останале без шумска вегетација или на кои има ретки дрвја кои не вршат заштита на почвата од деградација. Во голините се опфатени пасишта со непотполн склоп, напуштени ниви подложни на ерозија,карпести предели како и лиснички и брстените шуми кои се со склоп помал од 30 %;

**68. Земјоделска употреба** е користење на земјиште за потребите на земјоделството, вклучително и за земјоделски насади и земјоделски површини, како и за одгледување добиток;

**69.Земјоделски плантажи** е земјиште со насади во системи за земјоделско производство, како што се насади со овошни дрвја, плантажи со палми, маслинови насади и агрошумски системи каде што културите се одгледуваат под покривка од дрвја ги вклучува сите насади на релевантни стоки, освен дрво земјоделските насади се исклучени од дефиницијата за „**шума**“;

**70. Примарна шума** е природно обновена шума од автохтони видови дрвја, каде што нема јасно видливи индикации за човекови активности и каде што еколошките процеси не се значително нарушени;

**71. Природно обновувачка шума** е шума претежно составена од дрвја настанати преку природна обнова која вклучува кое било од следново:

- шуми за кои не е можно да се разликува дали се засадени или природно обновени;

- шуми со мешавина од природно обновени автохтони видови дрвја и засадени или засеани дрвја, и каде што се очекува природно обновените дрвја да го сочинуваат најголемиот дел од растечкиот фонд во зрелоста на стоење;

- гребен од дрвја првично формирани преку природна регенерација и

- природно обновени дрвја од внесени видови;

**72. Засадена шума** е шума која е подигната со човекова активност по пат на садење или сеење, која вклучува примена на автохтони или алохтони видови на дрвја;

**73. Плантажна шума** е засадена шума со која интензивно се стопанисува и која при садење и зрелост на насад ги исполнува сите следни критериуми: еден или два вида, дури и возрасна класа и редовно растојание; вклучува насади со кратка ротација за дрво, влакна и енергија, и ги исклучува шумите засадени за заштита или обновување на екосистемот, како и шумите основани со садење или сеење, кои во зрелоста на стојат личат или ќе наликуваат на шуми кои природно се обновуваат;

**74. Друго пошумено земјиште** е земјиште кое не е класифицирано како „шума“ кое опфаќа повеќе од 0,5 хектари, со дрвја повисоки од 5 метри и покривка од 5 до 10 %, или дрвја кои можат да ги достигнат тие прагови in situ, или со комбиниран покривка на грмушки, грмушки и дрвја над 10%, со исклучок на земјиштето кое е претежно под земјоделско или урбано користење на земјиштето;

**75. Слободни од обезшумување -**  значи:

- дека релевантните производи содржат или биле направени со користење на релевантни производи кои биле произведени на земјиште кое не било предмет на уништување на шумите по 31 декември 2020 година; и

- во случај на релевантни производи кои содржат или се направени со користење на дрво, дека дрвото е собрано од шумата без да се предизвика деградација на шумите по 31 декември 2020 година;

**76. Произведено** е одгледувано, собрано, добиено од или одгледувано на соодветни парцели;

**77. Оператор е** секое физичко или правно лице кое, во текот на комерцијална активност, пласира шумски дрвни производи на пазарот или ги извезува;

**78. Пуштање на пазарот** е првото ставање на располагање на соодветната стока или шумски дрвен производ на пазарот на Република Северна Македонија;

**79. Трговец** е секое правни или физичко лице во синџирот на снабдување, освен операторот, кој, во текот на комерцијална активност, прави достапни шумски дрвни производи на пазарот;

**80. Ставање достапно на пазарот** е секое снабдување со шумски дрвен производ за дистрибуција, потрошувачка или употреба на пазарот на Република Северна Македонија во текот на комерцијална активност, без разлика дали е во замена за плаќање или бесплатно;

**81. Во текот на комерцијална активност** во смисла на целите на преработка, за дистрибуција на комерцијални или некомерцијални потрошувачи или за употреба во деловното работење на самиот оператор или трговец;

**82. Лице** е физичко лице, правно лице или кое било здружение на лица кое не е правно лице, но кое според правото на Република Северна Македонија е признаено дека има капацитет да врши правни дела;

**83. Овластен претставник** е секое физичко или правно лице основано во Република Северна Македонија кое, во согласност со член 94 од овој закон добило писмено овластување од оператор или од трговец да дејствува во негово име во врска со одредени задачи во однос на операторот или обврските на трговецот согласно одредбите на овој закон;

**84. Земја на потекло** е земја или територија во која се произведени или потекнуваат другите шумски производи;

**85.Земја на производство** е земја или територија каде што е произведена релевантната стока или релевантната стока што се користи во производството на, или содржана во, шумскиот дрвен производ;

**86. Производи кои не се усогласени** се шумските дрвни производи кои не се во согласност со член 91 од овој закон;

**87.Незначителен ризик** е ниво на ризик што се однесува на релевантните стоки и шумски дрвни производи, каде што, врз основа на целосна проценка на специфичните и општите информации за производот и, каде што е потребно, на примената на соодветното ублажување мерки, тие стоки или производи не покажуваат причина за загриженост дека не се во согласност со член 91, точки а) или б) од овој закон;

**88. Парцела** е земјиште во рамките на единствен имот на недвижен имот, како што е признаено со законот на земјата на производство, кое ужива доволно хомогени услови за да овозможи проценка на збирното ниво на ризик од уништување на шумите и деградација на шумите поврзани со релевантни стоки произведени на тоа земјиште;

**89. Геолокација** е географска локација на парцела опишана со координати на географска широчина и должина што одговараат на најмалку една географска широчина и една географска должина и користат најмалку шест децимални цифри; за парцели од повеќе од четири хектари што се користат за производство на релевантни стоки, освен добиток, тоа се обезбедува со користење на полигони со доволна географска должина и ширина за да се опише периметарот на секоја парцела;

**90.Поткрепена загриженост** е соодветно образложено барање засновано на објективни и проверливи информации во врска со неусогласеноста со одредбите на овој закон за кое може да биде потребна интервенција на надлежните органи;

**91. Релевантни производи што влегуваат на пазарот** се шумски дрвни производи од трети земји ставени во царинска постапка „пуштање во слободен промет“ кои се наменети да се пласираат на пазарот на Република Северна Македонија и не се наменети за приватна употреба или потрошувачка на царинското подрачје на Република Северна Македонија;

**92. Релевантни производи кои го напуштаат пазарот** се шумски дрвни производи ставени во царинска постапка за извоз;

**93.** **Шуми со посебна намена** се: шумски и ловни резервати, парк шуми, спомен шуми, шуми за производство на шумско семе, излетишта и шуми за потребите на науката, наставата и одбраната;

**94.** **Хабитати** се копнени или водни области кои се разликуваат по географски, абиотски и биотски карактеристики, без разлика дали се целосно природни или полуприродни;

**95.** **Натура 2000** е меѓународна еколошка мрежа на заштитени подрачја на територијата на Европска Унија.

**II. ЗАБРАНИ И ОГРАНИЧУВАЊА**

**1. Забрани за штетни активности во шума**

**Забрана за пустошење на шуми**

**Член 18**

(1) Забрането е пустошењето на шуми.

(2) Забраната од ставот (1) на овој член ги опфаќа следните начини на пустошење што се врши спротивно на пропис или наредба од надлежни органи или институции:

1) трајна пренамена на шумата или

2) непланска сеча на шума или

3) копачење на шума или

4) отстранување на жива кора од стеблата на дрвјата во форма на прстени (предизвикувајќи умирање на дрвјата) или

5) други начини на пустошење на шумата.

(3) Трајната пренамена на шумата според одредбите од став (2) точка 1) на овој член ќе се смета за кршење на одредбите од овој закон ако се изврши на површина која е поголема пет или повеќе пати од минималната површина со која шумата или шумското земјиште се дефинирани во согласност со овој закон како и по исклучок од член 23 од овој закон.

(4) Непланска сеча на шума од ставот (2) точка 2) на овој член опфаќа чиста сеча и сеча со голем интензитет и секоја друга сеча која нанесува штета и се смета за пустошење доколку чистата сеча се врши на површина која е поголема од 0,1 ha. или доколку сечата со голем интензитет се врши на повеќе од 60% од дрвната резерва од шумскиот насад (пододдел) и/или намалување на густината на покровноста на насадот под 0,6 на високостеблени и под 0,5 на нискостеблени шуми, а не е предвидено со планските документи во согласност со овој закон.

(5) Отстранувањето на жива кора според одредбите од ставот (2) точка 4) на овој член, освен за потребите за нега на шумите, се смета за пустошење доколку се врши на површина која е двојно помала од површината со која се дефинира шума во согласност со овој закон.

(6) Друг начин на пустошење шуми настанато од неконтролирано палење, се смета за пустошење ако е настанато на површина која е поголема од минималната површина на шума согласно член 6 став (1) од овој закон.

**Забрана за деградација на шуми**

**член 19**

(1) Забрането е деградирање на шумите.

(2) Забраната за деградација на шумите опфаќа особено:

1) деградација на шумски насади преку сечи со голем интензитет, освен во случаи кога се планира извршување на завршната фаза на обновителна сеча, доколку се врши на површина поголема од 0,1 ha;

2) деградација на шумските насади од повисока во понизок тип на шума ако се врши на повеќе од 60% од дрвната резерва од шумскиот насад (пододдел) и/или намалување на густината на покровноста на насадот под 0,6 на високостеблени и под 0,5 на нискостеблени шуми и

3) деградација на локации во шума преку штетни шумски активности кои ја интензивираат ерозијата, го нарушуваат водниот режим и другите шумски функции доколку се врши на површина десет пати поголема од минималната површина со која се дефинира шумско земјиште во согласност со овој закон.

**Забрана за штетни активности во шума кои се во помал обем од пустошење и деградација**

**Член 20**

(1) Покрај забраните од членовите 18 и 19 од овој закон, се забрануваат и другите активности во шума кои се во помал обем и не се спаѓаат во интензитет на пустошење или деградација на шумите.

(2) Активностите и нивниот интензитет од ставот (1) на овој член опфаќаат:

1) трајна пренамена на шумата или шумското земјиште и копачење на шума спротивно на одредбите од овој закон, доколку се врши на површина помала од површината од членот 18 став (3) од овој закон;

2) вршење на чиста сеча спротивно на одредбите на овој закон, ако се врши на површина помала од површината од членот 18 став (4) од овој закон;

3) вршење на сеча со голем интензитет, освен во случаи кога сечата е планирана за извршување на завршната фаза на обновителна сеча, ако се врши на површина помала од површината од членот 19 став (2), точка 1) од овој закон;

4) вршење на друга сеча со голем интензитет, ако се врши на површина помала од површината од членот 19 став (2) точка 1) од овој закон;

5) отстранување на жива кора од дрвото, освен за потребите на нега на шумите, доколку се врши на површина помала од површината од членот 18 став (5) од на овој закон;

6) неконтролирано палење шуми, доколку се врши на површина помала од површината наведена во членот 18 став (6) од овој закон и

7) вршење на други дејства во шума со кои се засилува ерозијата, се нарушува режимот на вода и другите шумски функции, на површина помала од онаа утврдена во членот 19 став (2) точка 3) од овој закон.

**Забрана за други штетни активности во шума**

**Член 21**

(1) Се забрануваат следните активности во шума:

1) оштетување и уништување на млади дрвја во шума или на садници;

2) намерно намалување на количеството или уништување на други шумски производи;

3) кастрење на дрвја за лисничарење доколку не е предвидено во планските документи;

4) смоларење доколку не е предвидено во планските документи;

5) оштетување или уништување на знаци во шума и

6) други работи определени со овој закон.

(2) Без претходна согласност од сопственикот на шумата или субјектот кој стопанисува/управува со шумата и шумското земјиште се забранува:

1) изградба на времени објекти, вклучително и планинарски патеки, велосипедски патеки, пешачки патеки, трим патеки и патеки за посебни намени;

2) поставување на информативни табли, огради и шатори;

3) кампување;

4) организација на големи собири;

5) движење на моторни возила надвор од патиштата, освен за службени потреби;

6) движење во затворени или забранети области, патишта и опитни површини;

7) движење во области во кои се одвиваат шумски активности (како што се сеча, пошумување, изградба на патишта, лов и други) и

8) други работи определени со овој закон.

**2. Ограничувања на активности во шума**

**Ограничување на чисти сечи**

**Член 22**

(1) Со цел да се превенира долгорочно отстранување на шумскиот покров и следствено на тоа зголемување на емисии на јаглерод кои придонесуваат кон климатски промени, спроведувањето на чисти сечи на големи површини се ограничува во сите шуми, освен во случај на рехабилитација на оштетени или деградирани шуми и во случаи на директна конверзија на нискостеблени шуми и шикари со мала дрвна резерва, мал прираст и со слаб квалитет, во повисока форма на одгледување, под услов чистата сеча да е предвидена во програми за рехабилитација на шумите или во соодветен плански документ за стопанисување со шумите.

(2) По исклучок од став (1) на овој член, чистата сеча како мерка за обнова на шумата во случај каде нема обнова од семе или истата не се очекува во разумен период, може да се спроведе како обновителна мерка на помала површина доколку истата е предвидена со соодветен плански документ за стопанисување со шумите.

(3) По исклучок од став (1) на овој член ограничувањето на чиста сеча во заштитните шуми и во шумите во рамките на заштитените подрачја не се применува во случај на спроведување на неопходни санитарни шумски мерки и обновува на оштетени шуми.

(4) Деталните услови и ограничувања за планирање на чисти сечи од ставовите (1) и (2) на овој член, дефинирањето на големината на површина и степен на оштетеност на шумите од ставовите (1) и (3) на овој член, периодот кој се смета за разумен и други критериуми од ставот (1) на овој член ќе ги пропише Министерот кој раководи со органот на државната управа надлежен за работите од областа на шумарството, земајќи ги во предвид дрвните видови, карактеристиките на шумскиот насад и место растењето, важноста на шумските функции или екосистемски услуги, вклучително и биолошката разновидност и зачувување на пејсажните вредности.

**Копачење и трајна пренамена на шума**

**Член 23**

(1) По исклучок на одредбите од членовите 18 и 20 од овој закон, копачење на шуми и трајна пренамена на шумско земјиште може да се врши:

1) кога тоа е утврдено со посебните планови и програми за стопанисување со шумите;

2) заради спроведување на документи за просторно и урбанистичко планирање и тоа Просторен план на Република Македонија, просторен план за регион и просторен план за подрачје од посебен интерес за Република Македонија согласно со закон;

3) заради изградба на објекти за заштита на луѓе и материјални добра од елементарни непогоди и одбрана на земјата;

4) во постапка на комасација и арондација на шуми и шумско земјиште;

5) за изградба на објекти од јавен интерес утврден со закон и

6) за вршење на работи од јавен интерес утврден со закон.

(2) При зафаќање на шуми и шумско земјиште субјектите кои ги градат објектите од ставот (1) точки 5) и 6) на овој член се должни да прибават согласност за трајна пренамена на шуми и шумско земјиште од органот на државната управа надлежен за работите од областа на шумарството.

(3) До започнување на вршење на планираните активности за изградба на објекти од ставот (1) точки 5) и 6) на овој член, со шумите и шумското земјиште за кои е дадено согласност за трајна пренамена, стопанисува дотогашниот корисник на шумата и шумското земјиште согласно со овој закон.

(4) Трајна пренамена на шуми и шумско земјиште за вршење на работите од ставот (1) точки 5) и 6) на овој член може да се врши:

- на голини во шума и

- на неочувани нискостеблени шуми, деградирани шуми и шикари.

**Постапка за копачење и трајна пренамена на шума**

**Член 24**

(1) За изградба на објекти од јавен интерес утврден со закон и за вршење на работи од јавен интерес утврден со закон, инвеститорот е должен да поднесе барање за добивање на согласност за трајна пренамена на шума и шумско земјиште од органот на државната управа надлежен за работите од областа на шумарството.

(2) Кон барањето за добивање на согласност за трајна пренамена на шума и шумско земјиште од ставот (1) на овој член, инвеститорот поднесува:

- документ дека инвеститорот е регистриран согласно со одредбите од Законот за трговски друштва при Централниот регистар на Република Северна Македонија,

- планска програма со вклучено решение за услови за планирање на просторот изработена согласно со Законот за просторно и урбанистичко планирање,

- список на индикации за катастарските парцели и вкупна површина на шуми и шумско земјиште во планскиот опфат издаден од Агенцијата за катастар на недвижности,

- геодетски елаборат со нумерички податоци изработен од овластен геодет, кога со планскиот опфат се зафаќаат шуми и шумско земјиште кое влегува како дел од катастарска парцела и

- документ за платен надоместок за трајна пренамена на шума и шумско земјиште од инвеститорот кој го издава Јавното претпријатие за стопанисување со државните шуми Национални шуми или другите субјекти задолжени да управуваат со заштитените подрачја.

(3) По исклучок од ставот (2) на овој член, за изградба на објекти од јавен интерес утврден со закон како линиски инфраструктурни градби, јавен пат, железничка инфраструктура, далновод, нафтовод, гасовод и други објекти кои можат да бидат надземни и подземни, инвеститорот кон барањето за добивање на согласност за трајна пренамена поднесува:

- документ дека инвеститорот е регистриран согласно со одредбите од Законот за трговските друштва, од Централниот регистар на Република Северна Македонија,

- планска програма одобрена согласно со Законот за урбанистичко планирање,

- список на индикации за катастарските парцели и вкупна површина на шуми и шумско земјиште во планскиот опфат издаден од Агенцијата за катастар на недвижности и

- геодетски елаборат со нумерички податоци изработен од овластен геодет, кога со планскиот опфат се зафаќаат шуми и шумско земјиште кое влегува како дел од катастарска парцела.

(4) Органот на државната управа надлежен за работите од областа на шумарството по службена должност ќе обезбеди документ дека инвеститорот е регистриран согласно со одредбите од Законот за трговски друштва при Централниот регистар на Република Северна Македонија.

(5) За реализирање на активностите за трајна пренамена за изградба на објекти од јавен интерес утврден со закон како линиски инфраструктурни градби, јавен пат, железничка инфраструктура, далновод, нафтовод, гасовод и други објекти кои можат да бидат надземни и подземни, инвеститорот врши теренско обележување на трасата на површината која е предвидена за градба и, доколку теренот не е пристапен претходно гради пристапен пат за сеча, дотур и превоз на дрвната маса.

(6) Сечата, дотурот и превозот на дрвната маса од земјиштето предмет на трајна пренамена за изградба на објектите од ставот (5) на овој член, ги врши Јавното претпријатие за стопанисување со државни шуми "Национални шуми" преку вработени лица или преку ангажирање на правни лица кои поседуваат лиценца за извршување на шумскокултурни работи за активностите на сеча и дотур од страна на Јавното претпријатие за стопанисување со државни шуми "Национални шуми", согласно со важечкиот ценовник на Јавното претпријатие за стопанисување со државни шуми "Национални шуми" по претходно добиена согласност од Министерството за земјоделство, шумарство и водостопанство, освен за изградба на градби од јавен интерес утврден со закон како линиска инфраструктурна градба државен пат, сечата и дотурот на дрвната маса може да ја врши и изведувачот или инвеститорот на градбата по претходно известување на Јавното претпријатие за стопанисување со државни шуми "Национални шуми".

(7) За активностите од ставот (6) на овој член, инвеститорот плаќа надоместок согласно со членот 15-а од овој закон, по извршена сеча, дотур и превоз на дрвната маса, согласно со записник за примопредавање меѓу претставници од Јавното претпријатие за стопанисување со државни шуми "Национални шуми" и инвеститорот.

(8) Посечената дрвна маса од ставот (7) на овој член се предава во сопственост на Јавното претпријатие за стопанисување со државни шуми "Национални шуми.

(9) Органот на државната управа надлежен за работите од областа на шумарството по барањето од ставот (1) на овој член во рок од 30 дена од денот на поднесувањето на барањето донесува решение за трајна пренамена на шума и шумско земјиште.

**Копачење и трајна пренамена на приватна шума**

**Член 25**

(1) Доколку со планскиот опфат од членот 24 став (1) на овој закон е опфатено земјиште во приватна сопственост, органот надлежен за донесување на документот за урбанистичко планирање е должен да достави и доказ од сопственикот на приватниот имот дека се согласува за копачење и пренамена на неговиот имот.

(2) Во случај кога со Проект за експропријација е опфатено земјиште во приватна сопственост одредбата на ставот (1) на овој член не се применува, односно органот на државната управа надлежен за работите од областа на шумарството го известува барателот да се обрати до сопственикот на приватниот имот за меѓусебно да се договорот за висината на надоместокот за копачење и трајна пренамена на приватна шума.

**Надоместок за копачење и трајна пренамена на шума**

**Член 26**

(1) За трајна пренамена на шуми и шумско земјиште од членот 24 на овој закон се плаќа надоместок во висина од вредноста за пошумување на површината колку што изнесува површината на која е предвидена градба на објект, дрвната маса, изгубениот прираст и општокорисните функции.

(2) Без платен надоместок од ставот (1) на овој член не може да се издаде одобрение за градење.

(3) После завршувањето на вршењето на работите од јавен интерес инвеститорот е должен веднаш да му плати на корисникот на шумата надоместок за пошумување во обем за десет пати поголема површина од површината која била предмет на пренамената, во согласност со пропишаните стандарди и норми за пошумување, вклучувајќи ја и самата површина на која се изведувале работите од јавен интерес, а извршената работа да биде констатирана со записник од Државниот инспекторат за шумарство и ловство.

(4) За трајна пренамена на шуми и шумско земјиште за изградба на објекти од јавен интерес утврден со закон како линиски инфраструктурни градби, јавен пат, железничка инфраструктура, далновод, нафтовод, гасовод и други објекти кои можат да бидат надземни и подземни од членот 24 од овој закон, инвеститорот покрај трошоците од членот 26 од овој закон плаќа надоместок во висината на трошоците за чистење на вегетацијата на површината која е предвидена за градба на објект и висината на трошоците за сеча, дотур и превоз на дрвната маса согласно со важечкиот ценовник на Јавното претпријатие за стопанисување со државни шуми "Национални шуми" по "м3".

**Право на стварна службеност** **во шума и шумско земјиште во државна сопственост**

**Член 27**

(1) Во шума и шумско земјиште во државна сопственост може да се стекне право на стварна службеност со одлука на органот на државната управа надлежен за работите од областа на шумарството согласно на овој закон и Законот за сопственост и други стварни права.

(2) Право на стварна службеност во сите шуми и шумско земјиште во државна сопственост може да се стекне на трасата за изградба на водоводни системи, канализациски инсталации, гасоводи, електрични водови и пристапни патишта за спроведување на документите од просторно планирање односно урбанистичките планови и урбанистичките проекти.

(3) Право на стварна службеност може да се стекне и на неочувани нискостеблени шуми, деградирани шуми, шикари, шибјаци, псеудомакии и на голини во шума,ветрозаштитни појаси, група на стебла над 0,5 ha кои се наоѓаат во и надвор од шумските комплекси за вршење на спортско-рекреативни активности, поставување на рекламни табли, премин со запрежна кола и моторно возило, премин за добиток, премин за подигнување на повеќегодишни насади, оградување на простор за одгледување, размножување и заштита на дивечот (размножувалиште), како и оградување на простор за интензивно одгледување и застрел на дивеч утврден со закон и други објекти.

(4) Правото на стварна службеност од ставовите (2) и (3) на овој член може да биде времено или трајно.

(5) Имателот на правото на стварна службеност не смее да превземе никакви вонредни активности и дејности со кое може да причини штета на шумата и шумското земјиште до и околу површината на земјиштето за кое поседува право на стварна службеност.

(6) За евентуални утврдени штети од ставот (5) на овој член, се применуваат одредбите од членот 76 од овој закон.

**Постапка за воспоставување на право на стварна службеност во шума и шумско земјиште во државна сопственост**

**Член ­­­­28**

(1) За стекнување на правото на стварна службеност од членот 27 став (2) од овој закон барателот треба да достави барање до органот на државната управа надлежен за работите од областа на шумарството во хартиена форма или може да биде поднесено и во електронска форма со употреба на средство за електронска идентификација преку Националниот портал за електронски услуги или преку посредник за административни услуги за електронски пат, согласно прописите од областа на електронското управување и електронските услуги и од областа на електронските документи, електронската идентификација и доверливите услуги, со следните документи:

- имотен лист;

- геодетски елаборат со нумерички податоци изготвен од овластен геодет и

- согласност со определен временски рок на траење на правото на стварна службеност издадено од субјектот кој стопанисува/управува со шумата во државна сопственост.

(2) За стекнување на правото на стварна службеност од членот 27 став (3) од овој закон барателот треба да достави барање до органот на државната управа надлежен за работите од областа на шумарствотово хартиена форма или може да биде поднесено и во електронска форма со употреба на средство за електронска идентификација преку Националниот портал за електронски услуги или преку посредник за административни услуги за електронски пат, согласно прописите од областа на електронското управување и електронските услуги и од областа на електронските документи, електронската идентификација и доверливите услуги, со следните документи:

- имотен лист;

- скица на катастарска парцела и

- согласност со определен временски рок на траење на правото на стварна службеност издадено од субјектот кој стопанисува/управува со шумата во државна сопственост.

(3) Овластеното службено лице од органот на државната управа надлежен за работите од областа на шумарството кое ја води постапката по доставените барања од ставовите (1) и (2) на овој член, по службена должност го прибавува доказот од ставот (1) алинеја 1 и ставот (2) алинеја 1 на овој член од надлежниот јавен орган во рок од три работни дена од денот на приемот на барањета од ставовите (1) и (2) на овој член, преку Националната платформа за интероперабилност.

(4) Овластено службено лице од надлежниот јавен орган е должно бараните докази од ставот (3) на овој член да ги достави во рок од три дена од денот на приемот на барањето од ставовите (1) и (2) на овој член, преку Националната платформа за интероперабилност.

(5) Органот на државната управа надлежен за работите од областа на шумарството во рок од 30 дена од приемот на барањето од ставовите (1) и (2) на овој член, донесува решение за стекнување на право на стварна службеност или решение за одбивање на барањето. Решението за стекнување на право на стварна службеност или решение за одбивање на барањето. Решението може да биде издадено и во форма на електронски документи кои се доставува до профилот на правното лице корисник на Националниот портал за електронски услуги или преку посредник за административни услуги по електронски пат или преку квалификована електронски препорачана достава на електронска адреса заведена на подносителот на барањето, согласно прописите од областа на електронското управување и електронските услуги и од областа на електронските документи, електронската идентификација и доверливите услуги.

(6) Против решението од ставот (5) на овој член, во рок од 15 дена од приемот на решението може да се изјави жалба до Државната комисија за одлучување во управна постапка и постапка од работен однос во втор степен.

(7) Жалбата од став (6) на овој член може да биде поднесена и во електронска форма со употреба на средство за електронска идентификација преку Националниот портал за електронски услуги согласно прописите од областа на електронското управување и електронските услуги и од областа на електронските документи, електронската идентификација и доверливите услуги.

(8) Трошокот за стварна службеност на шума и шумско земјиште во државна сопственост се плаќа на посебна подсметка на субјектот кој стопанисува/управува со шумите.

(9) Висината на трошокот од став (8) на овој член се определува врз основа на реално направените трошоци кои настануваат како резултат на постапката за остварување на правото за стварна службеност.

(10) Формата и содржината на барањата од ставовите (1) и (2) од овој член, како и висината на трошокот за остварување на правото на стварна службеност ги пропишува министерот кој раководи со органот на државната управа надлежен за работите од областа на шумарството.

**Дозволување на привремен пристап до туѓа шума**

**Член 29**

(1) Сопственикот/корисникот на земјиштето е должен да дозволи привремен пристап преку своето земјиште до туѓа шума заради дотур или превоз на шумски дрвни производи, како и за привремено сместување на производи на негово земјиште во случај да не постои друга рационална можност.

(2) Потенцијалниот корисник на привремен пристап е должен на сопственикот на земјиштето да му плати надомест за дозвола на пристап во согласност со прописите од областа на облигациони односи.

**Детални геолошки истражувања и експлоатација на минерали суровини во шума**

**Член 30**

(1) Во шума може да се вршат детални геолошки истражувања и/или експлоатација на минерални суровини од страна на концесионери кои имаат склучен договор за концесија со органот на државната управа надлежен за работите од областа на енергетика рударство и минерални суровини.

(2) За вршење на геолошки истражувања и експлоатација на минерални суровини, органот на државната управа надлежен за работите од областа на енергетика рударство и минерални суровини е должен да поднесе барање на мислење до органот на државната управа надлежен за работите од областа на шумарството преку Националната платформа за интероперабилност со приложена следна документација:

* список на индикации за катастарските парцели и вкупна површина на шуми во планскиот опфат издаден од Агенцијата за катастар на недвижности,
* дигитален катастарски план со векторски формат на запис за планскиот опфат и
* дигитален формат на координати на прекршните точки за планскиот опфат.

(3) Органот на државната управа надлежен за работите од областа на шумарството во рок од 15 дена од денот на доставеното барање од ставот (2) на овој член да издаде мислење и да го достави до органот на државната управа надлежен за работите од областа на енергетика рударство и минерални суровини преку Националната платформа за интероперабилност.

(4) Деталните геолошки истражувања односно експлоатација на минерални суровини за користење на земјиштето со површински коп, може да се врши во неочувани нискостеблени шуми, деградирани шуми, шикари, шибјаци, псеудомакии, голини во шума,ветрозаштитни појаси и група на стебла над 0,5 ha кои се наоѓаат во и надвор од шумските комплекси.

(5) За вршење на експлоатација на минерални суровини на шума и шумско земјиште, концесионерот е должен да плати надомест за пошумување, изгубена дрвна маса, изгубен прираст и општокорисни функции на шумата, во висина која се утврдува согласно член 26 став (7) од овој закон на посебна сметка на субјектите кои стопанисуваат/управуваат со државните шуми (надомест за пошумување, изгубена дрвна маса, изгубен прираст и општокорисни функции на шумата) и се користи наменски за пошумувања, мерки за проширена репродукција на шумите и одржување на шумските функции или екосистемски услуги во согласност со овој закон.

(6) Надоместок за штета причинета од геолошки истражувања и експлоатација на минерални суровини се плаќа согласно одредбите на член 76 од овој закон.

(7) По завршувањето на работите на експлоатација, концесионерот е должен да ја рекултивира површината која била предмет на експлоатација со шумски видови на дрвја.

(8) Концесионерот пред отпочнување на работите во концесионото поле е должен да го регулира надоместокот согласно овој закон.

**III.ПЛАНИРАЊЕ ВО ШУМАРСТВОТО**

**Стратегија за одржлив развој на шумарството**

**Член 31**

(1) Националната шумарска политика во Република Северна Македонија се остварува преку Стратегијата за одржлив развој на шумарството во Република Северна Македонија (во натамошниот текст: Стратегија за шумарство).

(2) Стратегијата за шумарство е стратешки плански документ кој е усогласен со Просторниот план на Република Северна Македонија и другите национални и европски стратегии поврзани со шумите.

(3) Со Стратегијата за шумарство се уредува проширувањето на квалитетот и заштитата на шумскиот фонд, мултифункционално стопанисување со шумите и одржлив развој на шумарството, зголемување на придонесот на шумите и на другите поврзани добра и услуги во квалитетот на животот во руралните области, зголемување на јавните и социјалните функции на шумите и шумарството преку заедничка стратегија за развој, со севкупна валоризација на нејзините општокорисни функции и социјални функции и зголемување на свеста за еколошките и социјалните вредности на шумите.

(4) Стратегијата за шумарство ја донесува Владата за период од 20 години на предлог на органот на државната управа надлежен за работите од областа на шумарството, а ја изработува Управата за шумарство и шумска полиција.

(5) Органот на државната управа надлежен за работите од областа на шумарството го следи спроведувањето на Стратегијата за шумарство за да се оцени нејзината имплементација, со учество на клучните чинители. Доколку резултатите од евалуацијата покажат потреба од значителна промена, Стратегијата за шумарство соодветно се ревидира.

(6) Евалуацијата на спроведувањето на Стратегијата за шумарство се врши со учество на клучните чинители.

**Стратегија за адаптивно управување со пожарите на ниво на предел**

**Член 32**

(1) Националната политика за управување со пожарите на ниво на предел во Република Северна Македонија се остварува преку Стратегијата за адаптивно управување со пожарите на ниво на предел во Република Северна Македонија.

(2) Стратегијата за адаптивно управување со пожарите на ниво на предел има за цел да создаде хармоничен баланс помеѓу намалувањето на ризикот од пожарите на отворен простор, заштита и отпорност на шумите и други екосистеми и благосостојба на заедницата. Заснована на принципи на приспособливост, соработка и одржливост овој документ ги уредува стратешките насоки за превенција и подготвеност во управувањето со пожарите на отворен простор.

(3) Стратегијата за адаптивно управување со пожарите на ниво на предел во Република Северна Македонија ја донесува Владата за период од десет години на предлог на министерот кој раководи со органот на државната управа надлежен за работите од областа на шумарството.

(4) Стратегијата за адаптивно управување со пожарите на ниво на предел во Република Северна Македонија ја изработува органот на државната управа надлежен за работите од областа на шумарството..

(5) Органот на државната управа надлежен за работите од областа на шумарство го следи спроведувањето на Стратегијата за адаптивно управување со пожарите на ниво на предел за да се оцени нејзината имплементација, со учество на клучните чинители. Доколку резултатите од евалуацијата покажат потреба од значителна промена, Стратегијата за адаптивно управување со пожарите на ниво на предел соодветно се ревидира.

**Национална програма за шумарство**

**Член 33**

(1) Националната програма за шумарство е краткорочен стратешки плански документ со кој се спроведуваат Стратегијата за шумарство и соодветните одредби од овој закон.

(2) Националната програма за шумарство ја планира реализацијата на неопходните шумски активности и мерки во форма на акционен план за одреден период.

(3) Националната програма за шумарство ја донесува Владата за период од четири години на предлог на органот на државната управа надлежен за работите од областа на шумарството, а ја изработува Управата за шумарство и шумска полиција.

(4) Националната програма за шумарство особено содржи:

- оцена на состојбата;

- цели и насоки за заштита на шумите и шумското земјиште;

- задачи и мерки за постигнување на целите на управувањето со шумите и шумското земјиште;

- инвестиции во шумите и шумското земјиште;

- оцена на очекуваните ефекти и потребните јавни финансиски средства за постигнување на целите;

- мерки за заштита на шумите и шумското земјиште согласно со прописите за заштита на природата и

- носители на одделни задачи.

(5) Спроведувањето на Националната програма за шумарство се реализира преку соодветни годишни програми на органот на државната управа надлежен за работите од областа на шумарството во согласност со закон.

(6) Органот на државната управа надлежен за работите од областа на шумарството го следи спроведувањето на Националната програма за шумарство за да се оцени нејзината имплеметација, со учество на клучните чинители. Доколку резултатите од евалуацијата покажат потреба од значителни промени, Националната програма за шумарство соодветно се ревидира.

**Национален план за одржлив развој на шумите во Република Северна Македонија**

**Член 34**

(1) За постигнување на координирано одржливо стопанисување и развој на шумите, без разлика на нивната сопственост и намена, врз основа на имплементација на заеднички стандарди за одржливо стопанисување со шумите се донесува Национален план за одржлив развој на шумите во Република Северна Македонија (во натамошниот текст: Национален план) со важност од 10 години.

(2) Националниот план го донесува Собранието на Република Северна Македонија во согласност со Просторниот план на Република Северна Македонија.

(3) Управата за шумарство и шумска полиција го изготвува Националниот план и го доставува до органот на државната управа надлежен за работите од областа на шумартвото.

(4) Органот на државната управа надлежен за работите од областа на шумартвото Националниот план го доставува до Владата за усвојување, а Владата го доставува до Собранието на Република Северна Македонија за донесување.

(5) Националниот план се изработува во две фази и тоа нацрт и предлог.

(6) Владата донесува одлука за ставање на Нацрт Националниот план на јавен увид, којa се објавува во “Службен весник на Република Северна Македонија“.

(7) Нацртот на Националниот план се става на јавен увид најмалку 60 дена од денот на објавувањето на одлуката од ставот (6) на овој член.

(8) Стручната расправа по нацртот на Националниот план ја организира органот на државната управа надлежен за работите од областа на шумарството.

(9) Врз основа на мислењата дадени од стручната расправа по нацртот на Националниот план се изготвува предлог на Националниот план, кој се доставува на усвојување на Владата.

(10) Финансиските средствата за изработка и рецензија на Националниот план се обезбедуваат од Буџетот на Република Северна Македонија преку Националната програма за шумарството.

(11) Националниот план може да се изменува и дополнува во текот на неговата примена врз основа на научно-истражувачките сознанија, изменетите природни услови и потреби и други поводи за унапредување на Националниот план.

(12) Изменувањето и дополнувањето на Националниот план, во согласност со ставот (11) од овој член го врши Собранието на Република Северна Македонија на предлог на Владата.

(13) Националниот план содржи и релевантни содржини на регионално ниво.

(14) Националниот план особено ја прикажува состојбата на шумите и шумските функции или екосистемски услуги без оглед на сопственоста и намената на шумите, просторните и еколошките аспекти на шумите и главните цели, насоки и мерки за заштита, зачувување и подобрување на шумите и нивните функции по главни видови на шуми и шумски региони.

(15) Спроведувањето на Националниот план се врши од страна на Управата за шумарство и шумска полиција и субјектите надлежни за стопанисување со шумите.

(16) Мониторинг за спроведувањето на Националниот план го врши органот на државната управа надлежен за работите од областа на шумарството.

**Национален план за управување со пожарите на отворен простор**

**Член 35**

(1) Ефективното и, интегрираното управување со пожарите на отворен простор, како и спроведувањето на заеднички постапки на сите учесници во управување со пожарите на отворен простор, се врши согласно Национален план за управување со пожарите на отворен простор.

(2) Националниот план за управување со пожари на отворен простпор се изготвува под услови и на начин утврден согласно прописите од областа на управуваењ со кризи.. =.

**Национална инвентаризација на шумите**

**Член 36**

(1) За целите на стратешко планирање во шумарството, следење и донесување одлуки на шумарството, национална инвентаризација на шумите се спроведува на секои 20 години на основа на циклуси од пет години, односно опфаќа 25% од шумската површина по година.

(2) Националната инвентаризација на шумите ја спроведува Управата за шумарство и шумска полиција врз основа на методологија за спроведување на инветаризација, под техничка и стручна поддршка од органот на државната управа надлежен за работите од областа на шумарството.

(3) Податоците од Националната инвентаризација на шумите се чуваат во единствената база на податоци во Управата за шумарство и шумска полиција, како дел од интегрираниот шумски информациски систем.

(4) Националната инвентаризација на шумите се финансира од Буџетот на Република Северна Македонија преку годишната програма за работа на Управата за шумарство и шумска полиција.

(5) Методологијата за спроведување на националната инвентаризација на шумите ја пропишува министерот кој раководи со органот на државната управа надлежен за работите од областа на шумарството.

**Национален совет за шумарство**

**Член 37**

(1) Заради следење на спроведување на Стратегијата за шумарство, Националната програма за шумарство, Националниот план за оддржлив развој на шумите, Националниот план за управување со пожари на отворен простор, Национална стратегија за адаптивно управување со пожарите на ниво на предел, и ефективна примена на одредбите на овој закон, се основа Национален совет за шумарство (во натамошниот текст: Совет) како советодавно тело на министерот кој раководи со органот на државната управа надлежен за работите од областа на шумарството.

(2) Советот е составен од претседател и членови кои ги именува министерот кој раководи со органот на државната управа надлежен за работите од областа на шумарството.

(3) Министерот кој раководи со органот на државната управа надлежен за работите од областа на шумарството по функција е претседател на Советот.

(4) Во Советот се именуваат членови согласно со следнава структура:

1) еден претставник од Секторот за шумарство и ловство при Министерството за земјоделство, шумарство и водостопанство - дипломиран шумарски инженер - отсек шумарство со пет години работно искуство во шумарството;

2) еден претставник од Државниот инспекторат за шумарство и ловство - дипломиран шумарски инженер - отсек шумарство со пет години работно искуство во шумарството;

3) еден претставник од субјектот кој стопанисува со државните шуми - дипломиран шумарски инженер - отсек шумарство со пет години работно искуство во шумарството;

4) еден претставник од истакнати стручни и научни работници од областа на шумарството;

5) еден претставник од органот на државната управа надлежен за работите од областа на заштитата на природата;

6) еден претставник од органот на државната управа надлежен за работите од областа на законодавството;

7) еден претставник од Заедницата на единиците на локалната самоуправа;

8) еден претставник од сопственици на приватни шуми;

9) еден претставник од Министерството за одбрана и

10) еден претставник од Центарот за управување со кризи.

(5) Членовите на Советот се именуваат за период од четири години и можат повторно да бидат именувани.

(6) Начинот на своето работење Советот го уредува со деловник за работа.

(7) Средствата потребни за вршење на работите на Советот се обезбедуваат од Националната програма за шумарство.

**Шумскостопанска единица и сертификација**

**Член 38**

(1) Шумскостопанска единица претставува основна единица за планирање.

(2) Шумскостопанска единица е природна и стопанска целина утврдена според орографските и хидрографските карактеристики, сообраќајниците и други природни и економски услови за управување и стопанисување со шумите и шумската инфраструктура.

(3) Шумскостопанската единица е составена од оддели и пододдели.

(4) Шумскостопанската единица опфаќа шуми на еден сопственик или корисник со површина од 100 до 10.000 ха.

(5) По исклучок од ставот (4) на овој член шумскостопанска единица може да се формира и од шуми на повеќе сопственици, доколку секој поединечно поседува повеќе од 100 ха шума и друго шумско земјиште и истите се наоѓаат на ниво на една или помеѓу себе се граничатво најмногу четири соседни катастарски општини.

(6) Во исклучителни случаи површината на шумскостопанската единица може да изнесува и над 10.000 ха, ако истата не може да претставува посебна географска целина, но не повеќе од 15% од површината утврдена во ставот (4) од овој член.

(7) Шумскостопанските единици можат да бидат предмет на сертификација.

(8) Сертификацијата на шумскостопанските единици е доброволен инструмент кој се прилага за оценка и валидирање на процедурите за управување со шумите кои се базираат на примена на валидирани стандарди со кои се докажува дека :

* операторот спроведува оддржливо управување со шумите или
* поседува квалитет за спроведените производните процеси и произведените шумски производи или извршените услуги.

(9)Со сертификацијата оператотор на шумскостопанската единици докажува дека стопанисува со шумите на одговорен начин балансирајќи ги еколошките производните и социјалните функции на шумите.

(10)Со сертификацијата на шумскостопанските единици се осигурува дека:

- е извршена независна и ефективна проверка на работењето на операторите на шумскостопанските единици и на следење на движењето на другите шумски производи од страна на трети лица;

- операторите на шумскостопанските единици работат врз база на меѓународни норми и стандарди:

- операторите на шумскостопанските единици работат според утврдените принципи за баланс на еколошките производните и социјалните функции на шумите при нивно управување;

- се користат објективни и мерливо прилагодени стандарди кон локалните услови;

- е спроведена транспарентност при одлучувањето и задолжителни консултации од заинтересираните страни во постапката за сертификација и

- е спречен судир на интереси во постапката за сертификација од страна на учесниците.

(11)Сертификацијата на шумскостопанските единици се врши од страна на независни сертификациони тела под услови и на начин утврден согласно правилата за работа на сертификациското тело.

(12)За извршената сертификација, сертификационото тело издава сертификат за управување со определена шумска површина согласно утврден меѓународен стандард за сертификација.

**Плански документи**

**Член 39**

(1) Стопанисувањето со шумите и друго шумското земјиште се заснова на Националниот план за одржлив развој на шумите, а се остварува во согласност со следните плански документи:

1) План за стопанисување со шумите за шумско стопанска единица во стопанска шума, заштитна шума и шума со посебна намена (во натамошниот текст: План за стопанисување);

2) План за управување со шумите во заштитено подрачје за шумско стопанска единица (во натамошниот текст: План за управување);

3) План за стопанисување со шума на мали површини и

4) План за извршување на шумски активности.

(2) Сопствениците на приватни шуми со површина до 10 ха, стопанисувањето со шумите го водат на Евидентен картон за поединечни парцели на шума во приватна сопственост.

(3) Планските документи од став (1) од овој член се изготвуваат за период од десет години.

**План за стопанисување**

**Член 40**

(1) Стопанисувањето со шума и друго шумско земјиште на површина на една шумскостопанска единица се врши согласно донесен План за стопанисување или друг вид на плански документ утврден со овој закон**.**

(2) Планот за стопанисување се заснова на детален премер на шумата и мапирање на шумските функции во рамките на шумско стопанската единица.

(3) Планот за стопанисување особено вклучува опис на општата состојба на шумите и шумските функции, ги анализира спроведените мерки на стопанисување во минатото и одржливоста на стопанисувањето, ги утврдува индивидуалните планови за мерките и начинот на нивното спроведување како и монетарната -финансиска вредност на шумите и другото шумско земјиште.

(4) Министерот кој раководи со органот на државната управа надлежен за работите од областа на шумарството ја пропишува формата и содржината на Планот за стопанисување.

**План за управување**

**Член 41**

(1) За да се обезбеди поволен статус на зачуваност на шумските типови на хабитати и екосистеми во заштитените подрачја, се изработува План за управување.

(2) Планот за управување се заснова на детален премер на шумите и картирање на функциите на шумите во рамките на шумскостопанската единица.

(3) Планот за управување ги опфаќа особено шумските мерки за заштита, зачувување, обнова и блиску до природата начин на управување со шумски типови хабитати и нивните екосистемски услуги.

(5) Освен со одредбите и прописите од овој закон, Планот за управување се изработува и во согласност со прописите за заштита на природата и актите за прогласување на заштитените подрачја.

(6) Министерот кој раководи со органот на државната управа надлежен за работите од областа на шумарството во согласност со министерот кој раководи со органот на државната управа надлежен за работите од областа на животната средина и просторно планирање, ги пропишува формата и содржината на Планот за управување.

(7) Субјектите задолжени за управување со заштитените подрачја се должни во плановите за управување со заштитените подрачја, во делот кој се однесува за шумските екосистеми да ги вградат елементите од содржината на Планот за управување со шумите.

**План за стопанисување со шуми на мали површини**

**Член 42**

(1) Со шума и друго шумско земјиште во државна сопственост и приватна сопственост кои зафаќаат површина од 10 до 100 хектари, во рамките на една катастарска општина, се стопанисува врз основа на донесен План за стопанисување со шуми на мали површини.

(2) Во Планот за стопанисување со шуми на мали површини, мерките и активностите се предвидуваат во согласност со намената и функцијата на шумата.

(3) Министерот кој раководи со органот на државната управа надлежен за работите од областа на шумарството ги пропишува формата и содржината на Планот за стопанисување со шуми на мали површини**.**

**План за извршување на шумски активности**

**Член 43**

(1) За квалитетно, ефикасно и одржливо извршување на активностите и работите во шума и на другото шумско земјиште за кои се донесени планови за стопанисување, се подготвува план за извршување на шумски активности (во натамошниот текст: Изведбен план), како и во случај на шуми и други шумски површини (поголеми од 100 хектари) за кои не се донесени планови за стопанисување, под услов да има потреба од одредени шумски активности и мерки (како што се производство на шумска биомаса или огревно дрво, санитарна сеча или обнова на овие шуми) пред да се изработат планови за стопанисување, како и за извршување на активности на друго земјиште (како што е за пошумување).

(2) Изведбениот план особено вклучува детално планирање на активности и мерки како одгледување, заштита, зачувување и користење на шумите, вклучително и технички, технолошки и економски аспекти за извршување на работите, како и рокот за извршување на овие работи.

(3) Изведбениот план се изрготвува од страна на субјектите кои стопанисуваат со шумите.

(4) Доколку изведбениот план не е донесен, не може да се спроведува користење на шумите.

(5) Формата и содржината на Изведбениот план ги пропишува министерот кој раководи со органот на државна управа надлежен за работите од областа на шумарството.

**Евидентен картон за поединечни парцели шума во приватна сопственост**

**Член 44**

(1) Сопствениците на приватни шуми со површина до 10 ха стопанисуваат со шумите и другото шумско земјиште според критериуми за стопанисување со шумите во приватна сопственост од став (2) на овој член.

(2) Критериуми за стопанисување со шумите во приватна сопственост до 10 ха се формата на одгледување, квалитетот на насадите, претходно извршени работи, обемот и видот на сечата и роковите за извршување на работите за одржување и унапредување на шумата.

(3) Сопствениците на приватни шуми, роковите за извршување на работите за одржување и унапредување на шумата и начинот на водење на евиденцијата ги внесуваат во посебен образец – Евидентен картон.

(4) Евидентен картон за секоја парцела посебно се изготвува од страна на субјектот кој стопанисува/управува со шумите.

(5) Поблиските критериуми за стопанисување со шумите во приватна сопственост и формата и содржината на Евидентниот картон ги пропишува министерот кој раководи со органот на државна управа надлежен за работите од областа на шумарството.

**Услуга за изработка на плански документи**

**Член 45**

(1) Изготвувањето на планските документи од член 39 став (1) на овој закон за стопанисувањето со шумите и друго шумското земјиште е на товар на сопствениците на државните и сопствениците односно корисниците на приватни шуми, а го врши Управата за шумарство и шумска полиција.

(2) Надоместокот за услугата за изработка на плански документи, изнесува од 1 до 15 евра во денарска противредност, по хектар за период од десет години, во зависност од видот на шумата и условите и интензитетот на стопанисување со шумите.

(3) Надоместокот за давање на услуги за планирање на стопанисувањето се плаќа на подсметка на Управата за шумарство и шумска полиција и се користи за вршење на овие услуги.

(4) Министерот кој раководи со органот на државната управа надлежен за работите од областа на шумарството донесува ценовник за висината за изработка, изменување и дополнување на плански доументи, согласно став (1) на овој член, по претходно добиена согласност од Владата.

(5) За изработка на плански документи, Управата за шумарство и шумска полиција може да ангажира и надворешни експерти со најмалку пет години работно искуство во областа на изработка на планските документи.

**Изменување и дополнување на Планските документи**

**Член 46**

(1) Ако во текот на спроведување на планските документи од членовите 40, 41 и 42 од овој закон се утврдат битни недостатоци или се променат состојбите врз кои истите се засновани, сопственикот односно корисникот на шумата е должен да изврши изменување и дополнување на планскиот документ.

(2) По започнувањето на постапката за изменување и дополнување на планскиот документ од ставот (1) на овој член,во одделот кој е предмет на изменување и дополнување се стопираат сите предвидени мерки и активности.

(3) Во случај кога се работи за променета состојба на повеќе од 40% од површината на шумскостопанската единица врз кој е заснован планскиот документ, со решение министерот кој раководи со органот на државната управа надлежен за работите од областа на шумарството се стопираат сите мерки и активности во целата шумскостопанска единица.

(4) Постапката за изменување и дополнување на планскиот документ може да ја покрене Управата за шумарство и шумска полиција, сопственикот или субјектот кој стопанисува со шумата.

(5) Во случај кога постапката за изменување и дополнување се покренува од страна на субјект кој не е наведен во ставот (4) на овој член, средствата за изменување и дополнување на планскиот документ се на товар на субјектот кој ја покренува постапката.

**Постапка за одобрување на планските документи**

**Член 47**

(1) Планските документи од членовите 40, 41 и 42 од овој закон, се доставуваат за согласност до органот на државната управа надлежен за работите од областа на шумарството најдоцна шест месеци пред истекот на важноста на периодот за кој претходно се одобрени, а измените и дополнувањата на планските документи се доставуваат во рок од 15 дена по извршената измена од страна на Управата за шумарство и шумска полиција.

(2) За издавање на согласноста од ставот (1) од овој член, министерот кој раководи со органот на државната управа надлежен за работите од областа на шумарството составува пет члена Стручна комисија за рецензија на плански документи од ставот (1) на овој член (во натамошниот текст: стручна комисија), која се состои од дипломирани шумарски инженери од шумарска насока, со најмалку пет години работно искуство во областа на шумарството. На членовите на стручната комисија им следува надоместок за извршената работа.

(3) Стручната комисија во рок од 30 дена од денот на доставениот плански докумен врши рецензија и усогласување на изработениот плански документ со одредбите и прописите од областа на шумарството, и изготвува предлог за согласност на планскиот документ кој го доставува до министерот кој управува со органот на државната управа надлежен за работите од областа на шумарството.

(4) Во рок од 30 дена од денот на добивањето на предлогот од стручната комисијата и позитивното мислење од органот на државната управа надлежен за работите од областа на одбраната за превидени сечи и патишта, органот на државната управа надлежен за работите од областа на шумарството донесува решение за одобрувување на планскиот документ.

(5) Трошоците за рецензија на планските документи се на товар на сопственикот односно корисникот на шумата.

(6) Министерот кој раководи со органот на државната управа надлежен за работите од областа на шумарството ја пропишува висината на надоместот за работа на членот на стручната комисија за извршена рецензија на плански документ, кој не може да биде повисок од 1/3 од просечната месечна плата исплатена во претходната година во Република Северна Македонија, за секој рецензиран план за стопанисување посебно, како и висината на трошоците за рецензија на планските документи.

**Стопанисување со шуми според одредби од претходните, до донесување на новите плански документи**

**Член 48**

(1) По истекот на важноста на планскиот документи од член 39 став (1) точки 1), 2) и 3) од овој закон започнатите работи може да се довршат најмногу до една година по истекот на истиот.

(2) Започнатите работи од став (1) на овој член не може да се извршуваат доколку нема согласност од органот на државната управа надлежен за работите од областа на шумарството.

(3) По ислучок од ставот (1) на овој член, во случај на прогласена вонредна состојба, кризна состојба, пандемија и други непредвидени ситуации поради која Управата за шумарство и шумска полиција не може да собира теренски податоци за изработка на плански документ, органот на државната управа надлежен за работите од областа на шумарството може да издаде согласност за продолжување на важноста на планските документи за најмногу од една година.

**Чување на планските документи**

**Член 49**

(1) Планските доументи од член 39 став (1) на овој закон се чуваат трајно кај субјектите кои стопанисуваат/управуваат со шумите во државна сопственост (во хартиена и електронска форма), како и сопствениците на приватни шуми (во хартиена форма).

(2) Изведбените планови се чуваат од страна на субјектите кои стопанисуваат со шумите во државна сопственост и сопствениците на приватни шуми за период од десет години.

(3) Евидентните картони се чуваат кај субјектите кои стопанисуваат со шумите во приватна сопственост за период од десет години во хартиена и трајно во електронска форма.

**Спроведување на планирани работи за одгледување на шумите**

**Член 50**

(1) Работите на одгледување на шумите предвидени со планските документи за шумско стопанска единица, се извршуваат секоја година, по обем и квалитет сразмерно на искористениот сечив етат во претходната година, но не помалку од 50% од предвидените.

(2) Работите на одгледување од ставот (1) на овој член се однесуваат на целиот плански период.

**Јавни консултации**

**Член 51**

(1) Органот на државната управа надлежен за работите од областа на шумарството е должен да обезбеди учество на засегнатите страни и пошироката јавност за консултации по однос предлогот на Стратегијата за одржлив развој на шумарството, предлог Стратегија за управување со пожари на ниво на предел, предлогот на Националната програма за шумарство, предлогот на Националниот план за одржлив развој на шумите, предлогот на Национален план за управување со пожари на отворен простор и предлозите за планови за стопанисување за државни шуми.

(2) Јавните консултации на предлог Стратегијата за одржлив развој на шумарството, предлог Стратегија за управување со пожари на ниво на предел, предлог Националната програма за шумарство, предлог Национален план за управување со пожари на отворен простор и предлог Националниот план за одржлив развој на шумите се со рок на траење од најмалку 30 дена, на основа на јавна достапност на документите.

(3) Јавните консултации на предлог плановите за стопанисување, за државни шуми, се со рок на траење од најмалку 30 дена, на основа на јавна достапност на извршното резиме на плановите.

(4) Процедурите за јавно учество и консултации од ставовите (2) и (3) на овој член поблиску ги пропишува министерот кој раководи со органот на државната управа надлежен за работите од областа на шумарството.

**Евиденција за извршените работи во шума**

**Член 52**

(1) Извршените работи на одгледување, заштита и користење на шумите се евидентираат од страна на субјектите кои стопанисуваат/управуваат со шумите, во плановите за стопанисување/управување најдоцна до 1 март во тековната за претходната година.

(2) Субјектите кои стопанисуваат/управуваат со државните шуми имаат обврска евиденцијата да ја водат во хартиена и електронска форма и истата да ја пренесат на органот на државната управа надлежен за работите од областа на шумарството за нивно вклучување во интегрираниот шумски информациски систем.

**Јавна достапност на податоците од планските документи**

**Член 53**

(1) Јавна достапност на податоците од планските документи за државни шуми во форма на резиме ги обезбедува Управата за шумарство и шумска полиција.

(2) За подготовка и издавање на барани целосни податоци од планските документи за државни шуми, барателот доставува барање до Управата за шумарство и шумска полиција во хартиена или во електронска форма со употреба на средство за електронска идентификација преку Националниот портал за електронски услуги или преку посредник за административни услуги за електронски пат, согласно прописите од областа на електронското управување и електронските услуги и од областа на електронските документи, електронската идентификација и доверливите услуги.

(3) Органот на државната управа надлежен за работите од областа на шумарството во рок од 15 дена од денот на приемот на барањето од ставот (2) на овој член, донесува решение за издавање на целосни податоци од планските документи за државни шуми или решение за одбивање на барањето. Решението за издавање на целосни податоци од планските документи за државни шуми или решението за одбивање на барањето. Решението може да биде издадено и во форма на електронски документи кои се доставува до профилот на правното лице корисник на Националниот портал за електронски услуги или преку посредник за административни услуги по електронски пат или преку квалификована електронски препорачана достава на електронска адреса заведена на подносителот на барањето, согласно прописите од областа на електронското управување и електронските услуги и од областа на електронските документи, електронската идентификација и доверливите услуги.

(4) Против решението од ставот (3) на овој член, во рок од 15 дена од приемот на решението може да се изјави жалба до Државната комисија за одлучување во управна постапка, постапка по работен однос и инспекциски надзор.

(5) Жалбата од став (4) на овој член може да биде поднесена и во електронска форма со употреба на средство за електронска идентификација преку Националниот портал за електронски услуги согласно прописите од областа на електронското управување и електронските услуги и од областа на електронските документи, електронската идентификација и доверливите услуги.

(6) За подготовка и издавање на барани целосни податоци од планските документи за државни шуми, барателот плаќа надомест за покривање на административните трошоци за нивна подготовка.

(7) Податоците од ставот (1) на овој член на барање на државните органи се издаваат без надоместок.

(8) Министерот кој раководи со органот на државна управа надлежен за работите од областа на шумарството ги пропишува формата и содржината на барањето од став (2) на овој член, начинот на користење на податоци и висината на надоместот за покривање на административните трошоци за издавање на целосни податоци од планските документи за државни шуми.

(9) Не се јавно достапни податоците од плановите за кои не е дадена согласност од страна на органот на државна управа надлежно за прашањата од областа на одбраната во смисол за нивна целосна или делумна достапност.

**IV. СТОПАНИСУВАЊЕ СО ШУМИТЕ**

**1. Системи за стопанисување со шумите**

**Општи принципи на стопанисување со шумите**

**Член 54**

(1) Шумите се стопанисуваат одржливо и на начин кој ја балансира и оптимизира нивната еколошка, економска и социјална функција имајќи го во предвид:

* Пан-европските критериуми за одржливо стопанисување со шумите;
* Стратегијата на Европската Унија за шумите и
* Национални стандарди и насоки за одржливо стопанисување со шумите .
* .

(2) Министерот кој раководи со органот на државна управа надлежен за работите од областа на шумарството донесува поблизок пропис за критериумите и насоките за стопанисување/управување со шумите од ставот (1) на овој член.

**Стопанисување со шуми каде општокорисните функции се приоритет**

**Член 55**

(1) Со шуми во кои одржувањето на општокорисните функции е утврдено како приоритет, се стопанисува согласно со посебен начин на стопанисување според одредбите од плановите за стопанисување од овој закон.

(2) На плановите за стопанисување од овој закон, со кои се утврдува одржување на општокорисните функции како приоритет, а за кои не е одреден посебен начин на стопанисување, се применуваат одредбите на член 41 од овој закон.

(3) Средствата за спроведување на мерките од ставот (1) на овој член може да ги обезбеди органот на државна управа надлежен за работите од областа на шумарството, за субјектот кој стопанисува со шумите по чие барање се утврдени приоритетите за одредени општокорисни функции на шумите.

(4) Доколку не се обезбедат средства од ставот (3) на овој член, корисникот односно сопственикот на шумата не е должен да ги спроведува посебните мерки утврдени со овој член.

**Управување со шуми во заштитени и еколошки важни подрачја**

**Член 56**

(1) Шумите во зоната на прогласените заштитени подрачја во кои е дозволено одржливо користење се управуваат на начин блиску до природниот, особено врз основа на системи за стопанисување со континуирана покровност на шумата, со исклучување на чистите сечи и почитување на целите за зачувување на заштитените подрачја и типовите на шумски живеалишта, во согласност со плановите за управување.

(2) Во шумите во зоната на прогласените заштитени подрачја во кои е дозволено активно управување, се применуваат природни начини на обнова на шумите, вклучително и индиректна конверзија на нискостеблените шуми во високи шуми и рехабилитација на шумските екосистеми во согласност со плановите за управување.

(3) Со шумите во рамките на еколошки важните области се управува на начин близок до природниот врз основа на системи за управување со шуми од мал интензитет, со почитување на целите за зачувување на типовите шумски живеалишта, во согласност со плановите за управување.

**2. Одгледување**

**Одржување на семенски насади**

**Член 57**

(1) Одржувањето на семенските насади кои се наменети на селектиран репродуктивен материал се врши на начин со кој се обезбедува максимално производство на висококвалитетни семиња.

(2) Семенските насади ги одржуваат субјектите кои стопанисуваат/управуваат со државните шуми и сопственици на приватни шуми врз основа на Програма за одржување на семенски насади што ја донесува министерот кој раководи со органот на државна управа надлежен за работите од областа на шумарството.

(3) Одредбите на програмата од ставот (2) од овој член треба да се вградени во Посебниот план за стопанисување/управување со шумите за шумско стопанска единица.

(4) Во семенските насади е забранета сеча на дрвја,освен за спроведување на мерки на нега за постигнување на оптимални услови за производство на семе од семенски дрвја.

(5) Програмата за одржување на семенските насади особено содржи:

- Местоположба;

- Површина;

- Граници;

- Опис на семенскиот насад (фенотипски и генотипски карактеристики);

- Форма на одгледување и мерки и

- Видови и рокови на извршување на работите како и нивно евидентирање.

(6) Доколку семенските дрвја се сериозно заразени со болести или нападнати од штетници, или постои друг ризик дрвјата да се исушат, оштетените или заболените дрвја задолжително се отстрануваат.

**Обврска на субјектите за извршување на одгледувачки работи**

**Член 58**

Субјектите кои стопанисуваат/управуваат со шумите, особено ги извршуваат следните одгледувачки мерки и активности во шумите:

- природна обнова на шумите приспособена на видовите на дрвја, услови на месторастење и други фактори кои влијаат на обновата на шумите;

- следење на семеносењето и обновата, помагање на обновата со воведување (сеење или садење) на дрвја од дрвни видови каде што недостасува природна регенерација;

- вештачка обнова (сеење или садење) на шуми каде нема обнова по сеча, по пожари и копачење на шумите, како и на деградирани шуми со еколошко и социјално значење, давајќи им приоритет на автохтоните видови на дрвја;

- подобрување на шумите со високоприносни и квалитетни дрвни видови;

- работи на пошумување и повторно пошумување;

- нега на млади шуми;

- превенција од деградација на шумите и

- обнова на деградирани шуми и грмушки и конверзија на нискостеблени шуми во средно и високостеблени шуми, земајќи ги предвид условите на месторастење и насадите, биолошките карактеристики на видовите дрвја, степенот на зачуваност или деградација и други фактори кои влијаат на обнова и конверзија на шумите**.**

**Обврска за извршување на вештачка обнова по редовна сеча**

**Член 59**

(1) Сопствениците на приватни шуми и субјектите кои стопанисуваат/управуваат со шумите се должни да извршат вештачка обнова на шумските површини по извршување на чиста или друг вид на сеча доколку нема појава на природна обнова или истата не може да се очекува во разумен рок, како и да извршат вештачка обнова на шумските површини каде што природната обнова не успеала или да извршат вештачка обнова на површините каде што не успеало пошумувањето во рок што е утврден со плановите за стопанисување и управување, плановите за стопанисување со шуми на мали површини или евидентниот картон.

(2) За извршените работи на вештачка обнова сопствениците на приватни шуми и субјектите кои стопанисуваат/управуваат со шумите поднесуваат извештај до органот на државна управа надлежен за работите од областа на шумарството.

(3) Државен инспекторат за шумарство и ловство врз основа на доставениот извештај од став (2) на овој член врши теренски увид и за констатираниот наод од увидот составува записник.

(4) Доколку од извршениот увид со записникот се констатира несоодветност со доставениот извештај, сопствениците на приватни шуми и субјектите кои стопанисуваат/управуваат со шумите се должни истиот соодветно да го ревидираат.

**Обврска за рехабилитација на девастирани и опожарени шуми**

**Член 60**

(1) Сопствениците на приватни шуми и субјектите кои стопанисуваат/управуваат со шумите се должни да извршат рехабилитација на шумите (особено по пат на вештачка обнова) кои биле девастирани по пат на чиста сеча или други видови на сечи со силен интензитет, во рок кој не може да биде подолг од пет години, сметано од денот на настанување на девастацијата.

(2) Сопствениците на приватни шуми и субјектите кои стопанисуваат/управуваат со шумите, со финансиска поддршка од органот на државна управа надлежен за работите од областа на шумарството обезбедуваат рехабилитација (особено по пат на вештачка обнова) на шумите кои биле опожарени, во рок кој не може да биде подолг од пет години, сметано од денот на настанување на пожарот.

**Програма за рехабилитација на шумите**

**Член 61**

(1) Рехабилитацијата на опожарени и оштетени шуми се спроведува врз основа на Програма за рехабилитација на шумите која се подготвува после појава на пожари и природни непогоди од поголем обем за површини над 50 ha.

(2) Програмата од став (1) на овој член треба да ги вклучи оштетените шуми во државна и приватна сопственост, вклучително и обемот на мерките за обнова, пропорционално на постојната сопственичка структура на шумите.

(3) Програмата од став (1) на овој член ја донесува министерот кој раководи со органот на државна управа надлежен за работите од областа на шумарството, врз основа на предлог на субјектите кои стопанисуваат/управуваат со шумите.

(4) Програмата од став (1) на овој член особено содржи:

- Местоположба;

- Површина;

- Степен и обем на оштетеност;

- Природна обнова;

- Форма и обем на одгледувачки мерки;

- Видови и рокови на извршување на работите како и нивно евидентирање и

- Финансиски средства за реализирање на програмата.

(5) Програмата од став (1) на овој член се финансира од Буџетот на Република Северна Македонија.

(6) Формата и содржината на програмата од став (1) на овој член ја пропишува министерот кој раководи со органот на државна управа надлежен за работите од областа на шумарството.

**3. Заштита на шумите**

**Редовни мерки за заштита на шумите**

**Член 62**

(1) Редовните мерки за заштита на шумите опфаќаат мерки и активности кои се спроведуваат со цел превентивна заштита на шумите од абиотски, биотски и антропогени фактори кои можат да предизвикаат штетни последици во шумата, како и мерки за одржување на здравјето и виталноста на шумите.

(2) Сопствениците на приватни шуми и субјектите кои стопанисуваат/управуваат со шумите се должни:

а) да ја следат здравствената состојба на шумите и навремено да ја информираат Управата за шумарство и шумска полиција за секоја нова појава која нанесува штета по шумите;

б) да преземаат редовни заштитни мерки пропорционални со површината под шума со која стопанисуваат и капацитетот кој го поседуваат, согласно планските документи и

в) да го обезбедат одржувањето или воведувањето на шумски ред откако сечата и дотурот ќе бидат завршени на пропишан начин.

(3) Министерот кој раководи со органот на државната управа надлежен за работите од областа на шумарството ги пропишува технички упатства за спроведување на работите од ставот (2) на овој член, видовите на заштитни мерки и начин на нивно применување, како и елементите и начинот на одржување и воведување на шумскиот ред.

**Вонредни мерки за заштита на шумите**

**Член 63**

(1) Во случај на појава на шумски штетници или болести од големи размери, министерот кој раководи со органот на државната управа надлежен за работите од областа на шумарството определува посебни мерки за заштита на шумите, и тоа особено:

а) привремена забрана на планираната редовна сеча на погодената територија, освен сеча насочена кон отстранување на штетните последици;

б) сузбивање на штетници и болести или спречување на нивното ширење и

в) уништување на шумски репродуктивен материјал заразен со болести или нападнат од штетници.

(2) Спроведување на мерките од ставот (1) на овој член ги обезбедуваат субјектите кои стопанисуваат/управуваат со државните и сопствениците на приватни шуми по претходно добиено мислење од Управата за шумарство и шумска полиција.

**Спроведување на санитарни мерки**

**Член 64**

(1) Субјектите кои стопанисуваат/управуваат со шумите, сопствениците на приватни шуми и сопствениците на друго приватно земјиште, во случај кога на истото постојат загрозени или оштетени дрвја, должни се да спроведат санитарна сеча во рок од две години од денот на востановување на загрозеноста, со цел да се спречи појава и ширење на растителни болести и пренамножување на штетници кои ја нарушуваат биотската рамнотежа во шумата и да се спречат други штети во шумите.

(2) Доколку субјектите кои стопанисуваат/управуваат со шумите, сопствениците на приватни шуми и сопствениците на друго приватно земјиште не ги спроведат мерките од став (1) на овој член во определениот рок, Државниот инспекторат за шумарство и ловство ќе определи друг субјект кој во име и за сметка на субјектите кои стопанисуваат/управуваат со шумите, сопствениците на приватни шуми и сопствениците на друго приватно земјиште ќе ги спроведе мерките.

(3) Во случај на постапувањето на Државниот инспекторат за шумарство и ловство според ставот (2) на овој член, се врши санитарна сеча и превентивна заштита, шумските дрвни производи се сечат, се дотураат надвор од шумата и се продаваат од страна на субјектите кои стопанисуваат/управуваат со шумите, сопствениците на приватни шуми и сопствениците на друго приватно земјиште.

(4) Државниот инспекторат за шумарство и ловство за случајот од став (3) на овој член носи решение со кое се утврдуваат сите настанати трошоци и вредноста на продадените шумски дрвни производи.

(5) Против решението од ставот (4) на овој член, во рок од 15 дена од приемот на решението може да се изјави жалба до Државната комисија за одлучување во управна постапка и постапка од работен однос во втор степен, при што жалбата против решението не го одложува неговото извршување.

(6) Жалбата од став (5) на овој член може да биде поднесена и во електронска форма со употреба на средство за електронска идентификација преку Националниот портал за електронски услуги согласно прописите од областа на електронското управување и електронските услуги и од областа на електронските документи, електронската идентификација и доверливите услуги.

**Извештајно дијагнозно-прогнозна служба**

**Член 65**

(1) Органот на државната управа надлежен за работите од областа на шумарството обезбедува спроведување на извештајно дијагнозно-прогнозни работи за заштита на шумите од шумски штетници и болести кои може да загрозат поголеми шумски површини, како и мониторинг на бесправни сечи преку далечинско набљудување.

(2) Органот на државната управа надлежен за работите од областа на шумарството води евиденција, востановува и одржува постојана база на податоци за појава и динамиката на шумските болести, штетници и бесправни сечи како дел од интегрираниот шумски информациски систем.

(3) Работите на Извештајно дијагнозно-прогнозната служба, Управата за шумарство и шумска полиција го доделува на Факултет за шумарски науки, пејсажна архитектура и екоинженеринг “Ханс Ем“ – Скопје врз основа на договор.

(4) Министерот кој раководи со органот на државната управа надлежен за работите од областа на шумарството ја пропишува формата и содржината на базата на податоци и и начинот на вршење на работите на Извештајно дијагнозно-прогнозната служба.

**Заштита на** **загрозени и ретки видови на дрвја**

**Член 66**

(1) Забрането е собирање на семе, уништување на подмладок и сеча на стебла на загрозени и ретки видови на шумски дрвја на шумско земјиште настанати по природен пат.

(2) По исклучок од ставот (1) на овој член, по барање на субјектите кои стопанисуваат/управуваат со шумите или сопствениците на приватни шуми, сеча на загрозени и ретки видови на шумски дрвја на шумско земјиште може да се изврши во случај кога:

- дрвјата се физиолошки зрели или блиску до постигнување на истата;

- дрвјата се заболени или оштетени до степен кога се очекува да се исушат или постојат други причини поради кои им предстои непосредна опасност од сушење;

- сечата на дрвјата е неопходна поради изградба на објекти кои се во функција на стопанисување со шумата и ловството;

- собирање на семе за производство на садници за генеративна обнова и за семенски генетски банки и

- се спроведува постапка за трајна пренамена на шума и друго земјиште одобрена во согласност со овој закон.

(3) Корисникот или сопственикот на шумата треба да достави барање до органот на државната управа надлежен за работите од областа на шумарството во хартиена форма или може да биде поднесено и во електронска форма со употреба на средство за електронска идентификација преку Националниот портал за електронски услуги или преку посредник за административни услуги за електронски пат, согласно прописите од областа на електронското управување и електронските услуги и од областа на електронските документи, електронската идентификација и доверливите услуги.

(4) Решението за одобрување за собирање на семе и сеча на загрозени и ретки видови на шумски дрвја на шумско земјиште или решение за одбивање на барањето го издава органот на државната управа надлежен за работите од областа на шумарството во рок од 30 дена од денот на поднесеното барање, по претходен извршен теренски увид. Решението за одобрување за собирање на семе и сеча на загрозени и ретки видови на шумски дрвја на шумско земјиште или решение за одбивање на барањето може да биде издадено и во форма на електронски документи кои се доставува до профилот на правното лице корисник на Националниот портал за електронски услуги или преку посредник за административни услуги по електронски пат или преку квалификована електронски препорачана достава на електронска адреса заведена на подносителот на барањето, согласно прописите од областа на електронското управување и електронските услуги и од областа на електронските документи, електронската идентификација и доверливите услуги.

(5) Против решението од ставот (4) на овој член, во рок од 15 дена од приемот на решението може да се поднесе жалба до Државната комисија за одлучување во управна постапка и постапка од работен однос во втор степен.

(6) Жалбата од став (5) на овој член може да биде поднесена и во електронска форма со употреба на средство за електронска идентификација преку Националниот портал за електронски услуги согласно прописите од областа на електронското управување и електронските услуги и од областа на електронските документи, електронската идентификација и доверливите услуги.

(7) Министерот кој раководи со органот на државната управа надлежен за работите од областа на шумарството во согласност со министерот кој раководи со органот на државната управа надлежен за работите од областа на заштита на животната средина и просторното планирање, го пропишуваат начинот на определување на загрозени и ретки видови на шумски дрвја на шумско земјиште по природен пат.

(8) Министерот кој раководи со органот на државната управа надлежен за работите од областа на шумарството ги пропишува формата и содржината на барањето од став (3) на овој член и формата и содржината на решението за одобрение за собирање на семе и сеча на ретки видови на шумски дрвја на шумско земјиште од став (4) на овој член.

**Напасување и желадење**

**Член 67**

(1) Забрането е напасување на добиток и желадење во шума.

(2) По исклучок од ставот (1) на овој член на определени површини може да се врши напасување на добиток, освен на кози и тоа на површини утврдени според одредбите од плановите за стопанисување во случај кога не се извршени мелиоративни мерки, во кои не е во тек природна или вештачка обнова и на друго шумско земјиште.

(3) Напасување на добиток и желадење во шума и на друго шумско земјиште може да се врши само под контрола на чувар на добитокот и со одобрение на субјектите кои стопанисуваат/управуваат со шумите или сопствениците на приватни шуми.

(4) Надоместокот за напасување на добиток и желадење во шума и шумско земјиште во државна сопственост се плаќа на корисникот на шумата.

(5) Условите под кои може да се врши напасување (времетраење, вид на стока, број на грла, висина на надоместок за напасување, определување на премини за добитокот и слично) и висината на надоместокот ги пропишува министерот кој раководи со органот на државната управа надлежен за работите од областа на шумарството.

**Одгледување на дивеч**

**Член 68**

Во шума може да се одгледува дивеч, под услови и во број кој не го доведува во прашање одгледувањето и обновувањето на шумата согласно планските документи од областа на ловството.

**Поставување на пчелни семејства**

**Член 69**

(1) Пчелни семејства може да се поставуваат на голини во шума во државна сопственост под услови со кои не се попречува стопанисувањето на шумите.

(2) По барање на сопственик на пчелни семејства, одобрение за поставување на пчелни семејства во шума може да издадат субјектите кои стопанисуваат/управуваат со шумите или сопствениците на приватни шуми.

(3) По добиеното одобрение од субјектите кои стопанисуваат/управуваат со шумите или сопствениците на приватни шуми, сопствениот на пчелните семејства е должен на површината на која се поставени пчелните семејства соодветно да ги обезбеди со ограда од времен карактер.

(4) По завршувањето на периодот на поставување на пчелни семејства, сопственикот на истите е должен површината која ја користел да ја врати во првобитна состојба.

(5)  Формата и содржината на барањето, како и формата и содржината на одобрението за поставување на пчелни семејства во шума и на шумско земјиште ги пропишува министерот кој раководи со органот на државната управа надлежен за работите од областа на шумарството.

**Изведба и одржување на против пожарни просеки и изградба на набљудувачници**

**Член 70**

(1) Субјектите кои стопанисуваат со шумите и сопствениците на шуми, во зависност од степенот на загрозеност на шумата се должни да преземаат посебни мерки за заштита од пожари (изведба на просеки во шума, подигање на појаси од лисјарски видови дрвја во иглолисни шуми, поставување набљудувачници, организирање на набљудувачка служба и др).

(2) Изведбата, одржувањето и изградбата на објектите од ставот (1) на овој член се уредуваат со планската документација.

(3) Правните и физичките лица кои ги вршат активности од ставот (1) на овој член, се должни да превземат мерки за заштита на шумите од пожари.

(4) Правните и физичките лица кои предизвикалепожар во шума за време на вршење на активности од став 1 од овој член, се должни да ја надоместат штетата настаната од пожар на субјектот кој стопанисува/управува со државна шума или сопственикот на приватна шума.

(5) Министерот кој раководи со органот на државната управа надлежен за работите од областа на шумарството ќе донесе план со потребната документација и техничкиот норматив за изведба и одржување на против пожарни просеки и изградба на набљудувачници.

**Палење на оган на отворен простор**

**Член 71**

(1) Забрането е палење на оган во шума и на друго шумско земјиште на растојание најмалку од 200 метри од работ на шумата.

(2) По исклучок од ставот (1) на овој член, може да се пали оган под услови и на места што ќе ги определи и обележи субјектот што стопанисува/управува со шумата и ја известува Дирекцијата за заштита и спасување.

(3) Насоките за одредување на местата од ставот (2) на овој член се дел од оперативниот план за заштита на шумите од пожари.

**Подигнување на варници и жежници**

**Член 72**

(1) Забрането е подигање на варници, жежници за дрвен јаглен и слични објекти што претставуваат опасност за појава на пожар, на растојание помало од 200 метри од работ на шумата.

(2) По исклучок од ставот (1) на овој член, подигање на варници и жежници во шума може да се врши со одобрение од Дирекцијата за заштита и спасување, а по претходно добиено мислење од органот на државната управа надлежен за работите од областа на шумарството.

(3) Субјектот што ја користи варницата/жежницата мора местото каде што е подигната варница/жежница видно да ги обележи, како и да преземе мерки на предпазливост.

(4) Министерот кој раководи со органот на државната управа надлежен за работите од областа на шумарството , по предходно добиено мислење од Дирекцијата за заштита и спасување го пропишува начинот за означувањето и мерките за претпазливост.

**Движење во шума**

**Член 73**

(1) Граѓаните имаат слободен пристап во шумите заради, одмор и рекреација, на сопствена одговорност за својата безбедност и обврска за ненанесување на штета на шумата.

(2) Субјектите кои стопанисуваат/управуваат со државните шуми по претходна добиена согласност од министерот кој раководи со органот на државната управа надлежен за работите од областа на шумарството, во заштитени делови на шума или делови на шума каде се извршуваат шумски операции или во шуми каде што е загрозена безбедноста на луѓето, можат да го ограничат слободниот пристап.

(3) Министерот кој раководи со органот на државната управа надлежен за работите од областа на шумарството може целосно или делумно да забрани движење во шумата во период кога постои зголемена опасност од појава на пожар во шума.

(4) Забраната од ставот (3) на овој член се објавува во средствата за јавно информирање.

**Депонирање на отпад**

**Член 74**

(1) Се забранува одлагање на отпад и загадување на шумите и другите шумски површини.

(2) Во согласност со Законот за управување со отпад, субјектите кои стопанисуваат со шумите и сопствениците на приватни шуми се должни да спречат одлагање на отпад, а доколку тоа не е можно, во најкраток можен рок да ги известат инспекторот надлежен за заштита на животната средина, како и да организираат отстранување на оние отпадоци и други штетни материи од шумата кои можат да предизвикаат штета на шумите.

(3) Субјектите кои стопанисуваат со шумите и сопствениците на приватни шуми имаат право на целосен надоместок на трошоците за отстранување на отпадот и другите штетни материи од шумата од лицата кои го одложиле отпадот и другите материи во согласност со закон.

(4) Доколку субјектот што стопанисува со шумите или сопственикот на приватната шума во кои се одлага отпадот не го отстрани или одбие да го отстрани, отпадот ќе се отстрани во согласност со одредбите од Законот за управување со отпад.

**Употреба на хемиски средства во шума**

**Член 75**

(1) Употребата на хемиски средства во шумата е забранета.

(2) По исклучок од ставот (1) на овој член, атестирани хемиски агенси кои не го загрозуваат биотскиот биланс, можат да се користат во шумата заради:

- сузбивање на пренаселените популации на инсекти кои не можат да се намалат со вообичаени мерки за заштита на шумите;

- сузбивање на шумските болести кои можат да ја загрозат шумата, како и

- да ги спречи шумите од пожари во областите и периодите со висок ризик од пожари.

(3) Правните лица кои имаат намера да ги спроведат активностите од став (2) на овој член треба да достават барање до органот на државната управа надлежен за работите од областа на шумарството во хартиена форма или може да биде поднесено и во електронска форма со употреба на средство за електронска идентификација преку Националниот портал за електронски услуги или преку посредник за административни услуги за електронски пат, согласно прописите од областа на електронското управување и електронските услуги и од областа на електронските документи, електронската идентификација и доверливите услуги

(4) Решението за одобрување на хемијски средства во шума со кое се определува и начинот на нивна употреба го издава органот на државната управа надлежен за работите од областа на шумарството во рок од 30 дена од денот на поднесеното барање. Решението за одобрување на хемијски средства во шума или решение за одбивање на барањето може да биде издадено и во форма на електронски документи кои се доставува до профилот на правното лице корисник на Националниот портал за електронски услуги или преку посредник за административни услуги по електронски пат или преку квалификована електронски препорачана достава на електронска адреса заведена на подносителот на барањето, согласно прописите од областа на електронското управување и електронските услуги и од областа на електронските документи, електронската идентификација и доверливите услуги.

(5) Против решението од ставот (4) на овој член, во рок од 15 дена од приемот на решението може да се изјави жалба до Државната комисија за одлучување во управна постапка и постапка од работен однос во втор степен.

(6) Жалбата од став (5) на овој член може да биде поднесена и во електронска форма со употреба на средство за електронска идентификација преку Националниот портал за електронски услуги согласно прописите од областа на електронското управување и електронските услуги и од областа на електронските документи, електронската идентификација и доверливите услуги.

7) Министерот кој раководи со органот на државната управа надлежен за работите од областа на шумарството ги пропишува формата и содржината на барањето од став (3) на овој член и формата и содржината на решението од ставот (4) на овој член.

**Надомест на штета во шума од незаконски дејствија**

**Член 76**

(1) За штети причинети во шума заради вршење на дејства во спротивност со овој закон (во натамошниот текст: незаконски дејства), се плаќа надомест според ценовник за штети во шума што го донесува министерот кој раководи со органот на државна управа надлежен за работите од областа на шумарството.

(2) Средствата за штета причинета од незакоснки дејства се плаќаат од страна на лицето кое ја причинило штетата и тоа на:

а) сопственикот на шумата во случај на приватна шума или

б) сметка на субјектите кои стопанисуваат/управуваат со шумите во државна сопственост.

(3) Собраните финансиските средства од надоместок за штета од став (2) точка б) на овој член се користат за рехабилитација на оштетени шуми од биотски и абиотски фактори според одредбите од овој закон.

**4. Користење на шумите**

**Услови за користење на шумите**

**Член 77**

(1) Користењето на шумите се врши на начин кој обезбедува:

- трајно зачувување и зголемување на вредноста на шумите,

- трајно зголемување на нивната дрвна резерва, прираст и принос и

- зачувување и унапредување на нивните општокорисни функции или екосистемски услуги.

 (2) Користењето на шумите треба да ги исполнува минималните критериуми за одржливост согласно со овој закон.

**Ознака за сеча, ознака на нелегално исечени дрвја и евиденција**

**Член 78**

(1) Сеча на шумски видови дрвја во шума, на друго шумско земјиште и на површини надвор од шума, може да се врши само по претходно извршена ознака на дрвјата за сеча (во натамошниот текст: ознака за сеча).

(2) Ознаката за сеча се извршува со нанесување на шумски знаци (жигови, баркодови и др.) кои имаат важност се додека се видливи знаците.

(3) Ознаката за сеча вклучува:

1) Одбирање, мерење и означување на поединечни стебла за сеча во шума и евидентирање на нивната дрвната маса при стеблимична, групимично пребирна сеча, ретки видови на дрвја како и за сеча на поединечни стебла надвор од шума и

2) Означување на рабните стебла и евидентирање на дрвната маса која се планира да се посече при површинска сеча.

(4) Ознаката за сеча се врши согласно со предвидената сеча утврдена во планските документи.

(5) Ознаката за сеча во приватни шуми со површина под 10 хектари се врши според податоците од евидентниот картон.

(6) Ознаката на нелегално исечени дрвја се извршува со нанесување на шумски знаци (жигови, баркодови и др.) челно на пенушките од нелегално исечени дрвја.

(7) Извршената ознака за сеча и ознаката на пенушките од нелегално исечени дрвја се евидентираат во книги за евиденција и тоа:

* Книга за евиденција на извршена ознака за сеча во шума во државна сопственост,
* Книга за евиденција на извршена ознака за сеча во шума во приватна сопственост и
* Книгата за евиденција на направена шумска штета во шума во државна сопственост.

(8) Книгите за евиденција од став (7) на овој член се чуваат во електронска и хартиена форма.

(9) Податоците од книгите за евиденција од ставот (7) на овој член се евидентираат електронски во соодветна база на податоци.

(10) Министерот кој раководи со органот на државната управа надлежен за работите од областа на шумарството ги пропишува начин за вршење на ознака за сеча, начинот на мерење и евиденција на дрвјата, средствата и видот и формата на шумските знаци за ознака за сеча и ознака на нелегално исечени дрвја, формата и содржината на Книгата за евиденција на извршена ознака за сеча во шума во државна сопственост, Книгата за евиденција на извршена ознака за сеча во шума во приватна сопственост и Книгата за евиденција на направена шумска штета во шума во државна сопственост и структурата на базата на податоци.

**Професионални, технички и институционални услови за вршење на ознака за сеча**

**Член 79**

(1) Ознака за сеча во случај на предвидена стеблимична и групимично пребирна сеча ја извршува само стручно лице, со високо образование VII/1 степен или 240 кредити според ЕКТС од областа на шумарските науки со најмалку една година работно искуство од областа на стопанисување со шумите.

(2) Ознака за површинска - чиста сеча и ознака на ретки видови на дрвја и на поединечни или група на шумски дрвја на површини надвор од шума може да извршува стручно лице со најмалку средна стручна подготовка - шумарски техничар, со најмалку две години работно искуство од областа на стопанисување со шумите.

(3) Ознаката на нелегално исечени дрвја може да ја извршува стручно лице со најмалку средна стручна подготовка - шумарски техничар.

(4) Министерот кој раководи со органот на државната управа надлежен за работите од областа на шумарството ја пропишува постапката на вршење на ознаката за сеча.

(5) Означените дрвја за сеча во државните шуми, ретки видови на дрвја, поединечни стебла надвор од шума, евидентирање на пенушките од дрвја кои се незаконски исечени, евидентирање (електронски) на овие податоци во соодветни бази на податоци и пренесување на податоците во системот за следење на шумски дрвни производи кој го води органот на државната управа надлежен за работите од областа на шумарството, го обезбедуваат субјектите кои стопанисуваат/управуваат со државните шуми во согласност со овој закон.

(6) Означените дрвја за сеча во приватна шума,електронското евидентирање на податоците во соодветната база на податоци, чување на базата на податоци и нивно вклучување во системот за следење на шумски дрвни производи го извршува органот на државната управа надлежен за работите од областа на шумарствотово согласност со овој закон.

(7) Субјектите кои стопанисуваат\управуваат со државни шуми и органот на државната управа надлежен за работите од областа на шумарството ги чуваат податоците од ставовите (5) и (6) на овој член најмалку пет години.

(8) Ознака на сеча во приватна шума и внесување на податоци во соодветната база на податоци, од Субјектите кои стопанисуваат\управуваат со државни шуми. .

(9) Субјектите кои стопанисуваат\управуваат со државни шуми води Регистар на средствата за ознака на дрвја за сеча и ознака на дрвни производи од овластени институции/организации и лица во дигитална форма.

(10) Министерот кој раководи со органот на државната управа надлежен за работите од областа на шумарството ја пропишува структурата на базата на податоци, постапката и времето за пренос на базите на податоци од ставовите (5) и (6) во системот за следење на дрвото до воведување на он-лајн конекција.

**Контрола на извршената ознака за сеча**

**Член 80**

(1) Државниот инспекторат за шумарство и ловство врши преглед на ознаката за сеча и контрола на сеча во сите шуми според својата годишна програма за работа.

**Дозволен обем на сеча**

**Член 81**

(1) Дозволен обем на сеча на дрвја означени за сеча се утврдува според предвидената дозволена сеча утврдена во планските документи.

(2) Забрането е пречекорување на дозволен обем на сеча утврден за десет години со планските документи за стопанисување/управување со шумите.

(3) Одредбите од ставот (2) на овој член не се однесуваат на чиста сеча на оштетени и деградирани шуми, шикари и шибјаци, според одредбите од член 22 од овој закон, доколку се предвидени за обнова.

**Вршење на шумскокултурни работи за активности на сеча и дотур**

**Член 82**

(1) Шумскокултурни работи за активности на сеча и дотур во шуми во државна сопственост може да вршат:

а) субјекти кои стопанисуваат/управуваат со шумите во државна сопственост преку редовно или сезонско вработени лица и/или

б) други правни субјекти кои ги ангажира субјектот кој стопанисува/управува со шумите во државна сопственост по пат на јавна набавка за вршење на услуги на активности на сеча и дотур.

(2) Субјектите од став (1), алинеја (б) од овој член треба да поседуваат лиценца за извршување на активностите на сеча и дотур согласно овој закон.

(3) Физичките лица кои редовно или сезонско вршат активност на сеча во шуми во државна или приватна сопственост треба да поседуваат потврда за завршен курс за оспособување на вршење на сеча.

(4) Курсот за оспособување на вршење на сеча го спроведува средношколската или високообразовна установа од областа на шумарството врз основа на програма за работа одобрена согласно прописите за средношколското, односно високото образование.

**Лиценца за извршување на шумскокултурни работи за активностите на сеча и дотур во државна шума**

**Член 83**

(1) Лиценца за извршување на шумскокултурни работи за активностите на сеча и дотур во државна шума (во натамошниот текст: лиценца) ја издава органот на државната управа надлежен за работите од областа на шумарството.

(2) За добивање на лиценца правното лице е потребно да исполнува потребни услови и да поднесе барање до органот на државната управа надлежен за работите од областа на шумарството во хартиена форма или може да биде поднесено и во електронска форма со употреба на средство за електронска идентификација преку Националниот портал за електронски услуги или преку посредник за административни услуги за електронски пат, согласно прописите од областа на електронското управување и електронските услуги и од областа на електронските документи, електронската идентификација и доверливите услуги.

(3) Со барањето од ставот (2) на овој член, правното лице поднесува доказ за исполнување на потребни услови и ги приложува следните документи:

- документ кој докажува дека има вработено најмалку едно стручно лице со високо образование VII/1 степен или 240 кредити според ЕКТС од областа на шумарските науки без работно искуство или лице со завршена средна стручна спрема од шумарска струка – шумарски техничар, техничар за шумарство и пејзажна архитектура или специјалист за шумарски работи со минимум две години работно искуство од областа на шумарството;

- документ/и со кои докажува исполнување на минимални технички средства и човечки ресурси за извршување на шумско-културни работи на сеча и дотур;

- документ дека правното лице е регистрирано во трговскиот регистар во Централен регистар на Република Северна Македонија за вршење на шумско-културни работи од областа на шумарството, со извод од состојба;

- документ дека одговорното лице не е правосилно осудувано за кривично дело безусловна казна затвор од најмалку шест месеци или да не му е изречена мерка на безбедност забрана на вршење на шумско-културни работи на активност сеча и дотур;

- документ дека на правното лице не му е изречена казна за кривично дело: Информација за кривична судска одлука издадена од Централниот регистар на Република Северна Македонија;

- потврда дека на правното лице не е изречена прекршочна санкција забрана за вршење на професија, дејност или должност издадена од Централниот регистар на Република Северна Македонија;

- потврда дека на правното лице не е изречена прекршочна санкција привремена забрана за вршење на одделна дејност издадена од Централен регистар на Република Северна Македонија;

- изјава на одговорното/овластеното лице на правното лице заверена на нотар дека во последните пет години не му била изречена правосилна пресуда за учество во злосторничка организација, корупција, измама или перење пари;

- потврда за платени даноци издадено од Управата за јавни приходи на Република Северна Македонија;

- информации за економската и финансиска состојба на правното лице издадена од Централен регистар на Република Северна Македонија ;

- доказ за платен надомест за добивање на лиценца во износ од 6000 денари, која се плаќа на приходната сметка на органот на државната управа надлежен за работите од областа на шумарството и

- доказ за платен надомест за Комисија за издавање на лиценци за активности на сеча и дотур во шумите во државна сопственост.

(4) Постапката за издавање на лиценца ја спроведува Комисија за издавање на лиценци за активности на сеча и дотур во шумите во државна сопственост (во натамошниот текст: Комисијата), која ја формира министерот кој раководи со органот на државната управа надлежен за работите од областа на шумарството.

(5) Комисијата се состои од три члена и тоа два члена дипломирани шумарски инженери и еден член дипломиран правник, вработени во органот на државната управа надлежен за работите од областа на шумарството.

(6) За работата на Комисијата следува паричен надомест за кој министерот кој раководи со органот на државната управа надлежен за работите од областа на шумарството, донесува решение за определување на висината на надоместокот, кој по предмет/барање за издавање на лиценца не може да биде повисок од 10% од просечната плата исплатена во претходната година во Република Северна Македонија.

(7) По доставеното барање и доказите предвидени со овој член, Комисијата ја проверува комплетноста на барањето и доставената документација и изготвува предлог за издавање на решение и лиценца за активности на сеча и дотур, односно решение за одбивање на барањето за издавање на Лиценца за извршување на шумскокултурни работи за активностите на сеча и дотур во државна шума.

(8) Органот на државната управа надлежен за работите од областа на шумарството во рок од пет дена од денот на доставувањето предлогот на Комисијата, донесува решение и издава Лиценца за извршување на шумскокултурни работи за активностите на сеча и дотур во државна шума, односно Решение за одбивање на барањето за издавање на Лиценца за извршување на шумскокултурни работи за активностите на сеча и дотур во државна шума кое може да биде издадено и во форма на електронски документи кои се доставува до профилот на правното лице корисник на Националниот портал за електронски услуги или преку посредник за административни услуги по електронски пат или преку квалификована електронски препорачана достава на електронска адреса заведена на подносителот на барањето, согласно прописите од областа на електронското управување и електронските услуги и од областа на електронските документи, електронската идентификација и доверливите услуги.

(9) Против решението од ставот (8) на овој член може да се изјави жалба во рок од осум дена до Државната комисија за одлучување во управна постапка и постапка од работен однос во втор степен.

(10) Жалбата од став (9) на овој член може да биде поднесена и во електронска форма со употреба на средство за електронска идентификација преку Националниот портал за електронски услуги согласно прописите од областа на електронското управување и електронските услуги и од областа на електронските документи, електронската идентификација и доверливите услуги.

(11) Во органот на државната управа надлежен за работите од областа на шумарството, во електронска и хартиена форма се води Регистар на правни лица кои поседуваат лиценца.

(12) Правното лице кое се стекнало со лиценца е должно за секоја настаната промена на доставените податоци за условите врз основ на кои е издадена лиценцата, да го извести органот на државната управа надлежен за работи од областа на шумарството.

(13) Министерот кој раководи со органот на државната управа надлежен за работите од областа на шумарството ги пропишува формата и содржината на образецот на барањето, документацијата која е придружен дел на барањето, формата и содржината на лиценцата, формата и содржината на регистарот, како и за минималните-технички средства и човечки ресурси кои треба да ги исполнува правното лице за извршување активности на сеча и дотур.

(14) Шумскокултурните работи за активностите на сеча и дотур во државна шума може да ги извршува и правно лице основано и регистрирано за вршење на шумскокултурните работи за активностите на сеча и дотур во држава на Европскиот економски простор во согласност со прописите за право на основање и слобода на движење на стоки и услуги, доколку ги исполнува условите за вршење на шумскокултурните работи за активностите на сеча и дотур.

(15) Правното лице од став (14) на овој член пред да започне да ги врши шумскокултурните работи за активностите на сеча и дотур е должно до органот на државната управа надлежен за работите од областа на шумарството да достави известување за започнување на вршење на шумскокултурните работи за активностите на сеча и дотур кое содржи податоци за правното лице, доказ за регистрирана дејност, даночен број, податоци за раководно лице и доказ за било каква промена на дадените податоците во рок од осум дена од денот на промената.

(16) Врз основа на известувањето од став (15) на овој член, органот на државната управа надлежен за работите од областа на шумарството го запишува правното лице од став (14) на овој член во Регистар на правни лица кои поседуваат лиценца.

**Важност на лиценцата**

**Член 84**

(1) Лиценцата за извршување на шумскокултурни работи за активностите на сеча и дотур во државна шума е со важност од пет години, со можност да се продолжи и истата не може да се пренесува на друго правно лице.

(2) Правното лице кој има лиценца е должно за секоја промена на седиштето или дејноста да го извести органот на државната управа надлежен за работите од областа на шумарството, во рок од 30 дена од денот на настанатата промена.

(3) Правното лице кое има лиценца е должно во рок од 30 дена пред истекот на рокот на важењето на лиценцата да поднесе барање за продолжување на лиценцата до органот на државната управа надлежен за работите од областа на шумарството со доставување на изјава дека ги исполнува условите од член 83 став (3) од овој закон. На постапката за продолжување на лиценцата соодветно се применуваат одредбите на член 83 од овој закон.

(4) Лиценцата престанува да важи доколку се утврди дека правното лице:

* самоиницијативно се откаже од правото на вршење на активностите на сеча и дотур,
* врши дејствија спротивно на овој закон,
* по добивањето на лиценцата, престанал да ги исполнува условите за добивање на лиценца
* не доставил барање согласно член 84 став (3) од овој закон и
* управителот на правното лице е правосилно осуден за кривично дело безусловна казна затвор од најмалку шест месеци или ако му е изречена мерка на безбедност забрана на вршење на активности на сеча и дотур.

(5) За правните лица кои не ги исплонуваат условите од ставот (4) на овој член констатирано од органот на државна управа надлежен за шумарска инспекција или друг надлежен инспекциски орган, односно не доставил барање согласно ставот (3) од овој член, органот на државната управа надлежен за работите од областа на шумарството по претходно доставен Записник од наведените инспекциски органи изготвува Решение за престанок на важноста на лиценцата и го доставува до правното лице кое може да биде издадено и во форма на електронски документи кои се доставува до профилот на правното лице корисник на Националниот портал за електронски услуги или преку посредник за административни услуги по електронски пат или преку квалификована електронски препорачана достава на електронска адреса заведена на подносителот на барањето, согласно прописите од областа на електронското управување и електронските услуги и од областа на електронските документи, електронската идентификација и доверливите услуги.

(6) Против решението од ставот (5) на овој член може да се изјави жалба во рок од осум дена до Државната комисија за одлучување во управна постапка и постапка од работен однос во втор степен.

(7) Жалбата од став (6) на овој член може да биде поднесена и во електронска форма со употреба на средство за електронска идентификација преку Националниот портал за електронски услуги согласно прописите од областа на електронското управување и електронските услуги и од областа на електронските документи, електронската идентификација и доверливите услуги.

(8) Правното лице и управителот на правното лице на кои им е одземена лиценцата за активности на сеча и дотур, немаат право во рок од пет години од денот на одземање на лиценцата да поднесат барање за издавање на нова лиценца.

**Сеча во државна шума од страна на физички лица за сопствени потреби**

**Член 85**

(1) Забрането е вршење на сеча во државна шума од страна на физички лица.

(2) По исклучок на ставот (1) на овој член дозволена е сеча во државна нискостеблена шума само за физички лица кои се со постојано место на живеење во руралните средини кои припаѓаат до најблиската шумско-стопанска единица, заради нивно обезбедување со дрво за сопствени потреби.

(3) Сеча во државна шума заради обезбедување на сопствени потреби согласно став (2) од овој член може да се врши од страна на физичко лице или од него ополномоштено лице по претходно поднесено барање до субјектот кој стопанисува/управува со шумата во државна сопственост.

(4) Забранета е препродажба на шумски дрвни производи од исечените дрвја од ставот (2) на овој член.

(5) За исечената дрвна маса од ставот (3) на овој член, физичките лица плаќаат надомест на основа на ценовник кој го донесува субјектот кој стопанисува/управување со шумите во државна сопственост, по претходно добиена согласност од Владата.

(6) Евиденцијата за бруто означената дрвна маса и посечената дрвна маса од став (2) на овој член од страна на физички лица, ја чуваат субјектите кои стопанисуваат/управуваат со државните шуми и ја доставуваат до органот на државната управа надлежен за работите од областа на шумарството.

(7) Евиденцијата од ставот (6) на овој член се води во електронска форма и е дел од интегралниот шумски информациски систем востановен во органот на државната управа надлежен за работите од областа на шумарството.

(8) Податоците за евиденција од ставот (6) на овој член, се чуваат десет години од денот на нивното внесување во шумскиот информациски систем.

(9) Жигосување на дрвната маса посечена од страна на физички лица од ставот (3) на овој член, како и издавање на соодветна приемница и испратница вршат субјектите кои стопанисуваат/управуваат со државни шуми, во согласност со овој закон.

(10) Количината на дрвната маса за сеча во државна шума од страна на физички лица за задоволување на сопствени потреби не смее да надминува повеќе од 12 метри кубни по домаќинство во кое живее физичкото лице, за една календарска година.

(11) Начинот на обезбедување огревно дрво за сопствени потреби на физички лица од државна шума, содржината и начинот на чување на евиденцијата за означена и посечена дрвна маса ги пропишува министерот кој раководи со органот на државната управа надлежен за работите од областа на шумарството.

**Одобрение за сеча на шумски видови дрвја во приватна сопственост**

**Член 86**

(1) Сеча на шумски видови на дрвја во шума и на друго шумско земјиште како и на друго земјиште во приватна сопственост може да се врши на основа на одобрение за сеча.

(2) Субјектот кој стопанисува/управува со државните шуми го издава одобрението за сеча врз основа на барање за сеча поднесено од сопственикот на приватна шума или сопственикот на друго земјиште во приватна сопственост. Барањето за сеча се поднесува во хартиена форма или може да биде поднесено и во електронска форма со употреба на средство за електронска идентификација преку Националниот портал за електронски услуги или преку посредник за административни услуги за електронски пат, согласно прописите од областа на електронското управување и електронските услуги и од областа на електронските документи, електронската идентификација и доверливите услуги.

(3) По исклучок од став (2) од овој член, субјектот кој стопанисува/управува со државните шуми по службена должност спроведува постапка за издавање на одобрение за сеча во случаи на изградба (по извршена трајна пренамена на земјиштето) и одржување на инфраструктурни објекти.

(4) Одобрение за сеча на приватно земјиште која е во сопственост на повеќе сосопственици, може да се издаде само врз основа на заедничко барање од сите со-сопственици.

(5) Одобрението за сеча од став (2) од овој член содржи вид, (бруто) количина и квалитетна структура на дрвна маса која може да се искористи на одржлив начин и потребните мерки за обнова, нега и заштита на шумите, како и рокот за нивно извршување.

(6) Субјектот кој стопанисува/управува со државните шуми го издава одобрението за сеча во рок од 15 дена од денот на поднесеното барање за сеча, односно решение за одбивање на барањето за издавање на одобрение за сеча кое може да биде издадено и во форма на електронски документи кои се доставуваат до профилот на правното лице корисник на Националниот портал за електронски услуги или преку посредник за административни услуги по електронски пат или преку квалификована електронски препорачана достава на електронска адреса заведена на подносителот на барањето, согласно прописите од областа на електронското управување и електронските услуги и од областа на електронските документи, електронската идентификација и доверливите услуги.

(7) Против решението од ставот (6) на овој член може да се изјави жалба во рок од осум дена до Државната комисија за одлучување во управна постапка и постапка од работен однос во втор степен.

(8) Жалбата од став (7) на овој член може да биде поднесена и во електронска форма со употреба на средство за електронска идентификација преку Националниот портал за електронски услуги согласно прописите од областа на електронското управување и електронските услуги и од областа на електронските документи, електронската идентификација и доверливите услуги.

(9) Субјектот кој стопанисува/управува со државните шуми воведува и одржува база на податоци за издадените одобренија за сеча како дел од интегрираниот шумски информациски систем.

(10) Министерот на органот на државната управа надлежен за работите од областа на шумарството ги пропишува формата и содржината на барањето на одобрение за сеча, формата и содржината на одобрението за сеча и одобрението за сеча по службена должност и потребната документација за постапување по службена должност, како и начинот на водење на евиденција на издадени одобренија за сеча.

**Потребни документи за издавање на одобрение за сеча шумски видови дрвја во приватна сопственост**

**Член 87**

(1) Кон барањето за сеча од член 86 став (2) на шумски видови на дрвја во приватна шума се приложува следната документација:

а) важечки имотен лист, без административни забрани и товари со скица за соодветната катастарска парцела и

б) границите на шумската парцела за која се однесува барањето за сеча се идентификувани и видливо и трајно означени, со соодветен теренски извештај за означување на границите од страна на овластени лица за геодетски работи вклучувајќи ги и географските координати.

(2) Кон барањето за сеча од член 86 став (2) на шумски видови на дрвја на друго шумско земјиште или друго земјиште во приватна сопственост се приложува следната документација:

а) важечки имотен лист, без административни забрани и товари со скица за соодветната катастарска парцела,вклучувајќи ги и географските координати и

б) писмена изјава за вистинитоста на податоците за кои се однесува барањето за сеча.

**Жигосување, прием, класирање и издавање на испратници за шумски дрвни производи**

**Член 88**

(1) Шумските дрвни производи произведени од исечените шумски видови на дрвја во шума и надвор од шума (освен дрво од овошни стебла на земјоделско земјиште) мора да се жигосани со соодветен и видлив шумски знак и снабдени со потребна докуметација.

(2) Жигосување и класирање на исечените шумски дрвни производи го врши лице со високо образование VII/1 степен или 240 кредити според ЕКТС од областа на шумарските науки со најмалку три месеци стручно искуство од областа на стопанисување со шуми или лице со завршено средно шумарско образование - шумарски техничар или специјалист по шумарство со минимум шест месеци работно искуство во областа на стопанисување со шумите.

(3) Испорака на шумски дрвни производи може да го врши лице со завршено средно шумарско образование - шумарски техничар со минимум шест месеци професионално искуство во областа на оперативното стопанисување со шумите.

(4) Исечените шумски дрвни производи од ставот (1) се примаат на сечиште со соодветна приемница за сеча, по извршениот дотур на шумско-камионски пат или на времени шумски стоваришта се примаат со соодветна приемница за дотур и истите се евидентираат во соодветна книга на приемници која се води во хартиена и дигитална форма.

(5) По завршувањето на сечата во пододделот, Државниот инспекторат за шумарство и ловство го проверува спроведувањето на сечата, како и воспоставувањето на шумскиот ред и истото го потврдува со издавање на соодветна изјава која е составен дел на книгата на испратници.

(6) Пред вршење на транспорт на шумски дрвни производи од став (1) на овој член се издава соодветна испратница во хартиена и/или дигитална форма која останува евидентирана во соодветна книга (во натамошниот текст: книгата на испратници).

(7) Испратницата од ставот (6) на овој член се издава за секоја испорака на шумски дрвни производи од шума до крајниот корисник или склад, од склад до друг склад и од склад до краен купувач и има важност само за денот и времето за кое е таа издадена.

(8) Жигосувањето на шумските дрвни производи од државна шума и издавањето на приемница и испратницата за државните шуми го вршат субјектите кои стопанисуваат/управуваат со државните шуми.

(9) Жигосувањето на шумските дрвни производи и издавањето на приемница и испратницата за приватни шуми и друго земјиште во приватна сопственост го врши субјектот кој стопанисува/управува со државните шуми.

(10) Издавање на испратница за транспорт на продадени шумски дрвни производи од склад до склад или до купувач го вршат субјекти кои се регистрирани за вршење на промет на дрво и дрвни производи.

(11) Шумските дрвни производи не може да се транспортираат доколку не се жигосани и снабдени со испратница.

(12) Субјектите од ставовите (8),(9) и (10) на овој член и сопствениците на приватни шуми и шумско земјиште, приемниците и испратниците и соодветните бази на податоци ги чуваат најмалку пет години.

(13) Лицето кое врши транспорт на шумски дрвни производи е должно при превозот да поседува испратница од став (6) од овој член, достапна во хартија или во дигитална форма.

(14) Исечените шумски дрвни производи ако се превезуваат или пренесуваат без испратници и не се жигосани се сметаат за бесправно исечени во шума.

(15) До воспоставување на дигиталниот начин на издавање на испратници, субјектот кој стопанисува/управува со државните шуми на овластени/регистрирани субјекти за промет со дрво и дрвни производи, ќе врши издавање на испратници во хартиена форма за транспорт на дрво и дрвни производи со надомест за реално направени трошоци.

(16) Органот на државната управа надлежен за работите од областа на шумарството води евиденцијата за издадените испратници.

(17) Начинот на жигосување на шумските дрвни производи, алатите и изгледот на шумските знаци за жигосување на шумски дрвни производи, формата и содржината на приемницата и испратницата, начинот на издавање на приемница и испратница, формата и содржината на книгите на приемници и испратници, како и времетраењето и начинот на чување на податоците, ги пропишува министерот на органот на државна управа надлежен за работите од областа на шумарството.

(18) Податоците од приемниците и испратниците и соодветните книги за евдиенција кои се во хартиена форма, субјектите од ставовите (8),(9) и (10) на овој член ги евидентираат електронски во соодветни бази на податоци за извршен прием и испорака.

(19) Податоците од ставот (18) на овој член се пренесуваат во системот за следење на шумски дрвни производи согласно со овој закон.

(20) Времето и постапката за пренос на податоци од извршен прием и испорака во системот за следење на шумски дрвни производи се органичува до воспоставување на он-лајн конекција.

(21) Министерот кој раководи со органот на државната управа надлежен за работите од областа на шумарството ја пропишува структурата на базите на податоци од ставот (18) на овој член, како и постапките и времето за нивно пренесување во системот за следење на шумски дрвни производи.

**Издавање на испратница за шумски дрвни производи кои потекнуваат од друго земјиште во приватна сопственост надвор од шума**

**Член 89**

За шумски дрвни производи кои потекнуваат од друго земјиште во приватна сопственост надвор од шума, субјектот кој стопанисува/управува со државните шуми може да се издаде само испратница согласно член 88 став (4) од овој закон, врз основа на претходно одобрение за сеча.

**Надомест за стручно-технички услуги**

**Член 90**

(1) За давање стручно-технички услуги на сопствениците на приватни шуми и сопственици на друго земјиште во приватна сопственост што опфаќа одобрение за сеча, ознака и премер на дрвја за сеча, жигосување и мерење на шумските дрвни прозводи и издавање на приемница и испратница, сопствениците плаќаат надомест на субјектот кој стопанисува/управува со државните шуми (во натамошниот текст: надомест за давање на стручно-технички услуги).

(2) Надомест за давање на стручно-технички услуги се утврдува согласно ценовник на субјектот кој стопанисува/управува со шумите.

(3) Пазарната вредност на дрво на пенушка одобрено и/или означено за сеча се утврдува со Ценовникот на субјектот кој стопанисува/управува со шумите одобрен од Владата.

(4) Висината на надомест за давање на стручно-технички услуги се утврдува во одобрението за сеча и се уплаќа на посебна подсметка на субјектот кој стопанисува/управува со државните шуми.

**5. Правилата за ставање во промет и ставање на располагање на пазарот на Република Северна Македонија**

**Забрана**

**Член 91**

Шумски дрвни производи нема да се ставаат или ставаат достапни на пазарот или се извезуваат, освен ако не се исполнети сите следни услови:

а) не се производ на дефорестација-обезшумување;

б) се одгледани и произведени во согласност со законодавството на Република Северна Македонија и

в) се опфатени со изјава за длабинска анализа.

**Обврски на операторите и трговците**

**Член 92**

(1) Операторите се должни да спроведат длабинска анализа во согласност со член 96 од овој закон пред да ги пласираат релевантните производи на пазарот или да ги извезат со цел да докажат дека соодветните производи се во согласност со член 91 од овој закон.

(2) Операторите несмеат да пласираат шумски дрвни производи на пазарот или да ги извезуваат без претходно да поднесат изјава за длабинска анализа. Операторите кои, врз основа на спроведената длабинска анализа во согласност со член 96 од овој закон, заклучат дека релевантните производи се во согласност со член 91 од овој закон, пред да ги стават на пазарот или да ги извезат релевантните производи, треба да стават на располагање изјава за длабинска анализа до органот на државната управа надлежен за работите од областа на шумарството, преку дигиталниот систем од член 109 на овој закон. Таквата електронски достапна и пренослива изјава за длабинска анализа треба да ги содржи информациите наведени во прописот од член 96 став (4) на овој закон и изјава од операторот дека операторот извршил должно внимание и дека не е или е пронајден само занемарлив ризик.

(3) Со ставање на располагање на изјава за длабинска анализа до органот на државната управа надлежен за работите од областа на шумарството, операторот ќе ја преземе одговорноста за усогласеноста на релевантниот шумски дрвен производ со член 91 од овој закон. Операторите се должни да водат евиденција за изјавите за длабинска анализа пет години од датумот кога изјавата е поднесена преку дигиталниот систем од член 109 на овој закон.

(4) Операторите несмеат да ги пласираат шумските дрвни производи на пазарот или да ги извезуваат кога се настане еден или повеќе од следниве случаи:

1) релевантните производи не се усогласени;

2) примената на длабинската анализа открие незанемарлив ризик дека шумските дрвни производи не се усогласени или

3) операторот не бил во можност да ги исполни обврските наведени во ставовите (1) и (2) на овој член.

(5) Операторите кои добиваат или се запознаени со релевантни нови информации, вклучително и оправдани грижи, кои укажуваат дека шумските дрвни производи што ги пласирале на пазарот се во опасност да не се усогласени со овој закон и прописите донесени врз основа на овој закон, веднаш го информираат органот на државната управа надлежен за работите од областа на шумарството, кој ги известува надлежните органи на земјите-членки во кои тие шумски дрвни производи се ставени во промет, како и трговците на кои им го испорачале соодветниот шумски дрвни производи. Во случај на извоз, операторите се должни да го информираат органот на државната управа надлежен за работите од областа на шумарството, кој ги известува надлежниот орган на земјата-членка или трета земја, која е земјата на производство.

(6) Операторите треба да ја дадат сета неопходна помош на органот на државната управа надлежен за работите од областа на шумарството за да го олеснат спроведувањето на проверките од член 102 на овој закон, вклучувајќи пристап до просториите и ставање на располагање на документацијата и евиденцијата.

(7) Операторите се должни да им ги достават на операторите и на трговците кои се дел од синџирот на снабдување на шумски дрвни производи што ги пласирале на пазарот или ги извезле, сите информации потребни за да покажат дека е спроведена длабинската анализа и дека не е пронајден или е пронајден само занемарлив ризик, вклучувајќи ги референтните броеви на изјавите за длабинска анализа поврзани со тие производи.

(8) По исклучок од став (1) на овој член, од операторите кои се мали и средни претпријатија нема да се бара да вршат длабинска анализа за релевантните производи содржани или направени од релевантни производи кои веќе биле предмет на длабинска анализа во согласност со став (1) на овој член и за која веќе е поднесена изјава за длабинска анализа согласно член 96 од овој закон. Во такви случаи, операторите на малите и средните претпријатија по барање на органот на државната управа надлежен за работите од областа на шумарството го доставуваат референтниот број на изјавата за длабинска анализа. За делови од шумски дрвни производи кои не биле предмет на длабинска анализа, операторите на малите и средните претпријатија вршат должно внимание согласно став (1) на овој член.

(9) Операторите кои не се мали и средни претпријатија можат да се повикаат на изјавите за длабинска анализа кои се веќе поднесени во согласност со член 96 на овој закон само откако ќе се уверат дека длабинската анализа во врска со шумски дрвни производи содржани или направени од релевантните шумски дрвни производи се вршеше согласно со ставот (1) на овој член. Тие ги вклучуваат референтните броеви на таквите изјави за длабинска анализа кои се веќе поднесени во согласност со член 109 на овој закон, во изјавите за длабинска анализа што ги доставуваат според став (2) на овој член. За делови од релевантни производи кои не биле предмет на длабинска анализа, операторите кои не се мали и средни претпријатиа спроведуваат должно внимание согласно став (1) на овој член.

(10) Секој оператор кој упатува на изјава за длабинска анализа која е веќе поднесена во согласност со член 96 на овој закон ќе ја задржи одговорноста за усогласеноста на релевантните шумски дрвни производи со член 91 на овој закон, вклучително и дека не е пронајден или е пронајден само незначителен ризик, пред да ги стави таквите релевантни шумски дрвни производи на пазарот или ги извезе.

**Обврски на трговците**

**Член 93**

(1) Трговците кои не се мали и средни претпријатија ќе се сметаат за оператори кои не се мали и средни претпријатија и за истите се применуваат обврските и одредбите утврдени во членовите 92, 93, 94, 95, 96, 97 и 100 ставови (8), (9), (10) и (11) и 102 од овој закон во однос на релевантните стоки и релевантните производи што ги ставаат достапни на пазарот.

(2) Трговците кои се мали и средни претпријатија ги ставаат достапни релевантните производи на пазарот само доколку ги поседуваат информациите што се бараат според став (3) на овој член.

(3) Трговците кои се мали и средни претпријатија ги собираат и чуваат следните информации во врска со релевантните производи што имаат намера да ги направат достапни на пазарот:

а) називот, регистрираното трговско име или регистрираната трговска марка, поштенската адреса, адресата на е-пошта доколку е достапна, веб-адресата на операторите или трговците кои им ги доставиле соодветните производи, како и референтните броеви на изјавите за длабинска анализа поврзани со тие производи и

б) називот, регистрираното трговско име или регистрираната трговска марка, поштенската адреса, адресата на е-пошта доколку е достапна, веб-адресата на операторите или трговците на кои им ги доставиле релевантните производи.

(4) Трговците кои се мали и средни претпријатија се должни да ги чуваат информациите наведени во став (3) од овој член, најмалку пет години од датумот на ставање достапни на пазарот и ги обезбедуваат тие информации до надлежните органи на барање.

(5) Трговците кои се мали и средни претпријатија кои добиваат или се запознаени со релевантни нови информации, вклучително и оправдана загриженост, што укажува дека релевантниот производ што тие го ставиле на располагање на пазарот е во опасност да не се усогласи со одредбите на овој закон, веднаш ги информираат надлежните органи на земјите-членки во кои го направиле релевантниот производ достапен на пазарот како и трговците на кои им го доставиле соодветниот производ.

(6) Трговците, без разлика дали се мали и средни претпријатија или не, ќе ја понудат сета потребна помош на органот на државната управа надлежен за работите од областа на шумарството за да го олеснат спроведувањето на проверките според членовите 102 и 103 од овој закон, вклучително и пристапот до просториите и ставањето на располагање на документацијата и евиденцијата.

**Овластени претставници**

**Член 94**

(1) Операторите или трговците може да овластат лице - овластен претставник да ја достави изјавата за длабинска анализа согласно член 92 став (2) од овој закон во нивно име. Во такви случаи, операторот или трговецот ја задржува одговорноста за усогласеноста на соодветниот производ со член 91 од овој закон.

(2) Овластениот претставник, е должен на барање на органот на државната управа надлежен за работите од областа на шумарството, да достави копија од овластувањето на македонски јазик како и копија на овластувањето на службен јазик на земјата-членка во која се постапува со изјавата за длабинска анализа или кога тоа не е можно, на англиски јазик.

(3) Операторот кој е физичко лице или микропретпријатие може да го овласти следниот оператор или трговец понатаму низ синџирот на снабдување кој не е физичко лице или микропретпријатие да дејствува како овластен претставник. Таквиот следен оператор или трговец подолу во синџирот на снабдувањето несмее да ги пласира или става достапни релевантните производи на пазарот или да ги извезува без да поднесе изјава за длабинска анализа согласно член 92 став (2) од овој закон во име на тој оператор. Во таквите случаи, операторот кој е физичко лице или микропретпријатие ја задржува одговорноста за усогласеноста на релевантниот производ со член 91 од овој закон и ќе му ги соопшти на следниот оператор или трговец понатаму низ синџирот на снабдување сите информации потребни за да се потврди дека длабинската анализа била спроведена и дека не е констатиран ризик односно само е утврден занемарлив ризик.

**Пуштање на пазарот од оператори основани во трети земји**

**Член 95**

Кога физичко или правно лице основано надвор од Република Северна Македонија пласира шумски дрвни производи на пазарот на Република Северна Македонија, првото физичко или правно лице основано во Република Северна Македонија кое ги става таквите шумски дрвни производи достапни на пазарот, ќе се смета за оператор во смисла на овој закон.

**Длабинска анализа**

**Член 96**

(1) Пред да ги пласираат шумските дрвни производи на пазарот или да ги извезат, операторите треба да спроведат длабинска анализа во однос на сите шумски дрвни производи испорачани од секој конкретен снабдувач.

(2) Длабинската анализа треба да содржи:

1) збирка на информации, податоци и документи потребни за исполнување на барањата утврдени во прописот од став (4) на овој член;

2) мерки за проценка на ризик утврдени во прописот од став (4) на овој член и

3) мерки за ублажување на ризикот утврдени во прописот од став (4) на овој член.

(3) Операторите за спроведената длабинска анализа изготвуваат Изјава за длабинска анализа која ја доставуваат на органот на државната управа надлежен за работите од областа на шумарството.

(4) Министерот кој раководи со органот на државната управа надлежен за работите од областа на шумарството ги пропишува видовите на информации, податоци и документи потребни за спроведување на длабинска анализа, мерките за проценка на ризик, мерките за ублажување на ризикот, како и формата и содржината на Изјавата за длабинска анализа.

(5) Операторот по барање на органот на државната управа надлежен за работите од областа на шумарството ги става на располагање, информациите, документите и податоците собрани согласно прописот од став (4) на овој член.

(6) Операторите ги документираат и прегледуваат проценките на ризикот најмалку на годишно ниво и на барање на органот на државната управа надлежен за работите од областа на шумарството ги ставаат на располагање. Операторите треба да покажат како собраните информации биле проверени според критериумите за проценка на ризикот утврдени согласно прописот од став (4) на овој член и како тие го одредиле степенот на ризик.

**Воспоставување и одржување на системи за длабинска анализа, известување и водење евиденција**

**Член 97**

(1) Со цел да се спроведе должно внимание во согласност со член 96 од овој закон, операторите воспоставуваат и ажурираат рамка на процедури и мерки за да се осигураат дека релевантните производи што ги пласираат на пазарот или извезуваат се усогласени со член 91 од овој закон („систем за длабинска анализа“).

(2) Операторите треба да го ревидираат системот за длабинска анализа најмалку еднаш годишно. Кога операторите ќе станат свесни за новите случувања кои би можеле да влијаат на системот за длабинска анализа, тие го ажурираат системот за длабинска анализа за да ги земат предвид тие случувања. Операторите треба да ја чуваат евиденција за таквите ажурирања во нивните системи за длабинска анализа за период од пет години.

(3) Операторите кои не спаѓаат во категориите на мали и средни претпријатија, вклучително и микропретпријатија или физички лица, на годишна основа, јавно ќе известуваат што е можно пошироко, вклучително и преку интернет, за нивниот систем за длабинска анализа, вклучително и за чекорите преземени од нив за ги исполнуваат своите обврски како што е наведено во член 96 од овој закон. Операторите кои исто така спаѓаат во опсегот на други правни акти на Република Северна Македонија кои ги утврдуваат барањата во врска со длабинската анализа на синџирот на вредност може да ги исполнат своите обврски за известување според овој став со вклучување на бараните информации кога известуваат во контекст на тие други правни акти на Република Северна Македонија.

(4) Без да е во спротивност со прописите од областа на заштита на податоците, известувањето како што е наведено во став (3) од овој член ги вклучува следните информации во врска со релевантните шумски дрвни производи:

а) резиме на информациите утврдени во прописот од член 96 став (4) на овој закон;

б) заклучоците од проценката на ризикот спроведена во согласност со прописот од член 96 став (4) на овој закон и мерките преземени во согласност со прописот од член 96 став (4) на овој закон и опис на информациите и доказите добиени и користени за проценка на ризикот и

в) каде што е применливо, опис на процесот на консултации со, локалните заедници и другите вообичаени носители на правата на сопственост или на граѓанските организации кои се присутни во областа на производството на другите шумски производи.

(5) Операторите треба да ја чуваат најмалку пет години целата документација поврзана со длабинска анализа, како што се сите записи, мерки и процедури согласно член 96 на овој закон и на барање на органот на државната управа надлежен за работите од областа на шумарството да ја стават на располагање.

**Поедноставена длабинска анализа**

**Член 98**

(1) Кога пласираат шумски дрвни производи на пазарот или ги извезуваат, од операторите нема да се бара да ги исполнуваат обврските утврдени во прописот од член 96 став (4) на овој закон кога, откако ќе ја проценат сложеноста на релевантниот синџир на снабдување и ризикот од неприменување на одредбите на овој закон или ризикот од мешање со шумски дрвни производи од непознато потекло или потекло во земји со висок ризик или стандарден ризик или нивни делови, тие утврдиле дека сите шумски дрвни производи се произведени во земји или нивни делови кои биле класифицирани како низок ризик. Во такви случаи, операторот по барање на органот на државната управа надлежен за работите од областа на шумарството ја става на располагање релевантната документација која докажува дека постои занемарлив ризик од заобиколување со одредбите на овој закон или од мешање со шумски дрвни производи од непознато потекло или потекло во ризични или стандардни ризични земји или делови од него.

(2) По исклучок на став (1) од овој член, доколку операторот добие или е запознаен со какви било релевантни информации, вклучително и како резултат на проценката спроведена според став (1) од овој член, и вклучително оправдана загриженост поднесена според член 108 од овој закон, што би укажало на ризикот шумските дрвни производи да не се усогласасени со одредбите на овој закон или да не ги примени одредбите на овој закон, операторот мора да ги исполни сите обврски согласно прописот од член 96 став (4) на овој закон и веднаш да ги соопшти сите релевантни информации на органот на државната управа надлежен за работите од областа на шумарството.

(3) Кога органот на државната управа надлежен за работите од областа на шумарството е запознаен со какви било информации што би укажале на ризик од неприменување на одредбите на овој закон, вклучително и во случаи кога шумските дрвни производи произведени во стандардна или високоризична земја или нејзин дел последователно се обработуваат во земја со низок ризик или нејзин дел од каде што се пласираат или го напуштаат пазарот, органот на државната управа надлежен за работите од областа на шумарството ќе преземе итни мерки во согласност со член 101 став (1) од овој закон и кога е потребно, ќе донесе привремени мерки во согласност со член 106 од овој закон.

**Надлежен орган и техничка помош, насоки и размена на информации**

**Член 99**

(1) Органот на државната управа надлежен за работите од областа на шумарството е надлежен орган за известување на Европската комисија за примена на одредбите на кои се однесуваат на правилата за ставање во промет и ставање на располагање на пазарот на Република Северна Македонија на други шумски производи.

(2) Без да се нарушува обврската на операторите да вршат должно внимание како што е наведено во член 96 од овој закон, органот на државната управа надлежен за работите од областа на шумарството може да обезбеди техничка и друга помош и насоки на операторите.

(3) Органот на државната управа надлежен за работите од областа на шумарството ќе ја олесни размената и ширењето на релевантни информации, особено со цел да им помогне на операторите во проценката на ризикот, спроведен согласно прописот од член 96 став (4) на овој закон како и за примена на најдобрите практики во врска со спроведувањето на овој закон.

(4) Органот на државната управа надлежен за работите од областа на шумарството континуирано ја следи секоја значајна промена во моделот на трговија со шумските дрвни производи што може да доведе до заобиколување на примена на одредбите на овој закон и за истото ја информира Европската комисија.

**Вршење на проверки-контроли**

**Член 100**

(1) Органот на државната управа надлежен за работите од областа на шумарството врши проверка за да утврди дали операторите и трговците основани во Република Северна Македонија се усогласени со одредбите на овој закон и прописите донесени врз основа на овој закон. Органот на државната управа надлежен за работите од областа на шумарството врши проверки за да утврди дали шумските дрвни производи што операторот или трговецот ги пласирал или има намера да ги пласира на пазарот, ги ставил достапни или има намера да ги стави на пазарот или ги извезол или има намера да ги извезе се во согласност со одредбите на овој закон и прописите донесени врз основа на овој закон.

(2) Проверките од став (1) на овој член се вршат согласно со членовите 101 и 102 од овој закон.

(3) Органот на државната управа надлежен за работите од областа на шумарството при спроведување на проверките користи пристап заснован на ризик за да ги идентификува проверките што треба да се спроведат. Критериумите за ризик се идентификуваат врз основа на анализа на ризиците од неусогласеност со одредбите на овој закон, земајќи ги особено предвид релевантните шумски дрвни производи, сложеноста и должината на синџирите на снабдување, вклучително и дали е вклучено мешање на релевантни производи и фазата на преработка на релевантниот производ, без разлика дали засегнатите парцели се во непосредна близина на шуми, доделување ризик на земји или нивни делови,посветувајќи особено внимание на ситуацијата на земјите или делови од нив класифицирани како високоризични, историјата за неусогласеност на операторите или трговците со одредбите на овој закон, ризиците од заобиколување и сите други релевантни информации. Анализата на ризиците се надоврзува на информациите утврдени во прописот од член 96 став (4) од овој закон и може да се надоврзува на информациите содржани во дигиталниот систем од член 109 на овој закон, а може да биде поддржана од други релевантни извори како што се податоци за следење, профили на ризик од меѓународни организации и оправдани грижи поднесени според член 108 од овој закон.

(4) За целите на спроведување на проверките од став (1) на овој член, Министерот кој раководи со органот на државната управа надлежен за работите од областа на шумарството донесува годишен план за контрола кој го содржи најмалку следното:

1) национални критериуми за ризик, утврдени во согласност со став (3) на овој член, со цел да се определат потребните проверки и систематски вклучуваат критериуми за ризик во однос на земји или делови од нив класифицирани како високоризични и

2) изборот на оператори и трговци што треба да се проверат при што тој избор треба да се заснова на националните критериуми за ризик наведени во точка 1) од овој став, користејќи, меѓу другото, информациите содржани во дигиталниот систем од член 109 на овој закон и техниките за електронска обработка на податоци; за секој оператор или трговец што треба да се провери органот на државната управа надлежен за работите од областа на шумарството може да идентификува конкретни изјави за длабинска анализа што треба да се проверат.

(5) Годишниот преглед на плановите од страна на органот на државната управа надлежен за работите од областа на шумарството систематски се надоврзува на резултатите од проверките и искуството за спроведување на плановите од став (4) на овој член со цел да се подобри нивната ефикасност.

(6) Годишниот план за контрола треба да опфати најмалку 3% од операторите кои ставаат или ставаат достапни на пазарот или извезуваат шумски дрвни производи кои содржат или биле направени со користење на релевантни шумски дрвни производи произведени во земја на производство или нејзини делови класифицирани како стандарден ризик.

(7) Годишниот план за контрола треба да опфати најмалку 9% од операторите кои ставаат или ставаат достапни на пазарот или извезуваат шумски дрвни производи кои содржат или се направени со користење на релевантни шумски дрвни производи како и 9 % од количината на секој од релевантните шумски дрвни производи кои содржат или се направени со користење на релевантни шумски дрвни производи произведени во земја или нејзини делови класифицирани како високоризични.

(8) Годишниот план за контрола треба да опфати најмалку 1% од операторите кои ставаат или ставаат достапни на пазарот или извезуваат шумски дрвни производи кои содржат или биле направени со користење на шумски дрвни производи произведени во земја или нејзини делови класифицирани како низок ризик.

(9) Квантификуваните цели на проверките што ги спроведува органот на државната управа надлежен за работите од областа на шумарството треба да се исполнуваат посебно за секој од релевантните шумски дрвни производи. Квантификуваните цели се пресметуваат со упатување на вкупниот број на оператори кои ставиле или ставиле достапни на пазарот или извезле релевантни шумски дрвни производи во претходната година, и на количината, каде што е применливо. Се смета дека операторите се проверени кога органот на државната управа надлежен за работите од областа на шумарството ги проверила елементите утврдени во член 102 став (1) точки 1) и 2) од овој закон.

(10) Без да се во спротивност со однапред планираните проверки во согласност со став (4) на овој член, органот на државната управа надлежен за работите од областа на шумарството врши проверки согласно став (1) на овој член кога ќе добие или ќе биде запознаена со релевантни информации, вклучително и врз основа на оправдани грижи поднесени од трети страни според член 108 од овој закон, кој се однесува на потенцијален случај на неусогласеност со одредбите на овој закон и прписите донесени врз основа на овој закон.

(11) Проверките се вршат без претходно предупредување на операторот или трговецот, освен кога е неопходно претходно известување на операторот или трговецот за да се обезбеди ефективност на проверките.

(12) Органот на државната управа надлежен за работите од областа на шумарството води евиденција за проверките, особено наведувајќи ја нивната природа и резултати, како и мерките преземени во случај на неусогласеност. Евиденцијата за сите проверки се чува најмалку десет години.

**Неусогласени шумски дрвни производи кои бараат итна акција**

**Член 101**

(1) Органот на државната управа надлежен за работите од областа на шумарството идентификува ситуации кога шумски дрвни производи претставуваат толку висок ризик од неусогласеност со член 91 од овој закон што бараат примена на итни мерки, пред тие шумски дрвни производи да бидат ставени или достапни на пазарот или извезени. Органот на државната управа надлежен за работите од областа на шумарството ги регистрира таквите идентификувани ситуации во дигиталниот систем од член 109 од овој закон.

(2) Кога Органот на државната управа надлежен за работите од областа на шумарството ги идентификува ситуациите од став (1) на овој член, вклучително и кога од оператор е поднесена изјава за длабинска анализа во врска со соодветните производи, дигиталниот систем од член 109 на овој закон го идентификува високиот ризик од неусогласеност со член 91 од овој закон и го информира Органот на државната управа надлежен за работите од областа на шумарството, кој:

а) презема итни привремени мерки според член 106 од овој закон за да го суспендираат ставањето или ставањето достапни на пазарот на тие шумски дрвни производи или

(б) штом ќе се воспостави електронскиот интерфејс, во случај на шумски дрвни производи кои влегуваат или излегуваат од пазарот, бара царинските органи да го прекинат пуштањето во слободен промет или извозот на тие релевантни производи.

(3) Суспензиите од ставот (2) на овој член завршуваат во рок од три работни дена или во рок од 72 часа во случај на лесно расипливи релевантни производи, почнувајќи од моментот кога ќе се утврди високиот ризик од неусогласеност во дигиталниот систем од членот 109 од овој закон. Кога органот на државната управа надлежен за работите од областа на шумарството, врз основа на резултатот од проверките извршени во тој период, ќе заклучи дека и е потребно дополнително време за да се утврди дали релевантните шумски дрвни производи се усогласени со член 91 од овој закон, го продолжува периодот на суспензија за дополнителни три работни дена, со помош на дополнителни привремени мерки преземени според член 106 од овој закон или, во случај на релевантни шумски дрвни производи кои влегуваат или излегуваат од пазарот, со известување на царинските органи за потребата од одржување на суспензијата.

**Проверки на оператори и трговци кои не се мали и средни претпријатија**

**Член 102**

(1) Проверките на операторите и трговците кои не се мали и средни претпријатиа вклучуваат:

1) испитување на нивниот систем за длабинска анализа, вклучително и процедури за проценка на ризик и намалување на ризикот, како и на документација и евиденција што го покажуваат правилното функционирање на системот за длабинска анализа;

2) испитување на документацијата и записите кои покажуваат дека конкретен релевантен шумски дрвен производ што операторот го пласирал или има намера да го пласира на пазарот или има намера да извезе или дека трговецот што не е мало исли средно претпријаѕие го ставил на располагање или има намера да го стави достапен на пазарот е во согласност со одредбите на овој закон и прописите донесени врз основа на овој закон, вклучувајќи, кога е применливо, преку мерки за намалување на ризикот, како и испитување на релевантните изјави за длабинска анализа.

(2) Проверките на операторите и трговците кои не се мали и средни претпријатија, исто така, може да вклучуваат, каде што е соодветно, особено кога испитувањата од став (1) на овој член покренале прашања, следното:

1) испитување на теренот на релевантните стоки или на релевантните шумски дрвни производи со цел да се утврди нивната кореспонденција со документацијата што се користи за спроведување на длабинска анализа;

2) испитување на корективни мерки преземени според член 107 од овој закон;

3) какви било технички и научни средства соодветни за да се одреди видот или точното место каде што е произведен шумскиот дрвен производ, вклучувајќи анатомска, хемиска или ДНК анализа;

4) какви било технички и научни средства соодветни за да се утврди дали шумскиот дрвен производ е без уништување на шумите, вклучително и податоци за набљудување на земјата како што се од програмата и алатките Коперник или од други јавно или приватно достапни релевантни извори; и

5) проверки на самото место, вклучувајќи теренски ревизии, вклучително каде што е соодветно во трети земји, под услов таквите трети земји да се согласат, преку соработка со надлежните органи на тие трети земји.

**Проверки на трговците кои се мали и средни претпријатија**

**Член 103**

(1) Проверките на трговците кои се мали и средни претпријатија вклучуваат испитување на документацијата и евиденцијата заради докажување на усогласеност со одредбите на член 93 ставови (2), (3) и (4) на овој закон.

(2) Проверките на трговците кои се мали и средни претпријатија, исто така, може да вклучуваат, онаму каде што е соодветно, проверки на место, вклучително и теренски ревизии особено кога испитувањата од став (1) на овој член утврдиле неусогласеност со одредбите на член 93 ставови (2), (3) и (4) на овој закон.

**Поврат на трошоците од страна на органот на државната управа надлежен за работите од областа на шумарството**

**Член 104**

(1) Доколку при спроведените проверки органот на државната управа надлежен за работите од областа на шумарствотоутврди неусогласеност со одредбите на овој закон и прописите донесени врз основа на овој закон, операторите или трговците се должни целокупните трошоци за спроведените проверки да ги надоместат на органот на државната управа надлежен за работите од областа на шумарството.

(2) Трошоците од став (1) на овој член се трошоците за спроведување на тестирање, складирање и активности поврзани со шумските дрвни производи за кои е утврдено дека не се во согласност со одредбите на овој закон и прописите донесени врз основа на овој закон и се предмет на корективни мерки пред пуштањето на тие шумски дрвни производи во слободен промет, нивно пласирање на пазарот или нивен извоз.

**Соработка и размена на информации**

**Член 105**

(1) Органот на државната управа надлежен за работите од областа на шумарството соработува со Царинската управа, надлежните органи и царинските органи од земји-членки на Европската Унија, Европската Комисијата и доколку е потребно, со надлежните органи на трети земји со цел да се обезбеди усогласеност со овој закон, вклучително и во однос на спроведувањето на теренските ревизии.

(2) Органот на државната управа надлежен за работите од областа на шумарството воспоставува административен аранжман со Европската Комисијата во врска со преносот на информации за истрагите и спроведувањето на истрагите.

(3) Органот на државната управа надлежен за работите од областа на шумарството разменува информации за споведувањето на одредбите на овој закон, вклучително и преку дигиталниот систем од член 109 од овој закон. Размената на информации вклучува и давање на пристап и размена на информации за операторите и трговците, вклучително и изјави за длабинска анализа, како и за природата и резултатите од извршените проверки, со надлежните органи на другите земји-членки за да се олесни спроведувањето на овој закон.

(4) Органот на државната управа надлежен за работите од областа на шумарството веднаш ќе ги алармира надлежните органи на другите земји-членки и Европската Комисија кога ќе открие каква било потенцијална неусогласеност со одредбите на овој закон и сериозни недостатоци кои би можеле да влијаат на повеќе од една земја-членка. Органот на државната управа надлежен за работите од областа на шумарството, особено, ќе ги информира надлежните органи на другите земји-членки кога ќе открие шумски дрвен производ на пазарот за кој смета дека е несоодветен, за да се овозможи повлекување или отповикување на таков производ од продажба во сите земји-членки.

**Привремени мерки**

**Член 106**

(1) Кога органот на државната управа надлежен за работите од областа на шумарството и Управата за шумарство и шумска полиција врз основа на :

1) испитување на докази или други релевантни информации, вклучувајќи информации разменети според член 105 од овој закон или оправдани грижи поднесени според член 108 од овој закон;

2) проверките утврдени во членовите 102 и 103 од овој закон и

3) идентификацијата на ризиците од страна на дигиталниот систем од член 109 од овој закон

утврди неусогласеност, донесува решение во рок од осум дена од денот на утврдената неусогласеност за итни привремени мерки, вклучително и запленување на релевантните шумски дрвни производи, или суспендирање на пласирањето или ставањето на располагање на пазарот или извозот на релевантните стоки или релевантни производи.

(2) Доколку е потребно, органот на државната управа надлежен за работите од областа на шумарството за спроведените мерки од став (1) на овој член, ја информира Европската Комисија и надлежните органи на другите земји-членки во рок од 15 дена од денот на донесување на решението од став (1) на овој член.

**Корективни мерки во случај на неусогласеност**

**Член 107**

(1) Кога органот на државната управа надлежен за работите од областа на шумарството утврди дека операторот или трговецот не се усогласил со одредбите на овој закон и прописите донесени врз основа на овој закон или дека шумскиот дрвен призвод ставен или достапен на пазарот или извезен не е во согласност, освен што прекршочно го казнува операторот или трговецот, донесува и решение со кое му утврдува рок за преземање на соодветни и пропорционални корективни мерки за да се стави крај на неусогласеноста кој неможе да биде пократок од 60 ниту подолг од 90 дена.

(2) За целите на став (1) од овој член, корективните мерки што треба да ги преземе операторот или трговецот вклучуваат најмалку една од следниве:

1) корекција на каква било формална неусогласеност, особено со барањата од членовите 91 до 98 од овој закон

2) спречување на релевантниот шумски дрвен производ да биде ставен или достапен на пазарот или извоз;

3) итно повлекување или отповикување на соодветниот производ и

4) донирање на релевантниот шумски дрвен производ за добротворни цели или цели од јавен интерес или, доколку тоа не е можно, негово отстранување во согласност со прописите за управување со отпад.

(3) Независно од корективните мерки преземени според став (2) на овој член, операторот или трговецот треба да ги реши сите недостатоци во системот за длабинска анализа со цел да се спречи ризикот од понатамошно неусогласеност со одредбите на овој закон и прописите донесени врз основа на овој закон.

(4) Доколку операторот или трговецот не преземе корективни мерки како што е наведено во став (2) и во временскиот период утврден во решението од став (1) на овој член, или кога неусогласеноста според став (1) продолжи и по истекот на решението од став (1) на овој член, органот на државната управа надлежен за работите од областа на шумарството ќе донесе решение за одземање на спорните дрвни шумски производи.

**Пријава од физички или правни лица**

**Член 108**

(1) Физички или правни лица можат да поднесат пријава до органот на државната управа надлежен за работите од областа на шумарството кога сметаат дека еден или повеќе оператори или трговци не ги почитуваат одредбите на овој закон и прописите донесени врз основа на овој закон.

(2) Органот на државната управа надлежен за работите од областа на шумарството во рок од осум дена од денот на поднесената прива од став (1) на овој член, внимателно и непристрасно ќе ги процени наводите од пријавата, вклучително и дали тврдењата се основани, при што спроведува проверки и интрвју со операторите и трговците, со цел да се откријат потенцијални не - усогласености со одредбите на овој закон и прописите донесени врз основа на овој закон.

(3) Доколку врз основа на спроведената истрага од став (2) на овој член органот на државната управа надлежен за работите од областа на шумарството утврди дека постои неусогласеност со одредбите на овој закон и прописите донесени врз основа на овој закон, донесува решение за преземање на привремени мерки според член 106 од овој закон за да се спречи ставање или ставање на располагање на пазарот и извоз на релевантни шумски дрвни производи кои се предмет на истрага.

(4) Органот на државната управа надлежен за работите од областа на шумарството во рок од 30 дена од денот на доставувањето на пријавата од став (1) на овој член го информира подносителот на пријавата за преземените чекори по пријавата и ќе ги наведе причините за тоа.

(5) Органот на државната управа надлежен за работите од областа на шумарството е должен да обезбеди мерки за заштита на идентитетот на физичките или правните лица кои поднесуваат пријави или кои спроведуваат истраги со цел да ја потврдат усогласеноста на операторите или трговците со одредбите на овој закон и прописите донесени врз основа на овој закон.

**Дигитален систем за** **следење на шумски дрвни производи**

**Член 109**

(1) За следење и контрола на движењето на шумските дрвни производи од фазата на ознака за сеча, фазата на сеча и дотур до фазата на транспорт, односно од шума до купувач или склад, од склад до друг склад и од склад до купувач, се воведува дигитален систем за следење на шумските дрвни производи.

(2) Дигиталниот систем за следење на шумските дрвни производи претставува дел од интегрираниот шумски информациски систем.

(3) Дигиталниот систем за следење на шумските дрвни производи го користат органот на државната управа надлежен за работите од областа на шумарството, субјектите кои стопанисуваат/управуваат со државни или приватни шуми правни лица кое има Решение за вршење на промет на шумски дрвни производи, како и државни органи кои имаат овластување за контрола и надзор утврдени со овој и друг закон.

(4) Обезбедување на софтверска апликација за дигиталниот систем за следење на субјектите од ставот (3) на овој член се доделува без надомест.

(5) Начинот на конфигурација на дигиталниот систем за следење, содржината, начинот на негово одржување и управување како и алатките и процедурите за негова употреба ги пропишува министерот кој раководи со органот на државната управа надлежен за работите од областа на шумарството.

**Набавка, продажба и преработка на дрво**

**Член 110**

(1) Забранета е набавка, продажба, преработка и комерцијална употреба на шумски дрвни производи кои не се жигосани со видлив знак или не се снабдени со испратница.

(2) Субјектите кои стопанисуваат/управуваат со државните шуми се должни продажбата на шумски дрвни производи да ја вршат преку привремени шумски складишта во рамките на шумско-стопанската единица (во понатамошниот текст: привремени складишта) и/или регистрирани складишта во урбано/населено место (во понатамошниот текст: постојни складишта на правно лице кое има Решение за вршење на промет на шумски дрвни производи) и да ја чуваат документацијата за продадени дрвни производи на основа на соодветна Книга за евиденција (во електронска и хартиена форма) во период од најмалку пет години.

(3) Субјектите кои стопанисуваат/управуваат со државни шуми, продажбата на шумски дрвни производи на големо може да ја вршат само преку јавна и транспарентна постапка.

(4) Шумските дрвни производи во складиштата се физички одделени и наредени по видови дрвја и квалитетни класи (техничко и огревно дрво).

(5) Субјектите кои стопанисуваат/управуваат со државните шуми можат да вршат продажба на шумски дрвни производи и дрво на корен и собирање на шумски дрвни остатоци со издадено решение од Државниот инспекторат за шумарство и ловство при вонредни сечи на опожарени површини, површини зафатени со ветроломи, ветроизвали, снеголоми и снегоизвали, прореди на култури и вештачко подигнати насади, прочистување на траси на проектирани шумски патишта, осветлување на шумски патишта, изградба, чистење и прочистување на Линиска инфраструктурна градба (јавен пат, државен пат, железничка инфраструктура, далновод, нафтовод, гасовод и други објекти кои можат да бидат надземни и подземни, противпожарни просеки, прочистување на граничен појас, прочистување на траси за изградба на далеководи, чистење на пренаменети површини за користење (експлоатација) на минерални суровини, чистење на шумската вегетација во акумулациониот простор од хидроенергетските системи, како и за собирање на шумски отпад/отпад после сеча од делови од стабла кои остануваат во шумата по редовни или вонредни сечи, суви стебла настанати како резултат на влијанието на биотски, абиотски и антропогени фактори, како и да можат да вршат продажба на дрво на корен и на правни лица кои имаат Решение за вршење на промет на шумски дрвни производи доколку дрвната резерва на зрелите насади предвидени за сеча е под 50 м3/ха (неочувани нискостеблени насади).

(6) Субјектот кој врши набавка, продажба или механичка преработка на шумски дрвни производи е должен по приемот на истите да ги евидентира во соодветна Книга заевиденција (во електронска и хартиена форма) за период од најмалку пет години.

(7) Министерот кој раководи со органот на државната управа надлежен за работите од областа на шумарството ги пропишува формата и содржината на Книгата за евиденција на шумски дрвни сортименти набавени за продажба или механичка преработка.

**Услови за добивање на решение за промет на шумски дрвни производи**

**Член 111**

(1) Промет со дрво може да врши правно лице кое има Решение за вршење на промет на шумски дрвни производи и кое е регистрирано во Регистарот на правни лица за вршење на промет со шумски дрвни производи (во понатамошниот текст: трговец со дрво), кој се води од страна на органот на државната управа надлежен за работите од областа на шумарството.

(2) Решението за промет на шумски дрвни производиго издава органот на државната управа надлежен за работи од областа на шумарството.

(3) За добивање на решение за промет на шумски дрвни производи, правното лице поднесува барање до органот на државната управа надлежен за работи од областа на шумарството во хартиена или во електронска форма со употреба на средство за електронска идентификација преку Националниот портал за електронски услуги или преку посредник за административни услуги за електронски пат, согласно прописите од областа на електронското управување и електронските услуги и од областа на електронските документи, електронската идентификација и доверливите услуги.

(4) Кон барањето од ставот (3) на овој член, правното лице приложува:

* документ дека е регистрирано во трговскиот регистар при Централниот регистар на Република Северна Македонија за вршење на дејност промет на големо и мало со дрво и тековна состојба на правното лице,
* документ со кој потврдува дека има вработено најмалку едно стручно лице со високо образование VII/1 степен или 240 кредити според ЕКТС од областа на шумарските науки, со или без работно искуство или лице со завршена најмалку средна стручна подготовка од шумарска струка (IV или V степен) со или без работно искуство.
* документ дека на правното лице не му е изречена казна за кривично дело: Информација за кривична судска одлука издадена од Централниот регистар на Република Северна Македонија;
* потврда дека на правното лице не е изречена прекршочна санкција забрана за вршење на професија, дејност или должност издадена од Централниот регистар на Република Северна Македонија;
* потврда дека на правното лице не е изречена прекршочна санкција привремена забрана за вршење на одделна дејност издадена од Централен регистар на Република Северна Македонија;
* изјава наодговорното/овластеното лице на правното лице заверена на нотар дека во последните 5 години не му била изречена правосилна пресуда за учество во злосторничка организација, корупција, измама или перење пари
* документ со кој се потврдува дека исполнува минимално технички услови за вршење на промет на шумски дрвни производи**,**
* доказ за платен надомест за добивање на Решение за вршење на промет на шумски дрвни производи во износ од 6000 денари, која се плаќана приходната сметка на Буџетот на Република Северна Македонија.

(5) Министерот кој раководи со органот на државната управа надлежен за работите од областа на шумарството ќе донесе поблизок пропис за исполнување на минимално технички услови за вршење на промет на шумски дрвни производи.

(6) Органот на државната управа надлежен за работите од областа на шумарството преку Државениот инспекторат за шумарство и ловство, на правното лице од ставот (1) на овој член му врши проверка на поднесената документација од ставот (4) на овој член со утврдување фактичката состојба на лице место и ја констатира со записник кој го доставува до Управата за шумарство и шумска полиција.

(7) Органот на државната управа надлежен за работите од областа на шумарството води Регистар на правни лица кои вршат промет на шумски дрвни производи(во електронска и хартиена форма).

(8) Органот на државната управа надлежен за работите од областа на шумарството во рок од 60 дена од денот на приемот на барањето донесува решение за одобрување или одбивање на барањето од ставот (3) на овој член кое може да биде издадено и во форма на електронски документи кои се доставува до профилот на правното лице корисник на Националниот портал за електронски услуги или преку посредник за административни услуги по електронски пат или преку квалификована електронски препорачана достава на електронска адреса заведена на подносителот на барањето, согласно прописите од областа на електронското управување и електронските услуги и од областа на електронските документи, електронската идентификација и доверливите услуги.

(9) Против решението од ставот (8) на овој член може да се поднесе жалба во рок од 15 дена од денот на приемот на решението до Државната комисија за одлучување во управна постапка и постапка од работен однос во втор степен.

(10) Жалбата од став (9) на овој член може да биде поднесена и во електронска форма со употреба на средство за електронска идентификација преку Националниот портал за електронски услуги согласно прописите од областа на електронското управување и електронските услуги и од областа на електронските документи, електронската идентификација и доверливите услуги.

(11) Формата и содржината на барањето од ставот (3) на овој член, формата и содржината на известувањето од ставот (12) на овој член како и формата и содржината на Регистарот на правни лица кои вршат промет на шумски дрвни производи ги пропишува министерот кој раководи со органот на државната управа надлежен за работите од областа на шумарството.

(12) За секоја промена на условите врз основа на кои е донесено решение за вршење на промет на шумски дрвни производи, правното лице е должно да го извести органот на државната управа надлежен за работите од областа шумарството.

(13) Решение за вршење на промет на шумски дрвни производи престанува да важи доколку се утврди дека правното лице:

- по писмено барање од органот на управување на регистриранoто правно лице,

- при објавување на ликвидација или отворена стечајна постапка,

- доколку се утврдат неправилности во работењето

- врши дејствија спротивно на овој закон и

- доколку престане да ги исполнува условитеод член 111 од овој закон.

(14) По настанување на околностите од ставот (13) органот на државната управа надлежен за работите од областа на шумарството издава решение за престанок на важење на решението од ставот (8).

**Услови за продажба на шумски дрвни производи од страна на сопственици на приватни шуми**

**Член 112**

(1) По исклучок од одредбата од членот 111 став (1) на овој закон продажба на шумски дрвни производи можат да вршат сопственици на приватни шуми кои стопанисуваат согласно евидентен картон, односно истите не се должни да се запишат во Регистарот на правни лица за трговија со дрва.

(2) Сопственикот на приватна шума за извршената продажба на шумски дрвни производие должен да достави известување до Државниот инспекторат за шумарство и ловство најмногу 30 дена од денот на извршената продажба.

**Извоз на дрво**

**Член 113**

(1) Извоз на шумски дрвни производи може да вршат правни лица кои вршат трговија со дрво (во понатамошниот текст: извозници на дрво) само во случај кога за секоја испорака на шумски дрвни производи има соодветно одобрение издадено од органот на државната управа надлежен за работите од областа на шумарството.

(2) Одобрението за извоз може да се издаде на основа на барање на извозникот на дрво и доколку доставената документација ги содржи следните информации за секоја испорака на дрвни производи:

1. дрвни видови, тип, квантитет и квалитетна класа на производот;

2. доказ за сопственост на производот;

3. легалноста и потеклото на производот, особено вклучувајќи ги договорите со продавачите соодветните приемници и испратници кои се издадени според одредбите од овој закон.

(3) Извозникот кој има намера да спроведе извоз на шумски дрвни производи во земја членка на Европската унија покрај документите од став (2) на овој член должен е да достави доказ според кој се утврдува дека другите шумски производи потекнуваат од шумско стопанска единица која е сертифицирана согласно член 38 од овој закон.

(4) Барањето за издавање на одобрение за извоз се поднесува (преку EXIM системот или во хартиена форма) до органот на државната управа надлежен за работите од областа на шумарството.

(5) Органот на државната управа надлежен за работите од областа на шумарството во рок од 30 дена од денот на приемот на барањето донесува решение за одобрување или одбивање на барањето од ставот (3) на овој член. Органот на државната управа надлежен за работите од областа на шумарството го издава решението преку EXIM системот.

(6) Против решението од ставот (4) на овој член може да се поднесе жалба во рок од 15 дена од денот на приемот на решението до Државната комисија за одлучување во управна постапка и постапка од работен однос во втор степен.

(7) Жалбата од став (5) на овој член може да биде поднесена и во електронска форма со употреба на средство за електронска идентификација преку Националниот портал за електронски услуги согласно прописите од областа на електронското управување и електронските услуги и од областа на електронските документи, електронската идентификација и доверливите услуги.

(8) Министерот кој раководи со органот на државната управа надлежен за работите од областа на шумарството ги пропишува формата и содржината на барањето за издавање на одобрение за извоз од ставот (3) на овој член и формата и содржината на одобрението од ставот (1) на овој член.

**Увоз на дрво**

**Член 114**

(1) Правно лице, увезени шумски дрвни производиможе ги пушти во промет во Република Северна Македонија само ако ги исполнува условите предвидени во членот 111 од овој закон.

(2) Пред да се пуштат шумските дрвни производи во промет увозникот обезбедува:

1) информација за дрвните видови, типот, количината и квалитетната класа на сортиментите кои се складираат на складиштето и

2) жигосување на шумските дрвни производи и издавање на испратница за нивниото пуштање во промет.

(3) Жигосувањето и издавањето на испратница од ставот (2) на овој член го врши органот на државната управа надлежен за работите од областа на шумарството на барање на увозникот.

(4) За добивање на решение за спроведување на жигосување и издавање на испратница, правното лице (увозникот) поднесува барање до органот на државната управа надлежен за работите од областа на шумарството во хартиена или во електронска форма со употреба на средство за електронска идентификација преку Националниот портал за електронски услуги или преку посредник за административни услуги за електронски пат, согласно прописите од областа на електронското управување и електронските услуги и од областа на електронските документи, електронската идентификација и доверливите услуги.

(5) Органот на државната управа надлежен за работите од областа на шумарството во рок од 15 дена од денот на приемот на барањето донесува решение за одобрување или одбивање на барањето од ставот (3) на овој член кое може да биде издадено и во форма на електронски документи кои се доставува до профилот на правното лице корисник на Националниот портал за електронски услуги или преку посредник за административни услуги по електронски пат или преку квалификована електронски препорачана достава на електронска адреса заведена на подносителот на барањето, согласно прописите од областа на електронското управување и електронските услуги и од областа на електронските документи, електронската идентификација и доверливите услуги.

(6) Против решението од ставот (5) на овој член може да се поднесе жалба во рок од 15 дена од денот на приемот на решението до Државната комисија за одлучување во управна постапка и постапка од работен однос во втор степен.

(7) Жалбата од став (6) на овој член може да биде поднесена и во електронска форма со употреба на средство за електронска идентификација преку Националниот портал за електронски услуги согласно прописите од областа на електронското управување и електронските услуги и од областа на електронските документи, електронската идентификација и доверливите услуги.

(8) За спроведување на жигосувањето и издавањето на испратницата од ставот (2) на овој член увозникот плаќа трошок на сметка на органот на државната управа надлежен за работите од областа на шумарството.

(9) Висината на трошокот од став (8) на овој член се определува врз основа на реално направените трошоци за спроведување на жигосувањето и издавањето на испратницата.

(10) Министерот кој раководи со органот на државната управа надлежен за работите од областа на шумарството ја пропишува висината на трошокот за спроведување на жигосувањето и издавањето на испратница од ставот (2) на овој член.

**Услови за одржливо производство на дрво за енергија**

**Член 115**

(1) За целите на овој член, дрвото за енергетски цели опфаќа дрво за обновлива енергија и огревно дрво.

(2) Дрвото за обновливи извори на енергија особено вклучува дрво за хемиска обработка, шумски дрвни остатоци, дрвна маса од гнили или нагнилени дрвја, гранки и врвови од дрвја, дрво од шумски плантажи, прореди во шумски култури и вештачко подигнати насади и друго дрво од кое не може да се произведе техничко дрво.

(3) Се забранува производство на дрво за енергетски цели од шумски дрвја и насади кои содржат или има изгледи дека ќе содржат квалитет за техничко дрво, освен во случај на намалување на квалитетот на техничкото дрво утврден согласно планската документација.

(4) Производство на дрво за енергетски потреби од ставовите (2) и (3) на овој член треба да ги исполнува следните критериуми за одржливост:

1. Сечата се планира и контролира во согласност со овој закон;

2. Посечените површини се обновуваат (природно или вештачки);

3. За заштитените подрачја се обезбедуваат докази дека сечата не ги попречува целите за заштита на природата;

4. Сечата се врши на начин со кој се одржува квалитетот на почвата и биолошката разновидност со цел да се минимизираат негативните влијанија и

5. Сечата го одржува или подобрува долгорочниот производствен капацитет на шумата.

(5) Површината од која се врши сеча за производството на дрво за енергетски потреби, треба да биде пошумена во рок од две години доколку не се јави природна обнова, со цел за зачувување и подобрување на резервите и резервоарите на јаглерод.

**Услови за продажба на дрво и шумски дрвни производи од државни шуми**

**Член 116**

(1) Продажбата на шумски дрвни производи и дрво на корен од државни шуми се реализира во услови на слободен пазар и на јавно транспарентен начин.

(2) На предлог на субјектот кој стопанисува/управува со шумите во државна сопственост Владата донесува ценовник за дрвото што се продава како шумски дрвни производи и дрво на корен.

(3) Со ценовникот од ставот (2) на овој член се утврдуваат минималните цени за дрвото што се продава како шумски дрвни производи и дрво на корен.

**Услови за некомерцијално собирање на недрвни шумски производи**

**Член 117**

(1) Собирањето на недрвни шумски производи во шума и на друго шумско земјиште се врши на начин што нема да предизвика изумирање на одредени растителни видови или нема да ја оштети шумата или другото шумско земјиште.

(2) Забрането е собирање на заштитени видови кои се дел од недрвните шумски производи согласно со прописите за заштита на природата.

(3) Кога постои опасност од исчезнување на одредени растителни видови кои се дел од недрвните шумски производи, во шума и шумско земјиште со кои стопанисува субјектот надлежен за стопанисување со државните шуми и во шума која е во приватна сопственост, министерот на органот на државната управа надлежен за работите од областа на шумарството со согласност на министерот на органот на државната управа надлежен за работите од областа на заштитата на природата, може привремено да изрече ограничување или забрана за користење на недрвни шумски производи.

(4) Користењето, односно собирањето на други шумски производи во шума и на шумско земјиште може да се врши само ако тоа е предвидено со посебниот план и годишните планови за стопанисување со шумите.

(5) Субјектот кои стопанисува со шумите и шумското земјиште во државна сопственост, може врз основа на склучен договор, со надоместок да го отстапи користењето, односно собирањето на производите од ставот (2) на овој член на други правни и физички лица за стопанска намена.

(6) Субјектот кои стопанисува со шумите и шумското земјиште во државна сопственост е должен да води евиденција за бројот на издадените согласности и видот и количините на собраните производи од ставот (2) на овој член.

(7) Некомерцијалното собирање на други шумски производи е бесплатно во сите шуми и на другото шумско земјиште под услов износот на собран друг шумски производ (по лице во одреден ден) да биде во рамките на пропишаната максимална количина на производот.

(8) Министерот на органот на државната управа надлежен за работите од областа на шумарството пропишува список на недрвни шумски производи кои се предмет на некомерцијално собирање, начинот на нивното одржливо собирање и соодветните максимални количества што треба да се признаат за некомерцијални цели.

**Дозвола за промет или сертификат за увоз и/или извоз и/или транзит и/или повторен извоз со недрвни шумски производи**

**Член 118**

(1) Недрвните шумски производи можат да бидат ставени во промет.

(2) Промет со недрвни шумски производи утврдени во прописот од став (8) на овој член се врши само по претходна дозвола за промет и/или сертификат за увоз и/или извоз и/или транзит и/или повторен извоз (во натамошниот текст: дозвола и/или сертификат) издадени од органот на државната управа надлежен за работите од областа на шумарството.

(2) За добивање на дозвола или сертификат, правното лице поднесува барање со пропратна документација до органот на државната управа надлежен за работите од областа на шумарството во хартиена или во електронска форма со употреба на средство за електронска идентификација преку Националниот портал за електронски услуги или преку посредник за административни услуги за електронски пат, согласно прописите од областа на електронското управување и електронските услуги и од областа на електронските документи, електронската идентификација и доверливите услуги.

(3) Органот на државната управа надлежен за работите од областа на шумарството во рок од 15 дена од денот на приемот на барањето донесува решение за издавање на дозвола или сертификат или решение за одбивање на барањето од ставот (2) на овој член кое може да биде издадено и во форма на електронски документи кои се доставува до профилот на правното лице корисник на Националниот портал за електронски услуги или преку посредник за административни услуги по електронски пат или преку квалификована електронски препорачана достава на електронска адреса заведена на подносителот на барањето, согласно прописите од областа на електронското управување и електронските услуги и од областа на електронските документи, електронската идентификација и доверливите услуги.

(4) Против решението од ставот (3) на овој член може да се поднесе жалба во рок од 15 дена од денот на приемот на решението до Државната комисија за одлучување во управна постапка и постапка од работен однос во втор степен.

(5) Жалбата од став (4) на овој член може да биде поднесена и во електронска форма со употреба на средство за електронска идентификација преку Националниот портал за електронски услуги согласно прописите од областа на електронското управување и електронските услуги и од областа на електронските документи, електронската идентификација и доверливите услуги.

(6) За издавање на дозвола или сертификат правното лице плаќа трошок на сметка на органот на државната управа надлежен за работите од областа на шумарството.

(7) Висината на трошокот од став (6) на овој член се определува врз основа на реално направените трошоци за издавање на дозвола или сертификат кои настануваат како резултат на постапката за издавање на дозволи, односно сертификати.

(8) Министерот кој раководи со органот на државната управа надлежен за работите од областа на шумарството ја пропишува висината на трошокот за издавање на дозвола или сертификат, список на недрвни шумски производи кои можат да се стават во промет, формата и содржината на образецот на барањето за издавање на дозволата и сертификатот, видот, формата и содржината на образецот на дозволата и на сертификатот, како и потребната документација која се приложува кон барањето.

**6. Шумска инфрастуктура**

**Услови за планирање, градење и одржување на шумската инфраструктура**

**Член 119**

(1) Шумската инфраструктура се планира, гради, одржува и користи на начин со кој не се:

-          загрозуваат општокорисните функции на шумите,

-          загрозува процесот на природната обнова на шумите,

-          загрозуваат изворите на водите и водните текови,

-          предизвикуваат ерозивни процеси,

-          загрозува протекот на површински и подземни води,

-          нарушува стабилноста на земјиштето,

-          загрозуваат живеалиштата на дивите животни и растенијата и

-          загрозуваат културно-историските наследства.

(2) Начинот на проектирање, техничките услови за изградба и одржување на шумската инфраструктура, техничкиот прием на изградената инфраструктура, како и означувањето на шумските патишта ги пропишува Министерот кој раководи со органот на државната управа надлежен за работите од областа на шумарството со согласност на министерот кој раководи со органот на државната управа надлежен за работите од областа на транспорт и врски.

**Шумски патишта, планирање и изградба**

**Член 120**

(1) Планирани и изградени патишта во шума кои се наменети за превоз на шумски производи, се сметаат за шумски патишта и ги користат субјектите кои стопанисуваат со тие шуми.

(2) Оптималната отвореност на шумите со патишта се утврдува со Националниот план за одржлив развој на шумите и плановите за стопанисување со кои планирањето и изградбата на шумските патишта детално се разработени.

(3) Координација во планирањето, изградбата, одржувањето и кофинансирањето за изградба и одржување на патишта во функција за стопанисување со приватните шуми, во рамките на територијата на општината каде припаѓаат патиштата, како и стручен надзор за извршените работи, врши субјектот кој стопанисува со шумите во државна сопственост.

(4) Изградбата на шумски патишта ќе се врши врз основа на проектна документација. Изградбата на шумските патишта треба да биде предвидена во посебните планови за стопанисување или управување со шумите.

(5) Министерот кој раководи со органот на државната управа надлежен за работите од областа на шумарството ги пропишува формата и содржината на образецот за проектната документација.

**Шумски патишта – одржување и користење**

**Член 121**

(1) Шумските патишта се користат првенствено за потребите на субјектите кои стопанисуваат со шумите и потребите на локалната заедница.

(2) Субјектите кои стопанисуваат со шумите се должни да ги одржуваат шумските патишта и водат евиденција за нив.

(3) По исклучок од ставот (1) на овој член шумските патишта можат да ги користат и други правни и физички лица под услови кои ќе ги утврдат субјектите кои стопанисуваат со шумите, како и единицата на локалната самоуправа за патишта во приватни шуми за чија изградба учествувала во финансирањето.

(4) Доколку шумските патишта се користат за остварување на приход или пристап до приватен имот во државна шума, корисниците се должни да плаќаат надоместок за користење, на субјектот кој стопанисува со шумата, односно на сопственикот на шумата.

(5) По исклучок од ставот (1) на овој член шумските патишта можат да ги користат и други субјекти заради спасување, за работи на органите на државната управа за внатрешни работи, за потребите на одбрана на земјата, за спроведување на мерки за заштита од природни катастрофи, како и за одржување на јавната инфраструктура.

(6) Доколку на шумските патишта се извршуваат шумарски и други работи кои можат да ја загрозат сигурноста на одвивање на прометот, патот може да се затвори.

(7) Субјектот кој го затворил патот заради причини од ставот (6) на овој член е должен да го обележи попречувањето/затворањето со сообраќајни знаци. 

**V. ШУМСКИ ИНФОРМАЦИСКИ СИСТЕМ И МОНИТОРИНГ**

**Интегриран шумски информациски систем**

**Член 122**

(1) Органот на државната управа надлежен за работите од областа на шумарството воспоставува и управува со интегриран шумски информациски систем кој ги обезбедува сите потребни информации во врска со шумите и шумското земјиште за потребите на планирање, стопанисување, мониторинг, известување за шумите и донесување на одлуки.

(2) Интегрираниот шумски информациски систем ги содржи, особено подсистемите или базите на податоци поврзани со:

1) националната инвентаризација и мониторинг на шумите.

2) планирање и следење на спроведувањето на плановите за стопанисување;

3) дигитално следење на шумските дрвни производи;

4) база на податоци за шумите и шумското земјиште, вклучително и поврзаност со системот за идентификација на парцели на земјоделско земјиште (во натамошниот текст: СИЗП);

5) база на податоци за заштита на шумите од пожари, вклучувајќи ги врските со националниот информациски систем за шумски пожари (во натамошниот текст: МАКФФИС), и

6) други бази на податоци врз основа на овој закон и други закони и соодветната програма за работа на Управата за шумарство и шумска полиција.

(3) Технички стандарди, начинот на одржување, управување, користење и надградба на интегрираниот шумски информациски систем го пропишува министерот кој раководи со органот на државната управа надлежен за работите од областа на шумарството.

**База на податоци за шумите и шумско земјиште**

**Член 123**

(1) Органот на државната управа надлежен за работите од областа на шумарството формира, води и ажурира база на податоци за шумите и друго шумско земјиште (во натамошниот текст: база на податоци за шуми) како дел од интегрираниот шумски информациски систем.

(2) Базата на податоци за шуми се базира на просторните и атрибутните катастарски податоци за шуми на Агенцијата за катастар на недвижности и се хармонизирани и со можност за размена со податоците од системот за идентификација на парцели на земјоделско земјиште - LPIS.

(3) На барање на органот на државната управа надлежен за работите од областа на шумарството, Агенцијата за катастар на недвижности ги доставува просторните и атрибутните катастарски податоци за шумите и шумското земјиште, вклучително и податоците за нивните сопственици во електронска форма.

(4) Базата на податоци за шуми се содржи од стандардни катастарски податоци според ставот (2) на овој член, податоци за промените на шума и друго шумско земјиште, како и податоци од шумските планови, вклучително и соодветните шумски карти.

(5) Поради промените во шуми и друго шумско земјиште како резултат од природната експанзија на шумите, подигање на нови шуми на нешумско земјиште или трајна пренамена на шума во друга употреба на земјиште, органот на државната управа надлежен за работите од областа на шумарството редовно ја ажурира базата на податоци за шуми и ги доставува до Агенцијата за катастар на недвижности во име на Република Северна Македонија како сопственик на шума.

(6) Формата и структурата на базата на податоци за шуми како и начинот на чување и користење ги пропишува министерот кој раководи со органот на државната управа надлежен за работите од областа на шумарството во согласност на министерот надлежен за работи од областа на катастар на недвижности.

(7) Податоците од ставот (3) на овој член се обезбедуваат бесплатно од Агенцијата за катастар на недвижности во согласност со закон.

**Mониторинг на здравјето и виталноста на шумите**

**Член 124**

(1) Поради спроведување на интензивен и постојан мониторинг на здравјето и виталноста на шумските екосистеми, на основа на меѓународна кооперативна програма за проценка и мониторинг на ефектите од загадување на воздухот врз шумите (ICP) методологија, органот на државната управа надлежен за работите од областа на шумарство донесува Програма за мониторинг на здравјето и виталноста на шумските екосистеми и воспоставува соодветна база на податоци.

(2) Програмата од ставот (1) на овој член се носи за период од две години.

(3) Формата и содржината на програмата од став (1) на овој член ги пропишува министерот кој раководи со органот на државната управа надлежен за работите од областа на шумарството.

(4) Програмата од ставот (1) на овој член ја изготвува и спроведува Универзитетот “Св.Кирил и Методиј“ - Скопје, факултет за шумарски науки, пејзажна архитектура и екоинжинеринг Ханс Ем - Скопје.

(5) За изработка и спроведување на програмата од ставот (1) на овој член органот на државната управа надлежен за работите од областа на шумарството склучува договор со Универзитетот “Св.Кирил и Методиј“ - Скопје, факултет за шумарски науки,пејзажна архитектура и екоинжинеринг Ханс Ем - Скопје.

(6) Министерот кој раководи со органот на државната управа надлежен за работите од областа на шумарството ги пропишува методологијата за мониторирање и формата и содржината на базата на податоци, како дел од интегрираниот шумски информациски систем.

(7) Освен мониторингот од ставот (1) на овој член, редовен годишен мониторинг на виталноста и здравствената состојба на шумите, врз основа на набљудувања при вршење на стручно-технички работи и чување на шумите, вршат и субјектите кои стопанисуваат/управуваат со шумите и органот на државната управа надлежен за работите од областа на шумарството која воедно врши и координација на мониторингот.

(8) Средствата за спроведување на програмата од став (1) на овој член се обезбедуваат согласно годишната програма за работа на органот на државната управа надлежен за работите од областа на шумарството.

**Оцена и известување за одржливоста на стопанисувањето со шумите**

**Член 125**

(1) Заради оценување на одржливоста на стопанисувањето со шумите, врз основа на општите принципи од членот 54 на овој закон, органот на државната управа надлежен за работите од областа на шумарството воспоставува база на податоци.

(2) Одржливоста на стопанисувањето со шумите се оценува на ниво на шумско-стопански единици, како дел од процесот на изработка на плановите за стопанисување и се интегрира на национално ниво за потребите на националното и меѓународното известување.

**Известување за динамиката на јаглерод во шумите**

**Член 126**

Заради исполнување на меѓународните и Европските барања за користење на земјиштето, според програмата за промена на користење на земјиштето и шумарство (во натамошниот текст: LULUCF) и за националните потреби, органот на државната управа надлежен за работите од областа на шумарството обезбедува соодветни податоци за намена/промена на намена на шумите и другото шумско земјиште, за шумските резерви на јаглерод како и складирање и емисии на CO2 од шумите и другото шумско земјиште.

**Mониторинг на пожари во шума и на шумско земјиште**

**Член 127**

(1) За следење на пожари во шума и на шумско земјиште oрганот на државната управа надлежен за работите од областа на шумарството воведува и одржува соодветена база на податоци за пожари, базиран на постојниот информациски систем за шумски пожари, како дел од интегрираниот шумски информациски систем.

(2) Субјектите кои стопанисуваат/управуваат со шумите се должни да ги соберат и да ги внесат податоците за пожари во шума и шумско земјиште во базата на податоци од ставот (1) на овој член.

(3) Oрганот на државната управа надлежен за работите од областа на шумарството ги разменува податоците инкорпорирани во базата на податоци за пожари со органи надлежни за заштита од пожари и ги доставува бараните податоци за пожари во шума и на шумско земјиште до релевантното меѓународно тело на негово барање.

(4) Министерот кој раководи со органот на државната управа надлежен за работите од областа на шумарството ги пропишува видот и методот на собирање на податоците и информациите за пожари во шума и на шумско земјиште.

**Спроведување на научни истражувања во шумите и шумското земјиште**

**Член 128**

(1) Заради континуирано зголемување и очувување на шумите и шумското земјиште и нивната вредност, обезбедување на најголем прираст според природните услови и сочувување и подобрување на нивните општокорисни и производни функции во шуми и на шумско земјиште во државна сопственост со кои стопанисува субјектот задолжен за стопанисување/управување со шумите во државна сопственост можат да се вршат научните истражувања врз основа на дозвола која ја издава органот на државната управа надлежен за работите од областа на шумарството.

(2) За спроведување на научно истражување во шуми и на шумско земјиште во државна сопственост со кои стопанисува субјектот задолжен за стопанисување со шумите во државна сопственост, заинтересирани правни и физички лица доставуваат барање до органот на државната управа надлежен за работите од областа на шумарството, во хартиена или во електронска форма со употреба на средство за електронска идентификација преку Националниот портал за електронски услуги или преку посредник за административни услуги за електронски пат, согласно прописите од областа на електронското управување и електронските услуги и од областа на електронските документи, електронската идентификација и доверливите услуги.

(3) Органот на државната управа надлежен за работите од областа на шумарството во рок од 15 дена од денот на приемот на барањето донесува решение за издавање на дозвола или решение за одбивање на барањето од ставот (2) на овој член кое може да биде издадено и во форма на електронски документи кои се доставува до профилот на правното лице корисник на Националниот портал за електронски услуги или преку посредник за административни услуги по електронски пат или преку квалификована електронски препорачана достава на електронска адреса заведена на подносителот на барањето, согласно прописите од областа на електронското управување и електронските услуги и од областа на електронските документи, електронската идентификација и доверливите услуги.

(4) Против решението од ставот (3) на овој член може да се поднесе жалба во рок од 15 дена од денот на приемот на решението до Државната комисија за одлучување во управна постапка и постапка од работен однос во втор степен.

(5) Жалбата од став (4) на овој член може да биде поднесена и во електронска форма со употреба на средство за електронска идентификација преку Националниот портал за електронски услуги согласно прописите од областа на електронското управување и електронските услуги и од областа на електронските документи, електронската идентификација и доверливите услуги.

(6) За издавање на дозвола за вршење на научни истражувања,физичкото или правното лице плаќа трошок на сметка на органот на државната управа надлежен за работите од областа на шумарството.

(7) Висината на трошокот од став (6) на овој член се определува врз основа на реално направените трошоци за издавање на дозвола кои настануваат како резултат на постапката за издавање на дозволи.

(8) Спроведувањето на научно истражување во шуми и на шумско земјиште во државна сопственост со кои стопанисува субјектот задолжен за стопанисување/управување со шумите во државна сопственост,се врши по претходна најава до субјектот задолжен за стопанисување/управување со шумите во државна соственост.

(9) За резултатите од спроведените истражувања од ставoт (1) на овој член, физичките и правните лица, ја известуваат органот на државната управа надлежен за работите од областа на шумарството во рок од 60 дена од денот на завршувањето на истражувањето.

(10) Формата и содржината на барањето за издавање на дозвола, постапката за нејзино издавање, висината на трошокот од став (6) на овој член како и форматa и содржинатa на образецот на дозволата од ставoт (1) на овој член, ги пропишува министерот кој раководи со органот на државната управа надлежен за работите од областа на шумарството.

**VI. ШУМСКА ПОЛИЦИЈА И КОНТРОЛА НА ШУМИТЕ ОД ИЛЕГАЛНИ АКТИВНОСТИ**

**Чување на шумите**

**Член 129**

Припадниците на органот на државната управа надлежен за работите од областа на внатрешни работи се овластени да:

1) вршат преглед на сите средства со кои се превезува или пренесува дрво и други шумски производи, на сите места каде што се чува дрво и други шумски производи; (2) ги спречат и да ги легитимираат или да ги приведат лицата затечени во вршење на прекршоци казниви по овој закон, или кривични дела што се однесуваат на шумите, или за кои постои основано сомневање дека извршиле такви дела и 3) вршат привремено одземање на предмети и средства со кои е извршено кривично дело или прекршок и предметите што настанале или се присвоени со извршување на такво дело и истите ги предадат на шумската полиција.

**Шумска полиција**

**Член 130**

(1) Чувањето на шумите во државна и во приватна сопственост се врши двостепено и тоа контролно-патролно и реонско.

(2) Контролно-патролното чување го врши шумска полиција во состав на Управата за шумарство и шумска полиција.

(3) Реонското чување во државна и во приватна сопственост го врши шумската полиција во состав на Управата за шуми и шумска полиција како и чуварска служба за другите субјекти кои стопанисуваат и управуваат со заштитените подрачја без оглед на нивната намена.

(4) Реонското чување се врши во шумочуварски реони кои ги определува Управата за шумарство и шумска полиција и другите субјекти кои стопанисуваат и управуваат со заштитените подрачја без оглед на нивната намена.

(3) Контролно-патролното и реонското чување на шумите се врши од страна на шумско-полициските станици кои ги определува министерот кој управува со органот на државната управа надлежен за работите од областа на шумарството на цела територија на Република Северна Македонија.

(4) Средствата за финансирање на шумската полиција се обезбедуваат од Буџетот на Република Северна Македонија додека средствата за чуварска служба за другите субјекти кои стопанисувааат и управуваат со заштитените подрачја без оглед на нивната намена се обезбедуваат од субјекти кои стопанисувааат и управуваат со заштитените подрачја.

(5) Одземеното бесправно посечено дрво и дрвни сортименти од страна шумската полиција со записник се предаваат во складовите на Јавното претпријатие за стопанисување со државните шуми “Национални шуми”.

(6) Одземеното бесправно исечено дрво и дрвни сортименти од страна на шумската полиција веднаш се подигнува од лице место и се транспортира во складовите на Јавното претпријатие за стопанисување со државните шуми “Национални шуми”.

**Овластувања во шумската полиција**

**Член 131**

(1) Припадниците на шумската полиција особено се овластени да:

- ја чуваат шумата и шумочуварскиот реон од бесправни сечи и шумски кражби;

- интервенираат и вршат преглед на сите средства со кои се превезува или пренесува дрво, дрвни сортименти и други шумски производи во шумочуварскиот реон и на контролни рампи на шумските патишта во шумочуварскиот реон без оглед на сопственоста;

- ги спречат и да ги легитимираат или да ги приведат лицата затечени во вршење на прекршоци казниви по овој закон, или кривични дела што се однесуваат на шумите, или за кои постои основано сомневање дека извршиле такви дела и против лицата затечени во вршење на бесправни активности казниви по овој закон да поднесат барање за поведување на прекршочна постапка пред надлежен орган, исклучиво на познат сторител;

- вршат преглед на сите средства со кои се превезува или пренесува дрво и други шумски производи, на сите места каде што се чува дрво и други шумски производи;

- вршат привремено одземање на предмети и средства со кои е извршено кривично дело или прекршок и предметите што настанале или се присвоени со извршување на такво дело во шумочуварскиот реон и за привремено одземените предмети и средства издаваат потврда за привремено одземени предмети и средства како и приемница за сеча за исеченото дрво и дрвни сортименти.

- ја следат и известуваат за состојбата на шумите во врска со бесправните сечи и шумските кражби, шумските пожари, растителните болести, шумските штетници, како и други непогоди во шумочуварскиот реон и да ги известуваат надлежните органи за противправното присвојување на шуми и шумско земјиште, а против прекршителите покренуваат постапка пред надлежен орган, за што ги известуваат надлежните органи во правните субјекти за стопанисување со шумите и шумското земјиште;

-ги обновуваат и чуваат граничните знаци од шумскостопанските единици, одделите и другите трајни белези во шумочуварскиот реон од уништување и бесправно користење, за што го известуваат правниот субјект кој стопанисува со шумите и шумското земјиште.

(2) Превозот на одземените предмети и средствата од ставот 1 алинеја 6 на овој член, се врши со превозно средство на Шумската полиција.

(3) Припадниците на Шумската полиција за својата работа водат службена книга за бесправните дејствија и за утврдување на фактичката состојба во шумочуварскиот реон.

(4) На контрола на шумската полиција подлежат сите субјекти што стопанисуваат со шумите, други правни лица и граѓаните кои се должни на припадниците на шумската полиција да им овозможат извршување на нивните овластувања.

(5) Правилата за вршење на работите на шумската полиција ги пропишува министерот кој раководи со органот на државната управа надлежен за работите од областа на шумарството, во согласност со министерот кој раководи со органот на државната управа надлежен за работите од областа на внатрешни работи.

**Организација**

**Член 132**

Шумската полиција е организирана во рамките на Управата за шумарство и шумска полиција на ниво на Централна организациона единица, сместена во Скопје и 30 шумско-полициски станици низ целата територија на Република Северна Македонија.

**Статус, посебни должности и овластувања на работницитево шумската полиција**

**Член 133**

(1) Шумската полиција работите од својата надлежност ги извршува преку шумски полицајци.

(2) Во шумската полиција вработените имаат статус на:

- овластени службени лица, согласно со овој закон и Законот за вработените во јавниот сектор и

- административни службеници, согласно со Законот за административните службеници.

**Посебни должности и овластувања**

**Член 134**

(1) Вработените во шумската полиција со статус на овластени службени лица имаат посебни должности и овластувања, утврдени со овој и друг закон, поради видот, сложеноста и тежината на работата, како и условите и начинот на нејзиното вршење.

(2) Вработените во шумската полиција со статус на административни службеници, применуваат овластувања и постапуваат под услови утврдени со овој закон, Законот за административните службеници и други прописи.

**Службена легитимација и значка**

**Член 135**

(1) На вработените во шумската полиција со статус на овластени службени лица, органот на државната управа надлежен за работите од областа на шумарството им издава службени легитимации и значки.

(2) Во случај на откажување на договорот за вработување, односно отстранување од работа, работникот е должен да ја врати легитимацијата.

(3) Доколку во случај на отстранување од работа не биде утврдена дисциплинска одговорност, работникот повторно се задолжува со легитимацијата.

(4) Формата и содржината на легитимациите и значките и начинот на нивно издавање ги пропишува министерот надлежен за работите од областа на шумарството.

**Внатрешна контрола**

**Член 136**

(1) Контролата на вршењето на работите на шумската полиција се остварува како внатрешна контрола.

(2) Внатрешната контрола ја остварува посебна организациска единица за потребите на шумската полиција која спроведува постапки за оценување на законитоста на постапувањето на работник на шумската полиција. (3) Заради заштита и остварување на своите права и кога смета дека со постапувањето на работникот во шумската полиција се повредени неговите слободи и права, граѓанинот има право да поднесе претставка до министерството надлежно за работите од областа на шумарството.

(4) Министерството надлежно за работите од областа на шумарството е должно да изврши проверка на наводите во претставката од ставот (3) на овој член и во рок не подолг од 30 дена од приемот на претставката, во писмена форма да го извести подносителот за утврдената состојба и преземените мерки.

**Класификација на работните места во шумската полиција**

**Член 137**

(1) Класификацијата на работните места на работниците во шумската полиција се врши согласно со:

- одговорноста, целите, видот и сложеноста на работите и работните задачи на работното место и

- потребните стручни квалификации, работното искуство и други критериуми од значење за работното место. (2) Согласно со критериумите од ставот (1) на овој член работните места на работниците во шумската полиција се класифицираат во две категории, и тоа:

- категорија А - раководни работници и

- категорија Б - стручни работници.

**Нивоа на работни места од категоријата А раководни**

**Член 138**

(1) Во рамките на категоријата А раководни работници се утврдуваат четири нивоа на работни места: ниво А1 раководител на шумска полиција, ниво А2 помошник раководител на шумска полиција, ниво А3 командир и иво А4 заменик командир.

(2) Раководниот работник од категоријата А за сите нивоа треба да ги исполни следниве услови за вработување:

- да е државјанин на Република Северна Македонија,

- активно да го користи македонскиот јазик,

- да е полнолетен,

- да е физички и психички способен за вршење на работите на шумската полиција,

- со правосилна судска пресуда да не му е изречена казна забрана за вршење на професија, дејност или должност,

- да има ниво на квалификации VI А според Националната рамка на високообразовните квалификации и најмалку 240 кредити стекнати според ЕКТС или завршен VII/1 степен на образование,

- да има најмалку пет години работно искуство,

- да познава компјутерски програми за канцелариско работење,

- да е соодветен за работното место што се докажува со потврда за положен психолошки тест и тест за интегритет,

- да е подобен за носење оружје согласно со прописите за поседување и носење оружје,

- да има уверение за положен испит за шумски полицаец и

- други посебни работни компетенции утврдени во актот за систематизација на работни места за соодветното работно место.

**Нивоа на работни места од категоријата Б стручни**

**Член 139**

(1)Во рамките на категоријата Б стручни работници се утврдува едно ниво на работно место и тоа ниво Б1 патролни шумски полицајци.

(2) Стручниот работник од категоријата Б треба да ги исполни следниве услови за вработување:

- да е државјанин на Република Северна Македонија,

- активно да го користи македонскиот јазик,

- да е полнолетен,

- да е физички и психички способен за вршење на работите на шумската полиција,

- со правосилна судска пресуда да не му е изречена казна забрана за вршење на професија, дејност или должност,

- да има ниво на квалификации V А или ниво на квалификации IV според Националната рамка на високообразовните квалификации и стекнати 180 или 240 кредити според ЕЦВЕТ или МКСОО или најмалку средно образование,

- со или без работно искуство,

- да е соодветен за работното место што се докажува со потврда за положен психолошки тест и тест за интегритет,

- да е подобен за носење оружје согласно со прописите за поседување и носење оружје,

- да има уверение за положен испит за шумски полицаец и

- други посебни работни компетенции утврдени во актот за систематизација на работни места за соодветното работно место.

**Прописи со кои се уредени правата и обврските од работеноднос на работниците на шумската полиција**

**Член 140**

Правата и обврските од работниот однос, работниците во шумската полиција ги остваруваат согласно со одредбите од овој закон, Законот за вработените во јавниот сектор, прописите за работните односи и Колективниот договор на министерството надлежно за работите од областа на шумарството.

**Безбедносна проверка**

**Член 141**

(1) Министерството надлежно за работите од областа на шумарството во соработка со Министерството за внатрешни работи врши безбедносна проверка налице пред засновање на работен однос во шумската полиција, заради утврдувањена безбедносен ризик.

(2) Безбедносната проверка од ставот (1) на овој член се врши врз основа на претходна писмена согласност на лицето.

(3) За лицето кое ја одбива безбедносната проверка се смета дека не ги исполнува условите за засновање на работен однос во шумската полиција.

**Засновање на работен однос**

**Член 142**

(1) Работен однос во шумската полиција се заснова врз основа на јавен оглас.

(2) Јавниот оглас за засновање на работен однос во шумската полиција се објавува на интернет страницата на министерството надлежно за работите од областа на шумарството, како и во најмалку три дневни весници кои се издаваат на целата територија на Република Северна Македонија, од кои еден од весниците што се издаваат на јазикот што го зборуваат најмалку 20% од граѓаните кои зборуваат службен јазик различен од македонскиот јазик.

(3) Во јавниот оглас се назначува работното место и услови за вработување.

(4) Рокот за пријавување на јавниот оглас од ставот (1) на овој член не може да биде пократок од 15 дена, односно подолг од 20 дена од денот на неговото објавување во дневните печатени медиуми.

(5) Формата, содржината и начинот на пополнување на пријавата ги пропишува министерот надлежен за работите од областа на шумарството.

**Постапка за селекција за засновање на работен однос**

**Член 143**

(1) Постапката за селекција за засновање на работен однос во шумската полиција опфаќа три фази, и тоа:

- административна селекција;

- писмено тестирање (Закон за општата управна постапка, Закон за прекршоците, Закон за кривичната постапка, Закон за внатрешните работи, посебни постапки од областа на Законот за шумите и други области) и - интервју.

(2) Начинот на спроведување на селекцијата на кандидатите за вработување го пропишува министерот надлежен за работите од областа на шумарството.

**Комисија за селекција**

**Член 144**

(1) За спроведување на процесот на селекција при засновање на работен однос во шумската полиција, министерот формира комисија за селекција.

(2) Комисијата од ставот (1) на овој член е состaвена од претседател, најмалку четири члена и нивни заменици.

**Изјава**

**Член 145**

(1) Лицата кои склучуваат договор за вработување на работни места согласно со овој закон, се должни при вработување во шумската полиција да потпишат изјава со следниов текст: Се обврзувам дека во својата работа ќе ги почитувам Уставот и законите на Република Северна Македонија и дека совесно и уредно ќе ги вршам работите на шумската полиција и ќе ги почитувам основните слободи и права начовекот и граѓанинот гарантирани со Уставот, законите и ратификуванитемеѓународни договори.

(2) Потпишаната изјава од ставот (1) на овој член се чува во персоналното досие на работникот на шумската полиција.

(3) Ако работникот на шумската полиција одбие да ја потпише изјавата од ставот(1) на овој член, ќе се смета дека договорот за вработување не е склучен.

**Обврска за обука**

**Член 146**

(1) Работник на шумската полиција има право и обврска, во текот на годината, да се обучува во согласност со потребите на шумската полиција, а врз основа на план за обуки, кој го донесува министерот надлежен за работите од областа на шумарството.

(2) Обука во шумската полиција се спроведува во следниве случаи: - кога определено лице за прв пат заснова работен однос и - заради континуирана обука на работник.

(3) Обуката за засновање на работен однос се состои од два дела и тоа: стручна и тактичко техничка обука.

(4) Стручна обука од став (3) на овој член ќе се оддржува во средното шумарско училиште или шумарски факултет, додека тактичко техничката обука ќе се оддржува во центрите за обука на кадри од областа на безбедноста .

(5) Министерот кој раководи со органот на државната управа надлежен за работите од областа на шумарството ќе определи институција каде што ќе се одржи стручната и тактичко техничката обука.

(6) По завршената обука за основање на работен однос, работникот полага испит од двата дела и добива Уверение за шумски полицаец.

(7) Секој работник кој посетува обука за засновање на работен однос испитот за шумски полицаец може да полага до три пати во годината.

(8) Испитот за шумски полцицаец го организира и спроведува органот на државната управа надлежен за работите од областа на шумарството во соработка средното шумарско училиште, шумарскиот факултет и центрите за обука на кадри од областа на безбедноста.

(9) Испитот за шумски полицаец од овој закон се полага пред стручна комисија што ја формира министерот кој раководи со органот на државната управа надлежен за работите од областа на шумарството.

(10) Испитот за шумски полицаец се полага заради проверка на потребното стручно знаење од областа на шумарството.

(11) Стручниот дел на испитот за шумски полицаец се полага писмено по електронски пат, со одговарање на определен број прашања во вид на решавање на електронски тест на компјутер.

(12) Областите кои ќе бидат опфатени за стручниот дел и за тактичко-техничкиот дел од испитот за шумски полицаец ќе бидат дефинирани од институцијата која ќе ја определи министерот кој раководи со органот на државната управа надлежен за работите од областа на шумарството.

(13) Испитот за шумски полицаец се полага според програма во која се содржани градивото и прописите.

(14) Програмата за полагање на испитот за шумски полицаец ја донесува министерот кој раководи со органот на државната управа надлежен за работите од областа на шумарството.

(15) Прашањата од стручниот дел и тактичко-техничкиот дел од испитот ги верификува Комисија составена од пет претставници од органот на државната управа надлежен за работите од областа на шумарството.

(16) Комисијата од ставот (15) на овој член врши ревизија и ажурирање на базите на прашања и базите на студии на случај најмалку еднаш годишно.

(17) При ревизијата Комисијата особено ги има во предвид промените на правните прописи на кои е засновано прашањето односно случајот, бројот на кандидати кои го одговорале, успешноста во одговарањето на истите како и други критериуми кои можат да влијаат на подобрувањето на квалитетот на испитот за шумски полицаец. (18) Врз основа на извршената ревизија и ажурирање на базите на прашања Комисијата одлучува прашањата да бидат изменети или целосно отстранети од испитот за шумски полицаец.

(19) Членовите на Комисијата од ставовите (15) и (16) на овој член имаат право на паричен надомест што го определува министерот кој раководи со органот на државната управа надлежен за работите од областа на шумарството.

(20) Износот на паричниот надомест од ставот (19) на овој член се определува врз основа на бројот на изготвени прашања како и сложеноста на материјата.

(21) Годишниот износ на паричниот надоместок од ставот (20) се плаќа во износ од една месечна просечна нето плата во Републиката исплатена за предходната година.

(22) Стручните и административните работи за потребите на спроведување на испитот за шумски полицаец ги врши органот на државната управа надлежен за работите од областа на шумарството, а испитот технички го спроведува правно лице регистрирано во Централниот регистар избрано од органот на државната управа надлежен за работите од областа на шумарството.

(23) Испитот за шумски полицаец се полага во просторија за полагање на испит, посебно опремена за полагање на стручен испит со материјално-техничка и информатичка опрема, интернет врска и опрема за снимање на полагањето.

(24) Кандидатите се информираат за датумот и времето на полагањето на испитот најмалку три дена пред одржувањето на испитот за шумски полицаец.

(25) Полагањето на испитот за шумски полицаец се снима и во живо се емитува на веб страницата на органот на државната управа надлежен за работите од областа на шумарството, а ако поради технички причини снимањето се прекине, снимката од целиот испит се поставува на веб страницата на органот на државната управа надлежен за работите од областа на шумарството.

(26) Правното лице кое го спроведува испитот треба да ги исполнува критериумите во однос на просторните услови и материјално-техничката и информатичката опрема на просториите за полагање на испитот за шумски полицаец кои услови поблиску ги пропишува министерот кој раководи со органот на државната управа надлежен за работите од областа на шумарството.

(27) Во просторијата за полагање на испитот за шумски полицаец, за време на полагање на испитот се присутни двајца претставници од органот на државната управа надлежен за работите од областа на шумарството, еден претставник од Владата на Република Северна Македонија на предлог на Канцеларијата на претседателот на Владата и еден претставник на Министерството за информатичко општество и администрација (информатичар) .

(28) Пред почетокот на полагањето на испитот за шумски полицаец, претставникот од органот на државната управа надлежен за работите од областа на шумарството го утврдува идентитетот на кандидатот со увид на лична карта.

(29) На кандидатот за време на полагањето на испитот не му се дозволува користење на закони, закони со коментар и објаснување, мобилен телефон, преносни компјутерски уреди и други технички и информатички средства, претходно подготвени предмети и слично.

(30) На кандидатот за време на полагањето на испитот не му се дозволува да контактира со други кандидати или лица освен со информатичарот од став (27) на овој член, во случај доколку има технички проблем со компјутерот.

(31) Ако техничките проблеми со компјутерот ќе бидат отстранети за пет минути испитот продолжува, а доколку не бидат отстранети во овој рок испитот само за тој кандидат се прекинува и ќе се одржи во рок од најмногу три дена од денот на прекинувањето на испитот.

(32) Ако има проблеми со повеќе од пет комјутери и тие не бидат отстранети во рок од пет минути испитот се прекинува за сите кандидати што го полагаат испитот и ќе се одржи во рок од најмногу три дена од денот на прекинувањето на испитот.

(33) Доколку кандидатот при полагањето стручниот дел од испитот постапува спротивно од ставовите (29) и (30) на овој член, нема да му се дозволи натамошно полагање на испитот во таа испитна сесија.

(34) Во случаите од ставот (33) на овој член, се смета дека кандидатот не го положил испитот за шумски полицаец и истото се констатира во записникот за полагање на испитот.

(35) Овластените претставници од став (27) на овој член, за време на полагањето на испитот не смеат да се задржуваат подолго од пет секунди во непосредна близина на кандидатот кој го полага испитот, освен во случај на отстранување на технички проблем кога не смеат да се задржат подолго од пет минути.

(36) Ако во текот на полагањето на испитот настанат оправдани причини поради кои кандидатот не може да го продолжи полагањето на испитот (болест, породилно отсуство, школување во странство и слично), ќе се прекине испитот за определено време, кое не може да биде подолго од шест месеци.

(37) Решение за продолжување на испитот донесува Министерот кој раководи со органот на државната управа надлежен за работите од областа на шумарството по молба на кандидатот. Молбата се поднесува во рок од осум дена од престанокот на причините за одлагање на испитот, но најдоцна во рок од шест месеци.

(38) Ако кандидатот не поднесе молба за продолжување на испитот во рокот определен во ставот (37) на овој член ќе се смета дeка испитот не го положил.

(39) Против решението на Министерот кој раководи со органот на државната управа надлежен за работите од областа на шумарството од ставот (37) на овој член кандидатот може да се поведе управен спор пред надлежниот суд во рок од 30 дена од денот на приемот на решението.

(40) Испитот за шумски полицаец започнува со полагање на првиот дел (стручниот дел), а по положен прв дел кандидатот се стекнува со право за полагање на вториот дел (тактичко-техничкиот дел).

(41) Вториот дел се полага во рок од најмалку 15 дена по успешното полагање на првиот дел.

(42) Министерот кој раководи со органот на државната управа надлежен за работите од областа на шумарството со Правилник го пропишува начинот на бодување на првиот и вториот дел од испитот.

(43) Првиот дел од испитот се полага за секоја соодветна област и содржи најмалку 10 прашања со пет опции за заокружување од кој едната е точна, две се слични, едната е неточна во мал обем (на неа се губат мал број поени) и една е неточна во голем обем (на неа се губат поголем број поени).

(44) Доколку кандидатот не го положил првиот дел од испитот согласно став (43) на овој член, ќе се смета дeка испитот не го положил.

(45) Полагањето на првиот дел од испитот за шумски полицаец се врши со одговарање на определен број прашања во вид на решавање на електронски тест на компјутер.

(46) Прашањата од тестот зависно од тежината, се вреднуваат со поени определени во тестот.

(47) Прашањата содржани во тестовите за полагање на првиот дел на испитот за шусмки полицаец и нивните одговори се чуваат во единствениот електронски систем за полагање на ловечки испит.

(48) Електронскиот систем од став (47) на овој член содржи и јавно достапна база од најмалку 100 прашања од секоја област.

(49) Во електронскиот систем е содржано и посочување на прописите и стручната литература во кои се содржани одговорите на прашањата од првиот дел од испитот.

(50) Бројот на прашања во базите од став (48) на овој член се зголемува за 10 % годишно, почнувајќи од 2015 година.

(51) Резултатите од полагањето на првиот дел од испитот му се достапни на кандидатот на компјутерот на кој го полагал испитот, веднаш по неговото завршување.

(52) На денот на полагањето на првиот дел од испитот, претставникот на органот на државната управа надлежен за работите од областа на шумарството на кандидатот му дава пристапен код, односно лозинка со кој му се одобрува пристап во електронскиот систем.

(53) По одобрувањето на пристапот, кандидатот за првиот дел од испитот добива компјутерски генериран електронски тест, чија содржина по случаен избор ја одредува софтверот на електронскиот систем од ставот (52) на овој член.

(54) Првиот дел од испитот, содржи упатство за начинот на решавање на истиот, за кое претставникот на органот на државната управа надлежен за работите од областа на шумарството дава појаснување, пред да започне полагањето на испитот.

(55) Електронскиот систем за полагање на испитот не може да дозволи постоење на идентична содржина на електронски тест за првиот дел од испитот.

(56) Во случај на спреченост на спроведување на првиот дел од испитот, поради причини што доведуваат до техничка неможност на функционирање на електронскиот систем, полагањето на испитот се прекинува.

(57) Доколку причините од ставот (56) на овој член се отстранат во рок од 60 минути од прекинувањето на испитот, истиот се продолжува веднаш по нивното отстранување.

(58) Доколку причините од ставот (56) на овој член нема да се отстранат во рокот од ставот (57) на овој член, испитот се презакажува за друг термин.

(59) Вкупното траење на времето определено за одговарање на прашањата од првиот дел од тестот за полагање на испитот изнесува 120 минути.

(60) Се смета дека испитот го положил оној кандидат кој со точни одговори на прашањата од тестот постигнал најмалку 60% од вкупниот број предвидени позитивни поени.

(61) На барање на кандидатот, органот на државната управа надлежен за работите од областа на шумарството го информира за направените грешки во тестот за полагање на испитот за шусмки полицаец, со овозможување непосреден увид во тестот.

(62) Тестовите се користат и се даваат на кандидатот само за време на полагањето на испитот за шумски полицаец.

(63) Материјалите од одржаните испити, особено хартиените верзии од тестовите и практичните примери за полагање на испитот за шумаски полицаец и специмените за проверка на точноста на одговорите на тестот, како и снимките од одржаните испити се чуваат во органот на државната управа надлежен за работите од областа на шумарството.

(64) Министерот кој раководи со органот на државната управа надлежен за работите од областа на шумарството формира Комисија за ревизија на одржаните испити, која во својата работа ги користи материјалите од став (63) на овој член и во која, покрај другите членови членуваат и претставник од Владата на Република Северна Македонија и информатичар од Министерството за информатичко општество и администрација определен од Владата на Република Северна Македонија.

(65) Комисијата од став (64) на овој член се состанува најмалку еднаш годишно и врши ревизија на начинот на спроведување на најмалку две сесии одржани во тековната година.

(66) Комисијата има право да изврши ревизија и на начинот на спроведување на испитите одржани во последните пет години до денот на одржувањето на состанокот на комисијата, но не порано од денот на отпочнување на примената на овој закон.

(67) На кандидатите кои го положиле испитот им се издава уверение во рок од 15 дена од денот на завршување на испитот.

(68) Формата и содржината на уверението од ставот (претходен) на овој член ја пропишува министерот кој раководи со органот на државната управа надлежен за работите од областа на шумарството.

(69) Уверението за шумски полицаец има важност од пет години, со обврска по истекот на важноста во рок од две години повторно да го обнови.

(70) Секоја година, работниците во шумската полиција спроведуваат обука и настава.

(71) По завршување на обуката, работникот е должен да го пренесе стекнатото знаење на другите работници.

**Унапредување на работниците**

**Член 147**

(1) Постапката на унапредување на работно место во повисоко ниво има за цел да им овозможи на работниците во шумската полиција кариерно напредување, односно преминување од пониски на повисоки работни места. (2) Унапредувањето се врши во транспарентна постапка, со објавување на интерен оглас, врз основа на професионалните квалитети и квалификации на работникот, неговите работни способности, завршените обуки во текот на работниот однос и начинот на извршување на работните обврски, независно од полот, расата, бојата на кожата, политичкото и верското уверување.

(3) Работник може да биде унапреден доколку ги исполнува следниве услови:

- работното место на кое се унапредува е слободно,

- во целост ги исполнува условите утврдени во актот за систематизација на работните места за работното место на кое се врши унапредувањето,

- бил оценет со оцеки особено се истакнува или се истакнува под услови утврдени со овој закон,

- е распореден на работно место непосредно пониско од работното место на кое се унапредува,

- поминала најмалку една година од неговото последно унапредување и

- во последната година не бил казнуван поради кршење на работниот ред и дисциплина или неисполнување на работните обврски утврдени со закон, Колективен договор на Министерството и договор за вработување.

**Селекција во постапката за распоредување, односно унапредување**

**Член 148**

Составот на комисијата за унапредување и начинот на спроведување на селекцијата за унапредување ја пропишува министерот надлежен за работите од областа на шумарството.

**Управување со ефектот и оценување**

**Член 149**

(1) Раководниот работник е должен континуирано да го следи ефектот на работниците со кои раководи, во текот на целата календарска година и по потреба да предлага мерки за подобрување на нивната работа.

(2) Најдоцна до 31 декември, раководниот работник со оценки 1, 2, 3, 4 или 5 врши оценување на вработените врз основа на критериумите што се однесуваат на резултатите од неговата работа, како и личните квалитети што тој ги покажал во текот на работењето, и тоа: стручност, обем на работа (колку работа завршил), правовременост (кога ги завршил работите), самостојност, доверливост, соработка, организирање на работата, комуникација и други способности поврзани со работата.

(3) По завршувањето на оценувањето копија од образецот за оценување се доставува и до работникот.

(4) Оценката од ставот (2) на овој член е основ за: зголемување или намалување на платата на вработениот, утврдување на парична или друг вид на материјална или нематеријална награда, унапредување или распоредување на работно место на пониско ниво, или прекинување на работниот однос.

(5) Раководниот работник кој го врши оценувањето е должен да подготви и најдоцна до 31 декември до министерството надлежно за работите од областа на шумарството да достави извештај со ранг-листа на годишни оценки на сите работници, како и примерок од образецот за извршено оценување.

(6) Работник кој отсуствал од работа подолго од шест месеци во текот на една календарска година (боледување, неплатено отсуство и слично), како и работник во шумската полиција кој за првпат засновал работен однос во шумската полиција во годината за која се врши оценувањето и работел пократко од шест месеца нема да биде оценуван.

(7) Начинот на управување со ефектот, како и формата и содржината на образецот за оценување ги пропишува министерот надлежен за работите од областа на шумарството.

**Право на приговор**

**Член 150**

(1) Работникот кој не е задоволен од оценката, може во рок од осум дена од денот на известувањето за извршеното оценување, да поднесе приговор до комисиите за преиспитување на оценката што ги формира министерот.

(2) Комисиите од ставот (1) на овој член се составени од претседател, двајца членови и нивни заменици.

**Плата и надоместок на плата**

**Член 151**

(1) Основната плата и додатоците на плата на вработените лица во шумската полиција со статус на овластените службени лица се утврдуваат со овој закон.

(2) Основната плата и додатоците на плата на вработените лица во шумската полиција со статус на административни службеници се утврдуваат со закон.

**Право на штрајк**

**Член 152**

(1) Работниците во шумската полиција правото на штрајк можат да го остваруваат на начин и под услов битно да не се нарушува редовното извршување на работите на шумската полиција.

(2) Заради спречување на евентуални штетни последици од неизвршување наработите од шумската полиција за време на штрајкот, министерот или од него овластен работник е должен да обезбеди потребно функционирање на организациските единици во процесот на работата.

(3) Во случајот од ставот (2) на овој член работниците се должни да постапуваат по соодветните наредби.

(4) Доколку работниците не постапат согласно со ставот (3) на овој член, министерот, односно од него овластен работник е должен да го обезбеди остварувањето на работниот процес со заменување со соодветни работници.

(5) Организаторот на штрајкот е должен да го најави штрајкот на министерот и да ја достави одлуката за стапување во штрајк, како и програмата за начинот и обемот на вршење на работите и задачите кои е неопходно да се извршуваат за времето на штрајкот, најдоцна седум дена пред почетокот на штрајкот.

**Дисциплинска и материјална одговорност**

**Член 153**

(1) За кршење на работниот ред и дисциплина или неисполнување на работните обврски, работникот на шумската полиција одговара дисциплински.

(2) За конечната одлука донесена по спроведна дисциплинска постапка се известува подносителот на иницијативата од ставот (1) на овој член.

(3) Одговорноста за сторено кривично дело, односно прекршок не ја исклучува дисциплинската одговорност на работникот на шумската полиција. (4) Работник кој ќе предизвика штета на шумската полиција во работата, односно во врска со работата е должен да ја надомести.

**Видови на кршење на работниот ред и дисциплина или неисполнување на работните обврски**

**Член 154**

(1) Работник во шумската полиција одговара дисциплински за полесни и потешки случаи на кршење на работниот ред и дисциплина или неисполнување на работните обврски.

(2) Работникот врши полесно кршење на работниот ред и дисциплина или неисполнување на работните обврски утврдени со закон, колективен договор, правила и прописи на шумската полиција и договор за вработување, доколку:

1) не го почитува работниот ред и дисциплина;

2) не се придржува на утврденото работно време, распоредот и користењето на работното време;

3) не побара отсуство или навремено писмено не го извести претпоставениот работник за отсуството од работа; 4) поради болест или оправдани причини отсуствува од работа, а за тоа во рок од 48 часа писмено не го извести претпоставениот работник за отсуството од работа;

5) со средствата за работа не постапува совесно или во согласност со техничките упатства за работа;

6) настане штета, грешка во работењето или загуба, а за тоа веднаш не го извести претпоставениот работник за отсуството од работа;

7) не ги одржува средствата и опремата за заштита при работа согласно со прописите за заштита при работа; 8) незаконски или неовластено ги користи средствата на шумската полиција;

9) не укажува правна и друга помош во рамките на своите овластувања на странката во остварување на нејзините законски права и правни интереси и

10) избегнува обука.

(3) Работникот врши потешко кршење на работниот ред и дисциплина или неисполнување на работните обврски, утврдени со закон, колективен договор, правила и прописи на шумската полиција и договор за вработување, доколку:

1) неоправдано изостане од работа три последователни работни дена или пет работни дена во текот на една година;

2) го злоупотреби боледувањето;

3) не ги извршува или несовесно и ненавремено ги извршува работните обврски;

4) не се придржува кон прописите кои важат за вршење на работите на работното место;

5) не се придржува кон прописите за здравствена заштита, заштита при работа, пожар, експлозија, штетно дејствување на отрови и други опасни материи и ги повредува прописите за заштита на животната средина;

6) внесе, употреби или е под дејство на алкохол и наркотични средства;

7) стори кражба или во врска со работата намерно или од крајно невнимание предизвика штета на Министерството;

8) изврши злоупотреба на лични податоци;

9) постапува спротивно на правилата и прописите на шумската полиција;

10) го злоупотреби или пречекори даденото овластување;

11) избегнува лекарски преглед заради утврдување на работната способност;

12) предизвикува неред и насилнички се однесува за време на работата;

13) непристојно се однесува спрема странки;

14) противправно прибавува лична корист во врска со вршењето на работите и задачите;

15) изврши послуга или овозможување на послуга на друго лице со пари или со други работи од вредност кои на работникот му се доверени во вршењето на работите и задачите;

16) врши определени работи, самостојна или дополнителна стопанска или професионална дејност под услови спротивно на закон;

17) не дава податоци или дава неточни податоци што според прописите им се даваат на овластените органи или граѓани

18) изврши дејствие што претставува кривично дело или изврши дејствие кое претставува прекршок против јавниот ред и мир.

19) доколку избегне задолжителен психијатриски и психолошки преглед, односно советување со психолог (психолошко советување).

**Видови дисциплински мерки**

**Член 155**

(1) За полесните случаи на кршење на работниот ред и дисциплина или неисполнување на работните обврски се изрекуваат следниве дисциплински мерки: - писмено предупредување и - парична казна во висина од 15% од последната исплатена месечна нето плата на работникот, во траење најмногу до три месеци. (2) За потешките случаи на кршење на работниот ред и дисциплина или неисполнување на работните обврски се изрекуваат следниве дисциплински мерки: - парична казна во висина од 30% од последната исплатена месечна нето плата на работникот, во траење најмногу до три месеци, - распоредување на работно место непосредно пониско од работното место на кое дотогаш работел, согласно со Класификацијата на работните места и - откажување на договорот за вработување.

**Отстранување на работникот од работното место**

**Член 156**

(1) До донесување на решение во дисциплинска постапка што се води против одреден работник, работникот со решение се отстранува од работното место и од Управата во случаите утврдени со прописите за работните односи, ако настане една од следниве ситуации: - непосредно се загрозува животот или здравјето на работниците или други лица или се оштетуваат средства од поголема вредност, - присуството на работа и натамошната работа во Министерството штетно ќе се одрази врз работењето на Министерството, - се осуетува или оневозможува утврдувањето на одговорноста за повреда на работните обврски и - кога против работникот е покрената кривична постапка за кривично дело сторено на работа или во врска со работата.

(2) За време на отстранувањето од работното место и од Министерството, на работникот му се утврдува и исплатува надоместок во висина од 50% од износот на платата што работникот ја остварил во месецот пред отстранувањето од работното место.

(3) Решението од ставот (1) на овој член, го донесува министерот или од него овластено лице.

(4) Работникот има право на приговор против решението од ставот (1) на овој член до посебна комисија, во рок од осум дена од денот на доставувањето на решението.

(5) Комисијата од ставот (4) на овој член ја формира министерот и е составена од претседател и двајца членови и нивни заменици.

(6) Приговорот против решението од ставот (3) на овој член, не го одложува извршувањето на решението.

**Решение за изрекување на дисциплинска мерка**

**Член 157**

(1) Решение за изрекување на дисциплинска мерка донесува министерот на предлог на комисијата за утврдување на дисциплинска одговорност која ја формира министерот и е составена од претседател, два члена и нивни заменици.

(2) Решението за изрекување на дисциплинска мерка содржи и образложение за основот и причините за изрекување на дисциплинската мерка.

(3) Решението за изрекување на дисциплинска мерка на работникот, министерот е должен да го донесе во рок од шест месеци од денот на пријавувањето на повредата на работниот ред и дисциплина или неисполнување на работните обврски, а најдоцна во рок од 12 месеци од денот кога е сторена повредата.

(4) Како ден на пријавување се смета денот на поднесување на предлогот за покренување постапка за утврдување на дисциплинската одговорност од овластен подносител.

**Приговор против решението за изрекување на дисциплинска мерка**

**Член 158**

(1) Против решението за изрекување на дисциплинска мерка, работникот има право на приговор во рок од осум дена од денот на приемот на решението. Приговорот се поднесува преку Управата до Државната комисија заодлучување во управна постапка и постапка од работен однос во втор степен.

(2) Приговорот против решението од ставот (1) на овој член не го одлага извршувањето.

**Надоместок за причинета штета**

**Член 159**

(1) Работникот, кој на работа или во врска со работата, намерно или од крајна небрежност ќе предизвика штета, е одговорен за настанатата штета и е должен да ја надомести.

(2) Директорот на Управата со решение формира Комисија за утврдување на материјална одговорност на работниците која е составена од три члена и нивни заменици.

(3) Комисијата од ставот (2) на овој член ја утврдува материјалната одговорност за постоење на сторена материјална штета, нејзината висина и начинот на сторување, кој ја предизвикал штетата и кој ќе ја надомести.

(4) Комисијата од ставот (2) на овој член, за утврдената фактичка состојба поднесува извештај врз основа на кој министерот донесува одлука за надоместок на штета.

(5) Против одлуката од ставот (4) на овој член, незадоволниот кандидат има право во рок од осум дена да поднесе жалба до Државната комисија за одлучување во управна постапка и постапка од работен однос во втор степен.

**Надомест за претрпена штета**

**Член 160**

(1) Ако работникот претрпи штета на работа или во врска со работата, Управата за шумарство и шумска полиција е должна да му ја надомести штетата согласно со одредбите од Законот за облигационите односи.

(2) Управата е должна да ја надомести материјалната штета што вработениот во вршењето на работите и работните задачи ја предизвикал кон трети лица.

**Престанок на работен однос**

**Член 161**

(1) На вработениот му престанува работниот однос: - со спогодба, - по негово барање, - по сила на закон и - во други случаи утврдени со овој и друг закон и колективен договор.

(2) На вработениот му престанува работниот однос со спогодба, кога со министерот, ќе склучи писмена спогодба за престанок на работниот однос.

(3) На вработениот му престанува работниот однос во Управата за шумарство и шумска полиција, ако поднесе писмено барање за престанок на работниот однос.

(4) Во случај на престанок на работниот однос по барање на вработениот, отказниот рок трае 30 дена од денот на поднесувањето на барањето за престанок на работниот однос.

(5) На вработениот му престанува работниот однос по сила на закон, ако:

- ја загуби работната способност со денот на доставувањето на правосилното решение за утврдување на загубената работна способност,

- му престане државјанството на Република Северна Македонија, со денот на доставувањето на решението за отпуст од државјанство на Република Северна Македонија,

- биде осуден за кривично дело во врска со службената должност, со денот на правосилноста на пресудата,- му е изречена казна забрана за вршење на професија, дејност или должност, со денот на правосилноста на пресудата,

- поради издржување на казна затвор во траење подолго од шест месеци со денот на започнувањето на издржување на казната,

- наврши 64 години старост,

- неоправдано отсуствува од работа најмалку три работни дена последователно во еден месец,

- се утврди дека при вработувањето премолчил или дал невистинити податоци во однос на општите и посебните услови за вработување,

- органот на државната управа, надлежен за инспекциски надзор, во рок од една година утврди дека вработениот е вработен спротивно на одредбите од овој закон и

- други услови согласно со овој закон и посебните закони.

(6) Решението за престанок на работниот однос на вработениот го донесува директорот на Управата.

(7) Решението за престанок на работниот однос се врачува лично на вработениот, по правило на работното место, односно на адреса на неговото живеалиште, односно престојувалиште.

(8) Ако вработениот не може да се пронајде на адресата на живеалиштето, односно престојувалиштето или ако го одбие врачувањето, решението се прикачува на огласната табла на министерството и по изминувањето на осум дена од денот на огласувањето се смета дека врачувањето е извршено.

(9) Против решението од ставот (6) на овој член вработениот има право во рок од осум дена да поднесе жалба до Државната комисија за одлучување во управна постапка и постапка од работен однос во втор степен.

**Употреба на оружје**

**Член 162**

1) При вршење на работите од членот 131 на овој закон припадниците на шумската полиција можат да употребат огнено оружје во следниве случаи:

1. да спречат бегство на лице затечено во вршење на кривично дело со кое се нанесува штета на шумата, ако постојат основани сомненија дека ќе употреби огнено или друг вид на оружје и

2. да одбијат од себе непосреден напад со кој се загрозува нивниот живот.

2) Во случаите од ставот (1) на овој член припадниците на шумската полиција ќе употребат огнено оружје само ако со употребата на физичка сила, гумена палка или други средства на присилба не можат да ја обезбедат службената работа.

**Член 163**

(1) Службеното оружје и муниција со кои е задолжен припадникот на шумската полиција, времено ќе му бидaт одземени, кога Управата за шумарство и шумска полиција, ќе добие известување од надлежна институција за започната постапка против припадникот на шумската полиција, за сторено кривично дело или прекршок со елементи на насилство, до правосилност на одлуката во кривичната, односно прекршочната постапка.

(2) На припадникот на шумската полиција, времено ќе му се одземе службеното оружје и муниција, кога Управата за шумарство и шумска полиција ќе добие известување од надлежниот центар за социјални работи дека сторил семејно насилство, до правосилноста на одлуката на надлежен суд за привремена мерка за забрана.

(3) Одземеното службено оружје и муниција од ставот (1) на овој член, се чува во шумскополициска станица, за што се должни во рок од 24 часа да го информираат Министерството за внатрешни работи.

(4) Одземањето на службеното оружје и муниција од ставовите (1) и (2) на овој член, трае до завршувањето на постапката која последна ќе заврши со правосилна одлука.

(5) Припадникот на шумската полиција, за кој е поведена постапка за сторено кривично дело или прекршок со елементи на насилство, односно е добиено известување од надлежниот центар за социјални работи дека сторил семејно насилство од страна на Управата за шумарство и шумска полиција, се упатува на задолжителен психијатриски и психолошки преглед, односно советување со психолог (психолошко советување) до овластена здравствена институција.

(6) Наодот од психијатрискиот и психолошкиот преглед, односно советувањето со психолог (психолошко советување) со задолжителен наод и мислење за способноста на припадникот на шумската полиција, да биде распореден на работно место со овластување за носење и употреба на службено оружје се доставува до Управата за шумарство и шумска полиција, каде што е вработен припадникот на шумската полиција.

(7) Во случај на започната постапка против припадникот на шумската полиција, за сторено кривично дело или прекршок со елементи на насилство, директорот на Управата за шумарство и шумска полиција покренува дисциплинска одговорност и ако се докаже дека е извршено кривично дело или прекршок со елементи на насилство, ќе го распореди на определено време на соодветно работно место без овластување за носење и употреба на службено огнено оружје.

(8) Распоредувањето од ставот (7) на овој член е до правосилноста на одлуката во кривичната постапка, прекршочната постапка односно правосилноста на одлуката од став (2) на овој член.

(9) Кога кај припадник на шумската полиција, е утвредено дека поради нарушена психофизичка или општа здравствена способност е неспособен за вршење на работите и задачите од работното место со овластување за носење и употреба на службено огнено оружје на кое е распореден, а истовремено не ги исполнува условите за стекнување на право на инвалидска пензија, директорот на Управата за шумарство и шумска полицијаќе го распореди на неопределено време на соодветно работно место без овластување носење и употреба на службено огнено оружје.

**Одговорност**

**Член 164**

Ако средствата за присилба и огненото оружје се употребени во границите на овластувањата, исклучена е одговорноста на припадникот на шумската полиција кој го употребил средството или огненото оружје.

**Униформа и оружје**

**Член 165**

1) Припадниците на шумската полиција носат униформа и се вооружени.

2) Униформата и видот на оружјето што го носат припадниците на шумската полиција ги пропишува министерот кој раководи со органот на државната управа надлежен за работите од областа на шумарството.

**Плата и додатоци на плата на овластените службени лица**

**Член 166**

(1) Овластеното служебно лице има право на плата и надоместок на плата согласно со овој закон.

(2) Платата на овластеното службено лице му се обезбедува од Буџетот на Република Северна Македонија сразмерно на извршената работа, во согласност со условите утврдени со овој закон.

(3) Платите на овластените службени лица се пресметуваат во бруто-износ, а се исплатуваат во нето-паричен износ еднаш месечно во тековниот месец за претходниот месец.

(4) Придонесите и персоналниот данок од доход на овластените службени лица ги плаќа работодавачот со исплата на платата во согласност со закон.

(5) Управата за шумарство и шумска полиција е должна да води евиденција на платите, додатоците на платите, надоместоците на платите и исплатените придонеси од плата и персоналниот данок од доход и за нив на овластениот службеник му издава потврда дека се исплатени, најдоцна до 1 февруари во тековната година, а за претходната година.

**Составни делови на плата на овластените службени лица**

**Член 167**

(1) Платата на овластените службени лица се состои од:

- основна компоненета и

- исклучителна компонента.

(2) Основната компонента на платата ја сочинуваат:

- минимална плата,

- дел на плата за степен на образование,

- дел на плата за ниво,

- зголемување од 30% за компонентата ниво за овластени службени лица и

- дел на плата за стаж.

(3) Минималната плата е онаа што министерот за труд и социјална политика ја објавува во "Службен весник на Република Северна Македонија" согласно со закон.

(4) Делот на плата за степенот на образование, кој е законски минимум за соодветното ниво на работното место, се вреднува на следниов начин:

НИВО НА КВАЛИФИКАЦИИ /ОБРАЗОВАНИЕ БОДОВИ

Ниво на квалификации VI А, 240 кредити според ЕКТС или завршен VII/1 степен 56

Ниво на квалификации VI Б или 180 кредити според ЕКТС 31

Ниво на квалификации V А, 60 до 120 кредити според ЕКТС или вишо образование 11

Ниво на квалификации IV, 240 кредити според ЕЦВЕТ или МКСОО или четиригодишно средно образование 1

(5) Делот на плата за нивото на кое е распоредено овластеното службено лице се вреднува на следниов начин: ЗВАЊЕ БОДОВИ Раководител на сектор 249 Помошник раководител на сектор 185 Раководител на одделение 127 Командир 127 Заменик командир 107 Шумски полицаец 68

(6) Делот на плата за работниот стаж на овластените службени лица се вреднува во износ од 0,5% од деловите на платата за степен на образование и за ниво за секоја навршена година работен стаж, а најмногу до 20%.

**Зголемување на износот на средствата наменети за плата за 30%**

**Член 168**

Делот на плата ниво од основната компонента на овластените службени лица се зголемува за 30% поради видот, природата и сложеноста на работите што се извршуваат, како и поради тежината на работите и посебните услови под кои тие се извршуваат.

**Вредност на бодот на овластените службеници**

**Член 169**

Вредноста на бодот за пресметување на платите на овластените службени лица е идентичена со вредноста на бодот за пресметување на платите на административните службеници, кој се утврдува секоја година со одлука на Владата, на предлог на министерот за финансии.

**Додатоци на плата за вработените**

**Член 170**

(1) Овластено службено лице има право на додаток на плата по час, и тоа: - за работа ноќно време 35%, - за работа ден на неделен одмор 50%, - за работа во денови на празник и неработни денови утврдени со закон 50%, - за работа во смени 5% и/или - за прекувремена работа по час се исплаќа во висина од 35%.

(2) За работа во денови на празници и неработни денови утврдени со закон, овластеното службено лице има право на плата што му припаѓа во тие денови кога не работи и плата за поминатите часови на работа зголемена за 50%.

(3) Додатоците на плата од ставовите (1) и (2) на овој член меѓусебно не се исклучуваат.

**Евиденција на додатоците на плата**

**Член 171**

(1) За извршените работи и поминато време на работа во согласност со членот 86-a од овој закон, раководното лице на организациската единица во органот на државната управа од областа на заштитата на шумите во државна и во приватна сопственост, води соодветна евиденција.

(2) Контрола на евиденцијата од ставот (1) на овој член, врши непосредно повисокото вработено раководно лице - раководител на секторот и организациската единица за управување со човечки ресурси.

**Управување со одземено дрво**

**Член 172**

(1) Субјектите надлежни за стопанисување/управување со државните шуми го преземаат управувањето со одземените шумски дрвни производи, за кои се започнува водење на кривична или прекршочна постапка.

(2) Записник за одземените шумски дрвни производи со податоци за видот, количината, квалитетната класа, потеклото (место викано/катастарска парцела) и местото на запленување поднесува овластената служба која ја одзема дрвната маса, во хартиена и електронска форма и електронски ја доставува до субјектот надлежен за стопанисување/управување со државните шуми за вклучување во интегрираниот шумски информациски систем.

(3) Формата и содржината на записникот од ставот (2) на овој член ги пропишува министерот кој раководи со органот на државната управа надлежен за работите од областа на шумарството.

(4) Транспортот на одземените шумски дрвни производи од ставот (1) на овој член се врши од страна на субјектите надлежни за стопанисување/управување со државните шуми до складот на субјектот, веднаш по известувањето од органот што известува и ја пренесува до своите складишта каде што се чуваат шумските дрвни производи.

(5) Запленетите шумски дрвни производи не се ставаат во промет и доколку се од државна шума може бесплатно да се даваат за јавни цели или да се користат од страна на субјектите кои стопанисуваат со државни шуми за некомерцијални цели.

(6) Министерот кој раководи со органот на државната управа надлежен за работите од областа нашумарството во согласност со министерот кој раководи со органот на државната управа надлежен за работите од областа на труд и социјала донесуваат листа на потенцијални јавни институции како корисници на запленето дрво и го пропишуваат начинот и постапките за негова испорака.

(7) Субјектите надлежни за стопанисување/управување со државните шуми го складираат одземеното дрво во своите складишта и може да го ставаат на располагање на потенцијалните јавни институции кои ги исполнуваат условите според одредбите од став (6) на овој член.

(8) Субјектите надлежни за стопанисување/управување со државните шуми имаат исклучително право да издаваат испратници за транспортирање на запленетите шумски дрвни производи до сопствени складишта и од своите складишта до крајните корисници.

(9) За направените трошоци за управување со запленетите шумски дрвни производи се плаќа надомест од Буџетот на Република Северна Македонија на субјектите надлежни за стопанисување/управување со државните шуми, врз основа на соодветен договор што ќе го склучи со органот на државната управа надлежен за работите од областана шумарство. .

**VII. ИНСТИТУЦИИ, ПРАВА ОБВРСКИ И ОДГОВОРНОСТИ НА СУБЈЕКТИТЕ ВО ШУМАРСТВОТО**

**1. Институции во шумарски сектор**

**2.Права,обврски и одговорности на субјектите во шумарството**

**Право за стопанисување и управување со државни шуми**

**Член 173**

(1) Стопанисување со државни шуми и друго шумско земјиште кои имаат производна, заштитна и посебна намена го врши Јавното претпријатие за стопанисување со државните шуми Национални шуми.

(2) Управување со државни шуми и друго шумско земјиште во заштитено подрачје го врши субјектот утврден со актот за прогласување, во согласност со овој закон и прописите за заштита на природата.

(3) Со Јавното претпријатие за стопанисување со државните шуми Национални шуми раководи директор кој го именува и разрешува Владата на Република Македонија.

(4) Мандатот на директорот трае четири години.

(5) За именување на директор се објавува јавен оглас во најмалку три дневни весници кои се издаваат на целата територија на Република Македонија од кои еден од весниците што се издаваат на јазикот што го зборуваат најмалку 20% од граѓаните кои зборуваат службен јазик различен од македонскиот јазик.

(6) За директор на Јавното претпријатие за стопанисување со државните шуми Национални шуми може да биде именувано лицe коe:

- е државјанин на Република Македонија;

- во моментот на именувањето со правосилна судска пресуда не му е изречена казна или прекршочна санкција забрана за вршење на професија, дејност или должност;

- има стекнати најмалку 240 кредити според ЕКТС или завршен VII/1 степен образование од областа на шумарските науки – насока шумарство;

- има минимум пет години работно искуство;

- да има потврда или сертификат за положен испит за познавање на еден од четирите најчесто користени јазици на Европската Унија (англиски, француски, германски и италијански) на ниво Б2 од Европската референтна рамка за јазици, издадени од установа или институција во државата или од странство, регистрирана како давател на оваа услуга не постари од пет години.

(7) Директорот на Јавното претпријатие за стопанисување со државните шуми Национални шуми, лично е одговорен за својата работа и за работата на Јавното претпријатие за стопанисување со државните шуми Национални шуми пред Владата․

(8) Директорот на Јавното претпријатие за стопанисување со државните шуми Национални шуми е должен до Владата да достави на одобрување годишна инвестициона програма и програма за работа на Јавното претпријатие за стопанисување со државните шуми Национални шуми.

**Услови за стопанисување со шуми во државна сопственост**

**Член 174**

Субјектите кои стопанисуваат со шумите во државна сопственост и нивните договорни страни мора да обезбедат стручно, трајно и ефикасно извршување на активности и операции на стопанисување со шумите.

**Оттуѓување на шуми во државна сопственост**

**Член 175**

(1) Шумите во државна сопственост не се предмет на продажба и издавање под закуп и концесија.

**Обврски на субјектите при стопанисување со шумите заради остварување на јавниот интерес**

**Член 176**

(1) Субјектите кои стопанисуваат со шумите во државна сопственост посебно обезбедуваат извршување на следните активности во шумите:

а) спроведување или учествување во мониторинг на шумите,

б) чување на работните полиња во и вон шума,

в) заштита на шумите од биотски и абиотски фактори,

г) обезбедување на шумски репродуктивен материјал,

д) одгледување на шумитте,

ѓ) користење на шуми,

е) проектирање, изработка и одржување на шумски сообраќајници и други објекти за потребите на стопанисување со шумите и ловот,

ж) одржување на општокорисните функции или екосистемски услуги на шумите,

з) надзор над извршените работиво шума и

и) ) водење на евиденција и информации за шумите и стопанисувањњето со шумите

(2) Субјектите стопанисуваат со државните шуми на начин кој:

а) ја зачувува и зголемува вредноста на шумите преку одржливо стопанисување со шумите,

б) го зголемува инвестирањето во репродукцијата на шумите,

в) ја зголемува отвореноста на шумите со изградба на нови патишта и дотурни патеки,

г) го зголемува учеството на високостеблените шуми во вкупниот шумски фонд, го зголемува обемот на конверзија на изданкови шуми во високостеблени шуми и обемот на обнова на деградирани шуми,

д) применува природен начин на конверзија и обнова на шумите во согласност со природните услови.

ѓ) создава зголемен приход од стопанисување со шумите и овозможува постигнување на најдобри можни економски резултати со стопаниувањето со шумите.

(3) Субјектите кои стопанисуваат со шумите во државна сопственост одговараат со целиот свој имот за штетите предизвикани заради неизвршување на активностите од ставот (1) на овој член.

**Стекнување на приходи од субјектите кои стопанисуваат со шуми во државна сопственост**

**Член 177**

Субјектите кои стопанисуваат со шумите во државна сопственост можат да остварувааат приходи преку:

- производство и продажба на шумски дрвни производи,

- собирање, преработка и продажба на недрвни шумски производи и

- други дејности во согласност со закон.

**Услови за спроведување на планските документи во приватни шуми**

**Член 178**

(1) Сопственикот на шумата, за спроведување на Планот за стопанисување и/или Планот стопанисување со шума на мали површини за приватни шуми мора да ангажира стручно лице од областа на шумарството, кое треба да е дипломиран шумарски инженер со или без професионално искуство во областа на стопанисување со шуми или шумарски техничар или специјалист по шумарство со минимум две години професионално искуство во областа на стопанисување со шумите.

**Поддршка на здруженија на сопственици на приватни шуми**

**Член 179**

(1) Здруженијата на сопственици на приватни шуми може да добијат јавна финансиска поддршка за извршување на програмските активности кои се од јавен интерес.

(2) Активностите од ставот (1) на овој член можат да бидат следните:

а) информации на членовите на здружението за програмите, процедурите и можностите за поддршка на приватниот шумарски сектор и руралниот развој;

б) изработка на проекти за искористување на јавните средства за вршење на шумски и шумарски мерки (програмите за шумарство и рурален развој)

в) извршување на шумарски технички, организациски и маркетинг задачи за субјектот и/или нивните членови, на пример во случај на заедничко стопанисување со шумите;

г) обезбедување обука за различни шумски работи и операции кои им се потребни на сопствениците на шумите за ефикасно управување со нивните шуми и

д) промоција на одржливо стопанисување со шумите во приватна сопственост.

(2) Јавната финасиска поддршка за активностите од став (1) на овој член се реализира согласно Програмата за рурален развој.

**VIII. ФИНАНСИРАЊЕ ВО ШУМАРСТВОТО**

**1. Систем за јавно финансирање**

**Посебна подсметка на Управата за шумарство и шумска полиција**

**Член 180**

(1) Надоместоците и трошоците утврдени со овој закон се уплаќаат на сметка на Управата за шумарство и шумска полиција.

(2) Со сметката од ставот (1) на овој закон се управува во согласност со овој закон и законот со кој се уредува наплатата на таков вид на јавни приходи утврдени во овој закон.

**Извори на финансирање во шумите**

**Член 181**

Финансиските средства поврзани со шумите во согласност со овој закон, се од следните извори:

1) Буџет на Република Северна Македонија;

2) Надоместоци или трошоци кои произлегуваат од:

а) Плаќања од субјектот кој стопанисува со шумите во државна сопственост за проста репродукција на шумите во согласност со член 185 став (5) од овој закон;

б) Плаќања за проширена репродукција на шумите во согласност со член 186 ставови (2) и (5) од овој закон;

в) Плаќања на надоместоци за копачење и трајна пренамена на шуми во согласност со членот 26 став (4) од овој закон;

г) Плаќања за остварување на право на стварна службеност на државно шумско земјиште во согласност со членот 28 став (8) од овој закон;

д) Плаќања за штети на шуми во државна сопственост за геолошки истражувања и експлоатација на минерални суровини во согласност со членот 30 став (5) од овој закон;

ѓ) Плаќања за штети на шуми поради незаконски активности во согласност со членот 75 став (1) од овој закон;

е) Плаќања за обезбедување на стручно-технички услуги во приватни шуми и на друго земјиште во приватна сопственост во согласност со членот 90 став (4) од овој закон;

ж) Плаќања за обезбедување на услуги за изработка на планови за стопанисување на субјекти кои стопанисуваат со шумите и сопственици на приватни шуми во согласност со членот 43 ставови (1) и (3) од овој закон;

з) Плаќањата за одржување на еколошките и социјални шумски функции или екосистемски услуги во согласност со член 182 ставови (1) и (3) од овој закон и

и) Други плаќања во согласност со овој закон.

3) Средства од Националната програма за рурален развој;

4) Средства од Националната програма за животна средина и

5) Средства од меѓународни проекти и донации.

**Плаќање за одржување на еколошките и социјалните шумски функции или екосистемски услуги**

**Член 182**

(1) Плаќањата за одржување на еколошки и социјални шумски функции или екосистемски услуги, поврзани со посебните функции од член 10 ставовите (3) и (4) на овој закон (во натамошниот текст: плаќања за шумски екосистемски услуги) ги обезбедуваат сите правни субјекти кои вршат комерцијална дејност на територијата на Република Северна Македонија, вклучително и оние чии седишта се наоѓаат надвор од државата.

(2) Основа за утврдување на висината на плаќањето за шумски екосистемски услуги е вкупниот (нето) годишен приход на субјектите од ставот (1) на овој член на кои се применува стапката од 0,05%.

(3) Средствата за шумски екосистемски услуги се уплаќаат на годишно ниво на посебна сметка на Управата за шумарство и шумска полиција и се користат за одржување и унапредување на шумските функции или екосистемски услуги.

(4) Пресметката и наплатата на надоместоците од ставот (1) на овој член во име на Управата за шумарство и шумска полиција ја врши Управата за јавни приходи врз основа на годишните финансиски извештаи на правните лица.

**Цели за кои се користат финансиските средства**

**Член 183**

(1) Финасиските средства од член 181 на овој закон се употребуваат за следните намени:

а) Мерки за проста репродукција на шумите за кои средствата се користат од субјектите кои стопанисуваат/управуваат со шумите во државна сопственост;

б) Мерки за проширена репродукција на шумите за кои средствата се користат од сите ентитети кои стопанисуваат/управуваат со државни шуми и плаќаат соодветно за таа намена и од сопственици на приватни шуми;

в) Еколошки мерки поврзани со шумите, за кои средствата ќе ги користат субјектите кои управуваат со државните шуми, сопствениците на приватни шуми и други заинтересирани чинители;

г) Мерки за одржување на еколошките и социјални шумски функции или екосистемски услуги, за кои средствата се користат од страна на субјектите кои стопанисуваат со шумите, сопствениците на приватни шуми и други засегнати страни;

д) Други шумски мерки и активности кои се планирани во Националната програма за шумарство во поддршка на спроведување на Стратегијата за шуми;

ѓ) Трошоци поврзани за стручно-технички услуги за сопственици на приватни шуми и сопственици на друго земјиште во приватна сопственост

е) Трошоци поврзани со изработка на планска документација за шумите,

ж) Апликативно истражување и развојна дејност која има за цел поддршка на државните шумарски институции и

з) Промотивни активности, обука и едукација за одржливо стопанисување со шумите.

(3) Користењето на средствата од членот 181 на овој закон за целите од ставот (1) на овој член се планира во Националната програма за шумарство и се спроведува преку соодветниот годишен план за работа на Управата за шумарство и шумска полиција во согласност со овој закон.

(4) Користењето на средства од став (1) од овој член треба да биде пропорционално на износите собрани од изворите на финансирање и категориите на сопственост или стопанисување, како што е применливо.

**Предуслов за јавно финансирање на поединечни мерки**

**Член 184**

(1) Шумските мерки кои може да се финансираат или кофинансираат од јавни финансиски извори од член 181 на овој закон мора да ги задоволат следните критериуми за да се квалификуваат како одржливи за животната средина:

а) суштински да придонесе за ублажување на климатските промени, прилагодување кон климатските промени и заштита и обновување на биолошката разновидност и екосистемите;

б) да нема значителн штети на другите цели на животната средина и

в) да се спроведува во согласност со минималните мерки за заштита при работа;

(2) Критериумите од став (1) точки а) и б) од овој член ги поблиску ги пропишува министерот кој раководи со органот на државната управа надлежен за работите од областа на шумарството.

**2. Шумски и шумарски мерки од јавен интерес**

**Мерки за проста репродукција на шумите**

**Член 185**

(1) Под проста репродукција на шумите, во смисла на овој закон, се подразбираат следните мерки и активности поврзани со шуми во државна сопственост и тоа:

1) Одгледувачки мерки кои вклучуваат:

а) нега на млади шуми во фаза на подмладок и густик

б) прореди во млади шуми во фаза на колик и летвеник

в) подмладување на зрели шумски насади: подготовка на шумскиот насад и месторастењето, сеење, садење, повторно засадување и дополнување на природната регенерација;

г) реконструкција на ниско продуктивни шуми;

д) конверзија на нискостеблени шуми во високостеблени шуми со прореди и природна семена обнова (индиректна конверзија);

ѓ) конверзија на шикари и нискостеблени шуми со садење на шумски видови на садници (директна конверзија);

е) обезбедување на семе и саден материјал од шумски видови на дрвја и

ж) стимулирање на практики и мерки за блиску до природата стопанисување.

2) Мерки за зашита на шумите кои вклучуваат:

а) воведување и одржување на шумскиот ред,

б) превентивна заштита на шумите од пожари,

в) заштита од шумски штетници и болести,

г) биолошки мерки за заштита на шумското земјиште од ерозија,

д) одржување на заштитни шуми и

ѓ) следење на здравствената состојба на шумите,

3) Изградба и реконструкција на шумските патишта;

4) Техничко опремување заради вршење на работи на заштита и одгледување на шумите и

5) Едукација, обука и промоција на соодветните мерки и активности на проста репродукција на шумите.

(2) Средства за проста репродукција на шуми издвојуваат субјектите кои стопанисуваат со шумите во државна сопственост во висина од 10% од пазарната вредност на исеченото дрво, франко камионски пат во шума.

(3) Основата за утврдување на висината на средствата од ставот (2) на овој член се применува и во случај на продажба на дрво на пенушка (стоечко дрво) или до пенушка (исечено дрво или шумски дрвни сортименти), по утврдување на соодветната вредност на дрвото на шумски камионски пат, согласно со овој закон.

(4) Вредноста на дрвните производи од ставот (2) и вредноста на дрвото од ставот (3) на овој член се утврдуваат според ценовник што го донесува министерот кој раководи со органот на државната управа надлежен за работите на шумарството по претходна согласност од Владата.

(5) Средствата за проста репродукција наплатени од субјектите кои стопанисуваат/управуваат со шумите во државна сопственост се чуваат на посебна сметка на Управа за шумарство и шумска полиција.

(6) За мерките од став (1) точка 2 подточки в) и г) на овој член, можат да бидат издвоени до 40% од средствата за проста репродукција.

(7) За користење на средствата од ставот (2) на овој член, субјектите кои стопанисуваат со државни шуми подготвуваат посебни програми како дел од нивните годишни програми за работа.

(8) Спроведувањето на програмите од ставот (7) на овој член редовно го контролира Управата за шумарство и шумска полиција.

**Мерки за проширена репродукција на шумите**

**Член 186**

(1) Под проширена репродукција на шуми, во смисла на овој закон се следните мерки и/или активности поврзани со шума, друго шумско земјиште и друго земјиште, новоподигнати, деградирани шуми и голини во шума во државна и во приватна сопственост:

1) Мерки за одгледување кои вклучуваат:

а) пошумување на голини и ерозивни земјишта,

б) нега на ново подигнати шумски култури,

в) нега на природно пошумени површини,

г) реконструкцијана деградирани шуми и шикари,

д) реставрација по пат на вештачка обнова на шуми оштетени од пожари на помали површини,

ѓ) реставрација по пат на вештачка обнова на шуми оштетени од природни (биотски и абиотски) фактори на помали површини и

е) обезбедување на семе и на шумски саден материјал за приватни шуми.

2) Мерки за заштита на шумите кои вклучуваат:

а) превентивна заштита на ново подигнати шумски култури и

б) сузбивање на растителни болести и штетници во ново подигнати шумски култури,

3) Обезбедување на едноставна рекреативна инфраструктура во шумите;

4) Обезбедување на опрема за спроведување на мерки за проширена репродукција на шумите и

5) Обезбедување на техничка поддршка, обуки, работилници и промоција за проширена репродукција на шумите.

(2) За финансирање на мерките од став (1) на овој член средства обезбедуваат субјектите кои стопанисуваат/управуваат со државни шуми и сопствениците на приватни шуми и сопствениците на друго земјиште во приватна сопственост во висина од 3% од пазарната вредност на шумските дрвни производи на камионски или друг соодветен пат, како и правните субјекти што вршат промет на дрво.

(3) Основата за утврдување на висината на средствата од ставот (2) на овој член се применува и во случај на продажба на дрво на пенушка (стоечко дрво) или до пенушка (сечено дрво или шумски дрвни сортименти), по утврдување на соодветната вредност на дрвото на шумски камионски пат, согласно со овој закон.

(4) Вредноста на шумските дрвни производи од ставот (2) и вредноста на дрвото од ставот (3) на овој член се утврдува според ценовникот што го донесува министерот кој раководи со органот на државната управа надлежен за работите на шумарството по претходна согласност од Владата.

(5) Средствата за проширена репродукција на шумите се плаќаат на посебната сметка на Управата за шумарство и шумска полиција.

**Мерки за шуми и шумарство од руралниот развој**

**Член 187**

(1) Мерките за рурален развој поврзани со шумите и шумарството особено ги вклучуваат:

1. Мерките од член 185, став (1), точка 1. подточки од а),б),в),г),д) и ѓ) и точка 2 подточки б),в), г) и д), кои се спроведуваат во приватни шуми;

2. Мерките од член 185, став (1), точка 1. подточки б),в), г) и д), кои се спроведуваат во приватни шуми;

3. Мерките од член 185, став (1), точка 1. подточки д), г) и ѓ) кои се спроведуваат во државни шуми;

4. Изградба и реконструкција на шумски патишта за да се овозможи реставрација на оштетени и деградирани шуми во државна сопственост;

5. Изградба и реконструкција на шумски патишта во приватни шуми кои се во нормална (недеградирана и неоштетена) состојба;

6. Инвестиции во еколошки подобна шумска механизација и средства за шумите со стопанска намена во државна сопственост;

7. Подршка за инвестирање на енергани и пелетари;

8. Поддршка на малите приватни компании во примарна преработка на дрво, вклучително и производство на ќумур, дрвен чипс од остатоци од дрво, преработка на други шумски производи и маркетинг на овие производи.

(2) Мерките од став (1) на овој член може да се финансираат или ко-финансираат преку програмите за рурален развој, во согласност со Законот за развој на земјоделството и руралниот развој.

(3) Мерките од став (1) точки 2 и 3 на овој член како дел од програмата од ставот (2) на овој член нема да се сметаат за преклопување со истите мерки од програмите утврдени во членовите 185 и 186 од овој закон ако се планирани за различни шумски површини или сопственици на шуми.

**Мерки за животна средина поврзани со шумите**

**Член 188**

(1) Мерките за животна средина поврзани со шумите особено вклучуваат:

1) Мерки за зачувување на шумите кои вклучуваат:

а) добра пракса на стопанисување со шумите со висока природна вредност (како што се шуми богати со јаглерод),

б) одржување на карактеристиките на хабитатот на старите шуми во стопанските шуми (како што се големи дрвја и мртво дрво) и

в) зачувување на ретки шумски типови на хабитати и ретки видови на дрвја и

2) Поддршка во обезбедување на семе и саден материјал од ретки природни и ендемски видови на дрвја.

(2) Мерките од став (1) на овој член може да се финансираат или кофинансираат преку посебната сметка на Управата за шумарство и шумска полиција и соодветните програми за животна средина, во согласност со закон.

**Мерки за одржување на еколошки и социјални шумски функции или екосистемски услуги**

**Член 189**

(1) Одржување на еколошки и социјални шумски функции или екосистемски услуги, во смисла на овој закон, се следните мерки што се однесуваат на сите шуми:

1) Воспоставување и одржување на против пожарни просека за заштита од шумите од пожари во шуми со висока опасност од пожари;

2) Обнова на ветрозаштитни појаси и други видови на заштитни шуми;

3) Мерки за одржување на шумските функции преку одржливо стопанисување со шумите;

4) Биотехнички мерки за заштита на шуми и други шумски површини и на објекти од ерозија и поројни води;

5) Обезбедување едноставна рекреативна инфраструктура во шума и на друго шумско земјиште и

6) Други мерки согласно со Закон.

(2) Мерките од став (1) точки 3), 4) и 5) на овој член поблиску ги определува министерот кој раководи со органот на државната управа надлежен за работите од областа на шумарството.

**IX. НАДЗОР НАД ШУМИТЕ**

**Надлежен орган за вршење на надзорот над шумите и шумските дрвни производи**

**Член 190**

(1)  Надзор над спроведувањето на одредбите од овој закон и на прописите донесени врз основа на овој закон врши Министерството за земјоделство,шумарство и водостопанство.

(2) Инспекциски надзор над спроведувањето на одредбите од овој закон и на прописите донесени врз основа на овој закон, ги врши Државниот инспекторат за шумарство и ловство преку државни шумарски инспектори.

(3) Инспекциски надзор на прометот - продажбата на шумски дрвни производи, недрвни шумски производи како и на другите шумски производи врши Државниот пазарен инспекторат и Државниот инспекторат за шумарство и ловство.

**Овластувања на државен инспектор за шумарство**

**Член 191**

(1) Врз основа на овој закон и прописите донесени врз основа на овој закон државниот инспектор за шумарство има право и должност да:

1)врши надзор на сите шумски активности и работење на субјектите кои стопанисуваат/управавуваат со државните шуми, сопствениците на приватни шуми и друго земјиште во приватна сопственост, изведувачите на работа во шумите и сите други лица кои ги користат шумските функции или екосистемските услуги;

2) врши надзор над сите објекти, уреди и средства, како и локации на кои се произведуваат, движат, складираат и преработуваат шумските производи;

3) врши надзор над спроведувањето на планските документи, евидентните картони и одобренијата за сеча;

4) врши надзор над издадените приемници и испратници од страна на субјектите кои стопанисуваат/управуваат со државните шуми и над над издадените испратници од страна на субјектите кои вршат промет со шумски дрвни производи ;

5) врши надзор над издадените дозволи и сертификати и дозволи за вршење на научни истражувања во шуми;

6) врши надзор над спроведувањето на дигиталниот систем за следење на шумски дрвни производи кој се користи од страна на субјектите кои стопанисуваат/управуваат со државните шуми и субјектите кои вршат промет со шумски дрвни производи;

7) врши надзор над водење на потребната евиденција и документација за стопанисување со шуми и за законитоста и потеклото на дрвото од страна на субјектите кои стопанисуваат/управуваат со државните шуми, сопствениците на приватни шуми и субјектот кој врши стручно - технички работи во приватната шуми и субјектите кои вршат промет со шумски дрвни производи;

8) врши надзор над спроведувањето на договорите за собирање и/или користење на други шумски производи, вклучително и собирачите и преработувачите на производите;

9) врши надзор над исполнувањето и одржувањето на условите на субјектите кои стопанисуваат/управуваат со државните шуми, и субјектите кои имаат лиценца за вршење на работи на сеча и дотур;

10) врши надзор над други работи во согласност со закон;

11) врши надзор над постапки над други јавни органи кои се овластени за спроведување на овој закон

12) бара потребни известувања од одговорни лица, сведоци, вештаци и други лица кога тоа е потребно;

13) да предлага мерки за заштита на животната и природната рамнотежа;

14) да превзема мерки и дејствија согласно Законот за забрана и спречување на вршење на нерегистрирана дејност;

15) ги известува надлежните органи, органите на управување на субјектот кој стопанисува со шумите во државна сопственост и правните лица кои вршат одгледување и заштита на шуми со посебна намена за констатираните неправилности, да бара нивна интервенција, ако самиот не е овластен да постапи непосредно;

16) бара анализа од соодветни научни и други институции заради утврдување на фактичката состојба;

17) нареди привремени мерки за спречување на штетата во итни случаи, во кои би настанала штета по јавниот интерес и

18) презема и други мерки и дејствија за што е овластен со посебни прописи.

(2) За да се зголеми ефикасноста во надзорот, државниот инспектор за шумарство е должен да соработува со сите лица и државни органи овластени за планирање, следење, контрола и полициско работење на шумите.

**X. ПРЕКРШОЧНИ ОДРЕДБИ**

**Прекршоци за правно лице**

**Член 192**

(1) Глоба на правно лице во износ од 1.000 до 3.000 евра во денарска противвредност ќе му се изрече на микро трговско друштво, глоба на правно лице во износ од 3.000 до 6.000 евра во денарска противвредност ќе му се изрече на мало трговско друштво, глоба на правно лице во износ од 10.000 до 18.000 евра во денарска противвредност ќе му се изрече на средно трговско друштво и глоба на правно лице во износ од 20.000 до 30.000 евра во денарска противвредност ќе му се изрече на големо трговско друштво за прекршок, ако:

1) врши забранети шумски активности во обем помал од пустошење или деградација од член 20 став (2) точки 1), 5), 6) и 7) од овој закон;

2) не изврши задолжителна санитарна сеча заради спречување и искоренување на растителни болести и пренаселени популации на инсекти (за спречување и искоренување на растителни болести и пренаселени популации на инсекти) од член 64 став (1) од овој закон;

3) не врши продажба на шумски дрвни производи и дрво на корен од државни шуми на слободен пазар и на јавно транспарентен начин од членот 116 став (3) од овој закон;

4) не плаќа годишен придонес за одржување на еколошки и социјални шумски функции или екосистемски услуги од ставот од член 182 од овој закон;

5) не ги распореди средствата за проста репродукција на шумите на својата посебна сметка од членот 185 став (2) на овој закон;

6) не обезбеди и не префрли на посебна сметка на Управата за шумарство и шумска полиција средствата за проширена репродукција од член 186 став (5) на овој закон;

7) не ги засади шумските површини по редовна чиста или друг вид на регенеративна сеча во рокот определен со планот за управување од член 59 став (1) на овој закон;

8) во рок од пет години не обезбеди обнова на шумите опустошени со чиста сеча или сеча со голем интензитет од член 60 став (1) на овој закон;

9) го надмине максимално дозволената количина за сеча утврдена за десет години во планските документи од член 81 став (2) на овој закон;

10) врши превоз на шумски дрвни производи без испратница од член 88 став (11) на овој закон;

11) не го користи дигиталниот систем за следење на шумски дрвни производи од член 109 став (3) на овој закон;

12) купува, продава, преработува или комерцијално користи шумски дрвни производи кои не се жигосани со видлив знак и не се придружени со испратница од член 114 став (2) на овој закон;

13) не изврши јавно транспарентна постапка за продажба на дрво на корен од член 116 став (1) на овој закон;

14) произведува дрво за енергија од шумски дрвја во државни шуми кои содржат или имаат потенцијал да содржат технички квалитет на дрвото од член 115 став (3) на овој закон;

15) не ги исполни критериумите за одржливост за поголемо производство на дрво за енергетски цели од член 115 став (4) на овој закон;

16) одземеното дрво го пушти во промет од член 172 став (5) на овој закон;

17) не го спроведе планот за заштита на шуми од пожари од член 35 на овој закон;

18) врши сеча на дрвја кои претходно не биле означени за сеча од член 78 став (1) на овој закон;

19) врши обем на сеча до одобрување на нов план за стопанисување поголем од неисполнетиот износ на дозволена сеча во претходниот план од член 48 став (2) на овој закон;

20) не го одржува или воспостави шумскиот ред по сеча и дотур од член 62 став (2) точка в) на овој закон;

21) не презема редовни мерки за заштита на шумите до степен пропорционален со шумската површина со која стопанисува и капацитетот за стопанисување со шума од член 62 став (2) точка б) на овој закон;

22) не ги спроведе планираните шумски заштитни и одгледни работи во обем што е во сооднос со спроведениот обем на сечата од член 50 став (1) на овој закон;

23) врши користење на шумата без одобрен план за стопанисување од член 47 став (4) на овој закон;

24) не престане со вршење на шумските работи доколку се променат условите на кои се заснова планот за стопанисување и не побара измени на планот од член 46 став (1) на овој закон;

25) не врши продажба на шумски дрвни производи од државни шуми преку привремени шумски складови и/или регистрирани складови од членот 110 став (2) на овој закон;

26) не врши чување на државни шуми и друго шумско земјиште од незаконски активности од член 129 став (1) алинеја 2 на овој закон;

27) врши ознака на дрвја за сеча спротивно на одредбите од планот за стопанисување од член 78 став (4) на овој закон;

28) гради шумски патишта без проектна документација од член 120 став (4) на овој закон и

29) не врши редовен годишен мониторинг на виталноста и здравствената состојба на шумите од член 124 став (7) на овој закон;

(2) Глоба во износ од 1.000 евра до 10.000 евра во денарска противредност ќе му се изрече на правно лице кое е субјект кој стопанисува со шумите, доколку тоа лице:

1) не води редовна евиденција за извршените одгледни и други работи од член 52 став (1) на овој закон;

2) не ги издвои шумските дрвни производи во магацините по видови дрвја и квалитет од членот 110 став (4) на овој закон;

3) ја користи шумата без донесен изведбен план, од член 43 ставови (3) и (4) на овој закон;

4) врши одгледни и други работи до одобрување нов план за управување вообем помал од просечно планираниот во претходниот план,од член 48 став (2) на овој закон;

5) врши дозволен обем на сеча до одобрување на нов план за стопанисување без претходна согласност на органот на државната управа надлежен за работите од областа на шумарството, од член 48 став (3) на овој закон;

6) не го чува трајно планот за стопанисување, од член 49 став (1) на овој закон;

7) не го чува изведбениот план во периодот од десет години, согласно член 49 став (2) на овој закон;

8) редовно не ја пренесува евиденцијата за извршени одгледувачки и други работи до Управата за шумарство и шумска полиција, од член 52 став (2) на овој закон;

9) не ги пренесе податоците за означена дрвна маса за сеча и за дрвјата што се нелегално исечени во државни шуми во дигиталниот систем за следење на шумски дрвни производи на Управата за шумарство и шумска полиција и овие податоци не ги чува најмалку пет години, согласно член 79 став (6) на овој закон;

10) сече заштитени, загрозени и ретки шумски видови на дрвја или собира семе од овие видови без одобрение од Управата за шумарство и шумска полиција од член 66 став (1) на овој закон;

11) користи неатестирани хемиски агенси кои го загрозуваат биотскиот биланс од член 75 став (2) на овој закон;

12) не води евиденција за бруто означена и нето соборена дрвна маса од физички лица, не ја доставува до Управата за шумарство и шумска полиција и не ја чува во рок од десет години од член 85 ставови (6), (7) и (8) на овој закон;

13) не се погрижи шумските дрвни производи да бидат снабдени со испратница пред нивниот транспорт од член 88 став (4) на овој закон;

14) во текот на превозот не обезбеди достапна испратница од член 88 став (11) на овој закон;

15) не евидентира податоци од книгите за евиденција на прием и испорака во електронска форма во соодветните бази на податоци и не ги пренесе во дигиталниот систем за следење на шумски дрвни производи од членот 88 ставови (15) и (16) на овој закон;

16) не ги чува приемниците и испратниците најмалку пет години од членот 88 став (12) на овој закон;

17) не води евиденција за продадени шумски дрвни производи од државни шуми преку привремени и стоечки складишта во рок од пет години од членот 110 став (2) на овој закон.

18) не води евиденција за бројот на склучени договори за комерцијално собирање или користење на други шумски производи и за видот и количината на договорените производи од членот 117 став (6) на овој закон;

19) повремено не ја следи здравствената состојба на шумите и не ја извести Управата за шумарство и шумска полиција за секој нов штетен настан од од од членот 62 став (1) точка а) на овој закон;

20) не достави извештај за одземена дрвна маса до Управата за шумарство и шумска полиција од член 172 став (2) на овој закон;

21) не обезбедат стручно,трајно и ефикасно извршување на активности и операции на стопанисување со шумите согласно член 174 на овој закон;

22) издвои повеќе од 40% од средствата за проста репродукција на шумите за технички инвестиции од став (6) од член 185 на овој закон;

23) не ги отстрани сериозно погодените семенски дрвја од зараза со болести или напади од штетници од член 55 став (4) на овој закон;

24) не ги евидентира податоците за ознака за сеча и за бесправна сеча во книгите за евиденција од член 78 став (5) на овој закон;

25) издаде испратница за шумски дрвни производи за кои не е издадена испратница согласно со одредбите од членот 88 став (9) на овој закон;.

26) не го означи затворањето на шумскиот пат со сообраќајни знаци согласно со одредбите од став (7) од член 121 на овој закон;

27) не ги евидентира во приемната книга примените шумски дрвни производи с согласно со одредбите од членот 88 став (2) на овој закон;

28) не изврши проверка на сечиште согласно со одредбите од член 88 став (3) на овој закон и

29) не плати надоместок за привремен пристап до своја шума заради дотур, транспорт или привремено сместување на шумски дрвни производи од член 29 став (2) на овој закон.

(3) Покрај глобата од ставот (1) на овој член на правното лице ќе му се изрече и прекршочна санкција забрана за вршење дејност во траење до две години.

(4) Глоба во износ од 30% од износот на глобите утврдени во ставовите (1),(2),(3),(4),(5) и (6) на овој член, ќе му се изрече за прекршок на одговорното лице во субјектот кој стопанисува со шумите во државна сопственост.

(5) Покрај изречените глоби од ставот (4) на овој член, на одговорното лице во субјектот кој стопанисува со шумите во државна сопственост ќе му се изрече и прекршочна санкција за забрана на вршење на должност до една година.

(6) Доколку одговорното лице во правното лице прекршоците ги извршило од користољубие или со нивно извршување е предизвикана поголема имотна штета ќе се изрече глоба во двоен износ на глобата од ставот (4) на овој член.

**Член 193**

(1) Глоба на правно лице во износ од 1.000 до 2.000 евра во денарска противвредност ќе му се изрече на микро трговско друштво, глоба на правно лице во износ од 2.000 до 4.000 евра во денарска противвредност ќе му се изрече на мало трговско друштво, глоба на правно лице во износ од 9.000 до 12.000 евра во денарска противвредност ќе му се изрече на средно трговско друштво и глоба на правно лице во износ од 10.000 до 20.000 евра во денарска противвредност ќе му се изрече на големо трговско друштво за прекршок, ако:

1) врши забранети шумски активности во обем помал од пустошење или деградација од член 20 став (2) точки (1), (5), (6) и (7) од овој закон;

2) не плати надомест за копачење и трајна пренамена на шумите од член 26 ставови (1) и (6) од овој закон;

3) не плати надомест за штета предизвикана на шума поради геолошки истражувања и експлоатација на минерални суровини од членот 30 став (5) од овој закон;

4) не плати годишен придонес за одржување на еколошките и социјални шумски функции или екосистемски услуги од член 56 ставови (1) и (3) од овој закон;

5) не ја покрие шумската штета поради пожар што го предизвикал,од член 60 став (2) од овој закон;

6) врши превоз на шумски дрвни производи без испратница, од член 88 став (12) од овој закон;

7) не го користи дигиталниот систем за следење на шумски дрвни производи од член 92 став (3) од овој закон;

8) купува, продава, преработува или комерцијално користи шумски дрвни производи кои не се означени со видлив знак и не се снабдени со испратница од) член 93 став (1) од овој закон;

9) не избегне производство на дрво за енергија од државни шуми кои содржат или имаат капацитет да содржат техничкиот квалитет на дрвото од став (3) од член 115 од овој закон.

10) не ги исполни критериумите за одржливост за поголемо производство на дрво за енергетски цели од член 115 став (4) од овој закон;

11) сече дрвја кои претходно не биле означени за сеча од член 78 став (1) од овој закон;

12) не го одржува или не воспостави шумски ред по сеча и дотур од член 62 став (2) точка в) од овој закон;

13) не плати надомест за штета причинета на шума согласно ценовникот од член 75 од овој закон;

14) не ги пушти во промет увезените шумски дрвни производи преку регистриран склад од член 111 став (1) од овој закон и

15) врши работи на сеча и дотур без лиценца од член 82 став (2) од овој закон.

(2) Глоба во износ од 1.000 до 10.000 евра во денарска противвредност ќе му се изрече за прекршок на правно лице кое е друг деловен субјект, доколку тоа лице:

1) врши други забранети шумски работи, како што е смоларење, доколку не е предвидено во плановите од 21 став (1) точка 4) од овој закон;

2) сече заштитени, загрозени и ретки шумски видови дрвја или собира семе од овие видови без одобрение на Управата за шумарство и шумска полиција од член 66 став (1) од овој закон;

3) врши палење на отворен оган во шума надвор од назначените локации и на растојание до 200 метри од шумата од членот 71 ставови (1) и (2) од овој закон;

4) ја пренесе лиценцата за сеча и дотур на друг субјект од членот 84 став (1) од овој закон;

5) не го извести органот на државната управа надлежен за работите од областа на шумарството за секоја промена на седиштето или дејноста на лиценцираниот субјект од членот 83 став (12) на овој закон.

6) не обезбеди шумските дрвни производи да бидат снабдени со испратница пред нивниот транспорт од член 88 став (4) од овој закон;

7) во текот на превозот ја нема достапна испратницата од член 88 став (11) од овој закон;

8) не ги чува испратниците во рок од најмалку пет години од член 88 став (5) од овој закон;

9) врши промет со дрво без регистрација за трговија со дрво од став (1) од членот 111 од овој закон.

10) не извести за каква било промена на условите со кои е регистриран за трговија со дрво од член 111 став (12) од овој закон;

11) не ги обезбеди потребните информации за увезените шумски дрвни производи,жигосување и издавање на испратница за нивно пуштање во промет од членот 114 став (2) од овој закон;

12) не ги исполнува/одржува условите од член 83 став (3);

13) одгледува дивеч на начин што го загрозува растот и обновувањето на шумите од член 68 од овој закон;

14) издаде испратница за шумски дрвни производи за кои не била издадена испратница во согласност со член 88 став (9) од овој закон;

15) не издаде испратница пред превозот од членот 88 став (4) од овој закон;

16) на сопственикот на шумата или на субјектот што стопанисува со шумата не му плати надомест за користење на шумски пат за комерцијални цели согласно член 120 став (4) од овој закон;

17) не плати надомест за дозволен привремен пристап до своја шума заради дотур,транспорт или привремено одлагање на шумски дрвни производи од член 29 став (2) од овој закон и

18) врши промет со недрвни шумски производи без претходна дозвола за промет или сертификат член 118 став (2) од овој закон.

(3) Покрај глобата за прекршоци од ставовите (1) и (2) на овој член на правното лице од ставовите (1) и (2) на овој член ќе му се изрече забрана за вршење на дејност- работи на сеча и дотур и/или купување, продавање, преработка и комерцијална употреба на шумски дрвни производи во траење од една до две години.

(4) Глоба во износ од 1.000 до 2.000 евра во денарска противвредност ќе му се изрече и на одговорното лице во правно лице од ставовите (1) и (2) на овој член за прекршокците од ставовите (1) и (2) на овој член.

(5) Покрај изречените глоби од ставот (4) на овој член, на одговорното лице во правно лице од ставовите (1) и (2) на овој член ќе му се изрече и прекршочна санкција забрана за вршење на должност до една година.

(6) Доколку одговорното лице во правното лице од ставовите (1) и (2) на овој член прекршоците ги извршило од користољубие или со нивно извршување е предизвикана поголема имотна штета ќе се изрече глоба во двоен износ на глобата од ставот (4) на овој член.

**Прекршоци за физичко лице**

**Член 194**

(1) Глоба во износ од 45 евра до 750 евра во денарска противвредност ќе му се изрече на физичко лице сопственик на приватна шумаили сопственик на друго земјиште во приватна сопственост, доколку тоа лице врши забранети шумски активности до степен што предизвикува деградација на шумата од членот 19 на овој закон.

(2) Глоба во износ од 45 евра до 750 евра во денарска противвредност ќе му се изрече на физичко лице сопственик на приватна шумаили сопственик на друго земјиште во приватна сопственост, доколку тоа лице врши забранети шумски активности во обем помал од пустошење или деградација од член 20 став (2) точки 2), 3) и 4) на овој закон.

(3) Глоба во износ од 320 до 3.200 евра во денарска противвредност ќе му се изрече на физичко лице сопственик на приватна шума или сопственик на друго земјиште во приватна сопственост, доколку тоа лице:

1) врши забранети шумски активности во обем помал од пустошење или деградација од член 20 став (2) точки (1), (5), (6) и (7) на овој закон;

2) не изврши задолжителна санитарна сеча заради спречување и искоренување на растителни болести и пренаселени популации на инсекти (за спречување и искоренување на растителни болести и пренаселени популации на инсекти) од член 64 став (1) на овој закон;

3) не обезбеди и не префрли на посебна сметка на Управата за шумарство и шумска полиција средства за проширена репродукција од член 186 став (2) од овој закон;

4) не ги засади шумските површини по редовна чиста или друг вид на регенеративна сеча во рокот определен со планот за стопанисување од член 59 став (1) на овој закон;

5) во рок од пет години не обезбеди обнова на шумите опустошени со чиста сеча или сеча со голем интензитет од член 60 став (1) на овој закон;

6) ја надмине максимално дозволената количина за сеча утврдена за десет години во планските документи од член 81 став (2) на овој закон;

7) врши превоз на шумски дрвни производи без испратница од член 88 став (12) од овој закон;

8) продава шумски дрвни производи кои не се жигосани со видлив знак и не се придружени со соодветна испратница од член 110 став (2) на овој закон;

9) не ги исполни критериумите за одржливост за поголемо производство на дрво за енергетски цели од членот 115 став (4) на овој закон;

10) сече дрвја кои претходно не биле означени за сеча, според член 78 став (1) на овој закон;

11) изврши поголем обем на сеча до одобрување на нов план за управување од неисполнетиот износ на дозволен обем за сеча во претходниот план, според член 48 став (2) на овој закон;

12) не го одржува или воспостави шумскиот ред по сеча и дотур, според член 62 став (2) точка в) од овој закон;

13) не презема редовни мерки за заштита на шумите во степен пропорционален со шумската површина и капацитетот за стопанисување со шума, според 62 став (2) точка б) од овој закон;

14) користи шума без одобрен план за стопанисување, според член 47 став (4) од овој закон и

15) гради шумски патишта без проектна документација, според член 120 став (4) на овој закон;

16) не плати надомест за штета причинета на шума согласно ценовникот од член 76 на овој закон.

(4) Глоба во износ од 160 до 1.600 евра во денарска противвредност ќе му се изрече на физичко лице сопственик на приватна шума или сопственик на друго земјиште во приватна сопственост, доколку тоа лице:

1) врши сеча на шумски дрвја на земјиште во приватна сопственост без одобрение за сеча од членот 86 став (1) од овој закон;

2) не ги спроведе планираните шумски и одгледувачки работи во обем што е во сооднос со спроведениот обем на сечата, согласно член 50 став (1) од овој закон;

3) во текот на превозот на шумски дрвни производи не поседува испратница од член 88 став (11) од овој закон;

4) врши други забранети шумски работи, кастрење и смоларење, доколку не е предвидено со планските документи, според член 21 став (1) точки 3) и 4) од овој закон;

5) користи шума без донесен изведбен план, според член 43 ставови (3) и (4) од овој закон;

6) врши одгледувачки и други работи до одобрување на нов план за стопанисување во помал обем од просечно планираниот во претходниот план, според член 48 став (2) од овој закон;

7) врши дозволени обем на сеча до одобрување нов план за стопанисување без претходна согласност на органот на државната управа надлежен за работите од шумарството, според 48 став (3) од овој закон;

8) не го чува трајно планот за стопанисување, според член 49 став (1) од овој закон;

9) не го чува изведбениот план во рок од десет години, според член 49 став (2) од овој закон;

10) сече заштитени, загрозени и ретки шумски видови дрвја или собира семе од овие видови без одобрение од Управата за шумарство и шумска полиција, според член 66 став (1) од овој закон;

11) користи неатестирани хемиски агенси кои го загрозуваат биотскиот биланс, според член 75 став (2) од овој закон;

12) не ги чува приемниците и испратниците во рок од најмалку пет години, според 88 став (5) од овој закон;

13) повремено не ја следи здравствената состојба на шумата и не ја извести Управата за шумарство и шумска полиција за секој нов штетен настан, според членот 62 став (1) точка а) од овој закон;

14) одгледува дивеч на начин што го загрозува растот и обновувањето на шумите, според член 68 од овој закон;

15) врши напасување на кози во шума, според член 67 став (1) од овој закон;

16) врши напасување на говеда и свињи во шума кои не се определени со планови за стопанисување според член 67 став (2) од овој закон;

17) не ги евидентира шумските дрвни производи по приемот на истите во соодветна Книга за евиденција согласно член 110 став (4) од овој закон;.

18) не го чува евидентниот картон во рок од десет години,според член 49 став (3) од овој закон;

19) одбие да дозволи привремен пристап,дотур или транспорт на шумски дрвни производи како и привремено сместување на шумски дрвни производи на свое земјиште, според член 29 став (1) од овој закон и

20) не плати надомест за дозволен привремен пристап до своја шума заради дотур, транспорт или привремено одлагање на шумски дрвни производи, според член 29 став (2) од овој закон.

**Член 195**

(1) Глоба во износ од 45 евра до 750 евра во денарска противвредност ќе му се изрече за прекршок на друго физичко лице ако тоа лице врши забранети шумски дејности до степен што предизвикува деградација на шумата од членот 19 на овој закон .

(2) Глоба во износ од 45 евра до 750 евра во денарска противвредност ќе му се изрече за прекршок на друго физичко лице доколку тоа лице врши забранети шумски активности во обем помал од пустошење или деградација, според член 20 став (2) точките 2), 3) и 4) на овој закон.

(3) Глоба во износ од 45 евра до 750 евра во денарска противвредност ќе му се изрече за прекршок на друго физичко лице, доколку тоа лице:

1) врши забранети шумски активности во обем помал од пустошење или деградација од точките (1), (5), (6) и (7) од став (2) од член 20 од овој закон.

2) не ја надокнади шумската штета поради пожар што го предизвикал, според член 60 став (3) од овој закон.

3) врши превоз на шумски дрвни производи без испратница од член 88 став (12) од овој закон .

4) не плати надоместок за причинета штета на шума поради незаконски дејствија од член 76 од овој закон .

(4) Глоба во износ од 160 до 1.600 евра во денарска противвредност ќе му се изрече за прекршок на друго физичко лице, доколку тоа лице:

1) врши сеча на шумски дрвја во шума, друго шумско земјиште или друго земјиште во приватна сопственост без одобрение за сеча од член 86 став (1) од овој закон;

2) нема обезбедено испратница во текот на превозот на дрвни производи според член 88 став (11) од овој закон;

3) врши други забранети шумски активности, како што се оштетување или уништување млади дрвја, садници и други шумски производи, кастрење и смоларње, доколку не е предвидено во плановите за стопанисување и оштетува или уништува знаци во шума, според член 21 став (1) точки 1),2),3),4) и 5) од овој закон;

4) сече заштитени, загрозени и ретки шумски видови дрвја или ги собира семе од овие видови без одобрение на Управата за шумарство и шумска полиција, според член 66 став (1) од овој закон;

5) врши палење на отворен оган во шума надвор од назначените локации и на растојание до 200 метри од шумата, според член 71 ставови (1) и (2) од овој закон;

6) одгледува дивеч на начин што го загрозува растот и обновувањето на шумите, според член 68 од овој закон;

7) собира други шумски производи на начин што предизвикува нивно исчезнување или оштетува шума или друго шумско земјиште, според член 117 став (1) од овој закон;

8) врши напасување на кози во шума, според член 67 став (1) од овој закон;

9) врши напасување на говеда и свињи во шумски површини кои не се определени со планови за стопанисување, според член 67 став (2) од овој закон;

10) врши напасување на говеда и свињи без одобрение на сопственикот или корисникот на шумата, според член 67 став (3) од овој закон;

11) не плати надомест за напасување, по потреба, според член 67 став (4) од овој закон;

12) воспостави жежници и слични објекти на растојание помало од 200 метри од шума или без одобрение во шума, според од член 72 ставови (1) и (2) од овој закон;

13) не ги спроведе сите пропишани мерки на претпазливост при производството на јаглен во шума, според член 72 став (3) од овој закон;

14) врши сеча во државна шума за лични потреби без претходно поднесено барање и без ознака за сеча, според член 85 ставови (1), (2) и (3) од овој закон.

15) ги препродава шумските дрвни производи стекнати од државните шуми за лични потреби, според член 85 став (4) од овој закон.

16) ги оневозможи вработените во шумската полиција да ги вршат своите овластувања, според член 131 став (1) од овој закон;

17) поставува пчелни кошници во државна шума без одобрение на корисникот на шумата, според член 69 став (2) од овој закон;

18) просторот за поставување на пчелни кошници не го врати во претходна состојба , според член 69 став (3) од овој закон;

19) собира други шумски производи над пропишаната максимална количина според член 117 став (5) од овој закон;

20) одбие да го дозволи привремениот пристап и да дозволи дотур или транспорт на шумски дрвни производи преку, како и привремено сместување на производите на своето земјиште, според член 29 став (1) од овој закон и

21) не плати надомест за дозволен привремен пристап до своето земјиште заради дотур, транспорт или привремено одлагање на шумски дрвни производи, според член 29 став (2) од овој закон.

**Член 196**

(1) Глоба во износ од 45 евра до 750 евра во денарска противвредност ќе му се изрече за прекршок на физичко лице кое врши, задачи на шумска полиција или овластено службено лице од Управата за шумарство и шумска полиција ако:

1) не ги извршува овластувањата и задачите на шумската полиција согласно член 131 на овој закон;

2) врши ознака за сеча што не е во согласност со планот за стопанисување, според член 78 став (4) на овој закон;

3) не изврши проверка на сеча за издавање на соодветна изјава, според член 88 став (3) на овој закон;

4) издава испратница за шумски дрвни производи за кои не е издадена испратница согласно со одредбите на овој закон, според член 88 став (9) на овој закон;

5) не издаде испратница пред превоз според член 88 став (4) на овој закон;

6) не ги евидентира податоците за ознака за сеча и за бесправна сеча во книгите за евиденција според член 78 став (5) од овој закон и

7) не ги евидентира примените шумски дрвни производи во приемната книга според став (2) од член 88 став (2) од овој закон.

(2) Глоба во висина од 25 евра до 50 евра во денарска противвредност ќе му се изрече за прекршок на овластено службено лице од Управата за шумарство и шумска полиција ако не ги побара доказите по службена должност во рокот утврден во членот 28 став (3) од овој закон.

(3) Глоба во износ од 25 евра до 50 евра во денарска противвредност ќе му се изрече за прекршок на овластеното службено лице од надлежниот јавен орган од кој се побарани доказите ако не ги достави бараните докази во рокот утврден во членот 28 став (4) од овој закон.

**Прекршочни санкции за операторите,трговците и овластените претставници**

**Член 197**

(1) Глоба во износ од 500 евра до 1.000 евра во денарска противвредност ќе му се изрече за прекршок на оператор- микро трговец и мал трговец, во износ од 1.000 евра до 2.000 евра во денарска противвредност ќе му се изрече за прекршок на оператор-среден трговец и во износ од 1.000 евра до 3.000 евра во денарска противвредност ќе му се изрече за прекршок на оператор- голем трговец ако:

1) не спроведат длабинска анализа во согласност со член 94 од овој закон пред да ги пласираат релевантните производи на пазарот или да ги извезат со цел да докажат дека соодветните производи се во согласност со член 91 од овој закон;

2) пласираат шумски дрвни производи на пазарот или ги извезуваат без претходно да поднесат изјава за длабинска анализа според член 92 став (2) на овој закон;

3) не водат евиденција за изјавите за длабинска анализа пет години од датумот кога изјавата е поднесена преку дигиталниот систем според член 92 став (3) на овој закон;

4) пласираат шумските дрвни производи на пазарот или да ги извезуваат кога се настанати еден или повеќе од случаите утврдени во член 92 став (4) од овој закон;

5) кога добиваат или се запознаени со релевантни нови информации, вклучително и оправдани грижи, кои укажуваат дека шумските дрвни производи што ги пласирале на пазарот се во опасност да не се усогласени со овој закон и прописите донесени врз основа на овој закон, веднаш не ја информираат Управата за шумарство и шумска полиција според член 92 став (5) од овој закон;

6) не ја дадат сета неопходна помош на Управата за шумарство и шумска полиција за да го олеснат спроведувањето на проверките од член 102 на овој закон според член 92 став (6) на овој закон;

7) не ги достават на операторите и на трговците кои се дел од синџирот на снабдување на шумски дрвни производи што ги пласирале на пазарот или ги извезле, сите информации потребни за да покажат дека е спроведена длабинската анализа и дека не е пронајден или е пронајден само занемарлив ризик, вклучувајќи ги референтните броеви на изјавите за длабинска анализа поврзани со тие производи според член 92 став (7) на овој закон;

(2) Глоба во износ од 500 евра до 1.000 евра во денарска противвредност ќе му се изрече за прекршок на трговец- микро трговец и мал трговец и во износ од 1.000 евра до 2.000 евра во денарска противвредност ќе му се изрече за прекршок на трговец- среден трговец ако:

1) не ги собираат и чуваат информаците во врска со релевантните производи што имаат намера да ги направат достапни на пазарот според член 93 став (3) на овој закон;

2) не ги чуваат информациите наведени во член 93 став (3) од овој закон, најмалку пет години од датумот на ставање достапни на пазарот и ги обезбедуваат тие информации до надлежните органи на нивно барање согласно член 93 став (4) од овој закон и

3) кога добиваат или се запознаени со релевантни нови информации, вклучително и оправдана загриженост, што укажува дека релевантниот производ што тие го ставиле на располагање на пазарот е во опасност да не се усогласи со одредбите на овој закон, веднаш не ги информираат надлежните органи на земјите-членки во кои го направиле релевантниот производ достапен на пазарот како и трговците на кои им го доставиле соодветниот производ според член 93 став (5) од овој закон.

(3) Глоба на правно лице во износ од 500 до 1.000 евра во денарска противвредност ќе му се изрече на - микро трговско друштво, глоба на правно лице во износ од 1.000 до 2.000 евра во денарска противвредност ќе му се изрече на мало трговско друштво, глоба на правно лице во износ од 2.000 до 3.000 евра во денарска противвредност ќе му се изрече на средно трговско друштво и глоба на правно лице во износ од 5.000 до 8.000 евра во денарска противвредност ќе му се изрече на големо трговско друштво кое е овластен претставник за прекршок, ако на барање на Управата за шумарство и шумска полиција не достави копија од овластувањето на македонски јазик како и копија на овластувањето на службен јазик на земјата-членка во која се постапува со изјавата за длабинска анализа или кога тоа не е можно, на англиски јазик согласно член 94 став (2) на овој закон.

(4) Глоба во износ од 250 евра до 750 евра во денарска противвредност ќе му се изрече за прекршок на физичко лице-овластен претставник за прекршокот утврден во став (3) на овој член.

**Застареност**

**Член 198**

(1) Застареноста на прекршоците од членовите 192, 193, 194, 195, 196 и 197 од овој закон е пет години.

**Надлежен суд**

**Член 199**

За прекршоците од членовите 192, 193, 194, 195, 196 и 197 од овој закон прекршочна постапка води и прекршочна санкција изрекува надлежниот суд.

**Постапка за порамнување**

**Член 200**

(1) За прекршоците од членовите 192, 193, 194, 195, 196 и 197 од овој закон Државниот испектор за шумарство, е должен на сторителот на прекршокот да му издаде прекршочен платен налог, согласно Законот за прекршоците.

(2) Доколку сторителот го прими прекршочниот платен налог, истиот треба да го потпише. Примањето на прекршочниот платен налог од сторителот на прекршокот се забележува во записник.

(3) Во записникот од став (2) на овој член, се утврдува начинот на кој ќе се отстранат штетните последици од прекршокот, како и начинот на надминување на последиците од сторениот прекршок.

(4) Државниот инспектор за шумарство е должен да води евиденција за издадените прекршочни платни налози и за исходот од покренатите постапки.

(5) Во евиденцијата од ставот (4) на овој член, се собираат, обработуваат и чуваат следните податоци: име и презиме, односно назив на сторителот на прекршокот, живеалиште, односно престојувалиште, вид на прекршокот, број на прекршочниот платен налог кој му се издава и исходот на постапката.

(6) Личните податоци од ставот (5) на овој член, се чуваат пет години од денот на внесување во евиденцијата, согласно прописите од областа на Законот за заштита на личните податоци.

(7) Формата и содржината на прекршочниот платен налог ги пропишува министерот.министерот кој раководи со органот на државната управа надлежен за работите од областа на шумите.

**XI. ПРЕОДНИ И ЗАВРШНИ ОДРЕДБИ**

**Улогата на** **Министерството за земјоделство,шумарството и водостопанство до отпочнување со работа на Управа за шумарство и шумска полиција**

**Член 201**

До денот на отпочнувањето со работа на Управата за шумарство и шумска полиција, Министерството за земјоделство, шумарството и водостопанство ги врши следните работи:

1) спроведување на постапка за одобрување на копачење и трајна пренамена на државни шуми согласно одредбите од член 24 на овој закон;

2) спроведување на постапката за воспоставување право на стварна службеност на државно шумско земјиште согласно одредбите од член 28 на овој закон;

3) издавање мислења во врска со вршење на геолошки истражувања и искористување на минерали согласно член 30 став (2) на овој закон;

4) изготвување на предлог на Националната програма за шумарство и предлог на Националн план за развој на шумите што го донесува Владата на Република Северна Македонија, согласно член 32 став (3) на овој закон;

5) изготвување на предлог на Националниот план за развој на шумите, согласно член 33 став (3); на овој закон

6) пилотирање на национална инвентаризација на шумите и одржување на податоците, согласно член 34 ставовите (2) и (3) на овој закон;

7) одобрување на плановите за стопанисување со мали шуми, согласно став (5) од член 40 на овој закон;

8) издавање на претходна согласност за дозволена количина на сеча пред донесување на нов план за стопанисување, согласно член 46 став (2) на овој закон;

9) чување на планските документи, согласно член 47 ставовите (1) и (3) на овој закон;

10) организација на јавна консултација по предлог на Национална програма за шумарство и Национален план за развој на шумите, согласно член 49 став (1) на овој закон;

11) донесување на програма за одржување на семенските насади, согласно став (2) од член 55 на овој закон;

12) изготвување на програма за обнова на шумите, во соработка со субјектите кои стопанисуваат со шумите, согласно) член 59 став (4 на овој закон;

13) вршење на активности на известување, дијагностицирање и прогнозирање, согласно член 63 на овој закон;

14) изготвување на предлог Национален план за заштита на шумите од пожари за усвојување од Владата и координирање на неговото спроведување, согласно член 68 на овој закон;

15) издавање одобренија за поставување на жежници и варници во шума, согласно член 70 став (2) на овој закон;

16) водење регистар на алатки за обележување на дрвја и дрвни сортименти од овластени лица, согласно член 63 став (6) на овој закон;

17) издавање на копии од службениот образец на испратница на овластените субјекти и водење на евиденција за издадените примероци, согласно член 88 ставови (13) и (14) од на овој закон;

18) издавање на дозвола за промет или сертификат за увоз и/или извоз и/или транзит и/или повторен извоз согласно член 118 став (1) на овој закон;

19) издавање на дозволи за спроведување на научно истражување во шуми и на шумско земјиште во државна сопственост со кои стопанисува субјектот задолжен за стопанисување со шумите во државна сопственост согласно член 128 став (1) на овој закон;

20) воспоставување, одржување и во соработка со субјектот кој стопанисува со шумите во државна сопственост ажурирање на базата на податоци за користењето шумско земјиште, согласно член 123 на овој закон и

21) обезбедување координација на редовниот годишен мониторинг на виталноста и здравствената состојба на шумите, согласно член 124 на овој закон.

22) издавање на одобренија за извоз на шумски дрвни производи, согласно член 113 на овој закон.

**Улогата на министерството за земјоделство,шумарството и водостопанство во делот за надзор преку Државниот инспекторат за шумарство и ловство до отпочнување со работа на Управа за шумарство и шумска полиција**

**Член 202**

(1) До денот на отпочнувањето со работа на Управата за шумарство и шумска полиција, Министерството за земјоделство, шумарството и водостопанство преку Државниот инспекторат за шумарство и ловство по однос на надзорот ги врши следните работи:

1) проверка на условите и издавање одобренија за сеча на загрозени и ретки видови дрвја, согласно член 64 на овој закон;

2) проверка на пошумување по редовна чиста сеча, проследено со издавање на официјален записник, согласно став (2) од член 57 на овој закон;

3) постојана контрола на обележувањето на дрвјата за сеча во сите шуми, според член 79 на овој закон;

4) издавање на одобренија за сеча по службена должност, согласно став (3) од член 86 на овој закон;

5) контрола на програмите за проста репродукција на шумите, донесени и спроведувани од субјектите што стопанисуваат со државните шуми, согласно член 154 на овој закон.

**Улога на субјектите кои стопанисуваат/управуваат со државни шуми до отпочнување со работа на Управа за шумарство и шумска полиција**

**Член 203**

(1) До денот на отпочнувањето со работа на Управата за шумарство и шумска полиција, субјектите кои стопанисуваат/ управуваат со државните шуми наместо Управата за шумарство и шумска полиција ги вршат следните работи:

1) изработка на планови за стопанисување со државните шумско-стопански единици, согласно член 38 и планови за мали шуми согласно член 40 на овој закон;

2) изработка на планови за зачувување преку управување со државни шумско-стопански единици во заштитени подрачја, согласно член 39 на овој закон;

3) одржување на јавни консултации за предлозите на плановите за стопанисување со државните шуми, согласно член 49 на овој закон;

4) обезбедување на јавна достапност на податоците од планските документи за државни шуми, согласно член 51 на овој закон;

5) жигосување на увезени шумски дрвни производи и издавање на испратници, согласно член 114 на овој закон и

6) издавање на позитивно мислење за копачење и трајна пренамена на шума како основ за запишување на промена на културата на катастарската парцела во Агенција за катастар на недвижности согласно член 24 став (7) од овој закон.

(2) До денот на отпочнување со работа на Управата за шумарство и шумска полиција, трошокот за давање на стручно-технички услуги од член 90 став (4) на овој закон, се уплаќа кај субјектите кои стопанисуваат/управуваат со државните шуми што ги даваат овие услуги.

**Обврски на сопственици на приватна шума до отпочнување со работа на Управа за шумарство и шумска полиција**

**Член 204**

До денот на отпочнување со работа на Управата за шумарство и шумска полиција, сопствениците на приватни шуми се должни да обезбедат изработка на планови и планска документација за стопанисување со шумите наместо Управата за шумарство и шумска полиција, согласно член 40 став (2) на овој закон.

**Поднесување на барања од одредени државни органи до отпочнување со работа на Управа за шумарство и шумска полиција**

**Член 205**

До денот на отпочнувањето со работа на Управа за шумарство и шумска полиција, до Министерството за земјоделство, шумарството и водостопанство, треба да се доставуваат следните барања:

1) барања од органот надлежен за донесување на урбанистичките планови заради добивање податоци, информации и мислење за предложениот плански опфат во врска со копачење и трајна пренамена на шума, согласно член 24 став (1) на овој закон и

2) барања од орган на државната управа надлежен за работите од областа на економија за добивање мислење за предложени геолошки истражувања и користување на минерални суровини, согласно член 30 став (2) на овој закон .

**Поднесувања на барања од други лица до отпочнување со работа на Управа за шумарство и шумска полиција**

**Член 206**

До денот на отпочнувањето со работа на Управата за шумарство и шумска полиција до други овластени органи се поднесуваат барањата на извозниците на дрво за издавање одобрение за извоз на шумски дрвни производи се доставуваат до Министерството за земјоделство, шумарството и водостопанство, согласно одредбите од член 113 на овој закон.

**Плаќање за одредени обврски до отпочнување со работа на Управа за шумарство и шумска полиција**

**Член 207**

(1) До денот на отпочнување со работа на Управата за шумарство и шумска полиција, следните обврски за плаќање утврдени во овој закон се плаќаат во корист на субјектите кои стопанисуваат/управуваат со државните шуми:

1) плаќања за копачење и трајна пренамена на шума, согласно член 26 став (6) на овој закон;

2) исплати за штета предизвикана на шума поради геолошки истражувања и користување на минерали, согласно член 30 став (5) на овој закон.

(2) До денот на отпочнување со работа на Управата за шумарство и шумска полиција, следните обврски за плаќање утврдени во овој закон се плаќаат во корист на Буџетот на Република Северна Македонија.

1) плаќања за проширена репродукција на шумите, согласно член 155 став (2) на овој закон.

**Одложена примена на одредби од овој закон**

**Член 208**

До денот на отпочнување со работа на Управата за шумарство и шумска полиција се одложува примената на одредбите од овој законви тоа:

1) прогласување на заштитните шуми и шумите за посебна намена врз основа на предлозите на Управата за шумарство и шумска полиција, согласно член 11 ставови (2) и (3) на овој закон;

2) извршување на санитарната сеча согласно со одредбите од член 62 на овој закон;

3) плаќање за обезбедување на услугите за планирање на стопанисувањето, согласно член 43 став (2) на овој закон;

4) обврска за плаќање за одржување на еколошки и социјални шумски функции или екосистемски услуги, согласно од член 151 ставовите (1) и (3) на овој закон.

**Спроведување на поединечни потпрограми и мерки за шуми**

**Член 209**

До денот на донесувањето на Националната програма за шумарство, користењето на средствата од член 181 на овој закон за целите на членот 182 став (1) на овој закон се спроведува преку соодветни годишни програми на Министерството за земјоделство,шумарството иводостопанство во согласност со закон.

**Усвојување на Националната програма за шумарство**

**член 210**

Националната програма за шумарство ќе се донесе во рок од три месеци од денот на влегувањето во сила на овој закон.

**Донесување на Национален план за развој на шумите**

**Член 211**

Националниот план за одржлив развој на шумите ќе се донесе во рок од две години од денот на влегувањето во сила на овој закон.

**Валидност на тековните планови за стопанисување**

**Член 212**

Поради постепена транзиција од сегашните кон идните системи за стопанисување со шумите, постојните планови за стопанисување ќе останат валидни до нивното истекување, освен ако е потребна нивна промена поради големо влијание од биотски или абиотски причини, вклучувајќи пожари и последователна потреба од рехабилитација на шумите.

**Постапување со приватни шуми за кои нема планови за стопанисување**

**Член 213**

До донесување на План за стопанисување со мали шуми, со приватните шуми со големина над 10 и до 100 хектари се стопанисува во согласност со евидентните картони.

**Почеток на примена на дигитален систем за следење на дрвни производи**

**Член 214**

(1) Субјектите од ставот (3) на членот 109 на овој закон ќе започнат со примена на дигиталниот систем за следење на шумски дрвни производи во рок од една година од денот на влегувањето во сила на овој закон.

(2) Постојниот дигитален систем за следење на шумски дрвни производи, ќе продолжи да го одржува субјектот кој стопанисува со државните шуми до денот на отпочнување со работа на Управата за шумарство и шумска полиција.

(3) Субјектот кој стопанисува со државните шуми до денот на отпочнување со работа на Управата за шумарство и шумска полиција ќе ја стави на располагање на субјектите од ставот (3) на членот 109 на овој закон софтверската апликација на системот за следење на производи од шумско дрво без надомест.

**Усогласеност на субјектите кои вршат промет со дрво со одредбите од Законот**

**Член 215**

(1) Субјектите кои вршат промет со дрво се должни да го усогласат своето работење со одредбите на овој закон во рок од 180 дена од денот на влегувањето во сила на овој закон.

(2) Доколку субјектите кои вршат промет со дрво не постапат согласно со одредбите од ставот (1) на овој член, Министертвото за земјоделство, шумарство и водостопанство ги брише од Регистарот на правни лица кои вршат промет со дрво.

**Усогласеност на субјектите кои го спроведуваат курсот за оспособување на вршење на сеча**

**Член 216**

(1) Средношколската установа од член 81 став (4) на овој закон е должна да го отпочне спроведувањето на курсот за оспособување на вршење на сеча во рок од 180 дена од денот на влегувањето во сила на овој закон.

(2) Физичките лица кои редовно или сезонско вршат активност на сеча во шуми во државна или приватна сопственост се должни потврдата за завршен курс за оспособување на вршење на сеча да ја стекнат, најдоцна во рок од една година од денот на влегувањето во сила на овој закон.

**Основање на Управата за шумарство и шумска полиција**

**Член 217**

(1) Управата за шумарство и шумска полиција ќе се основа во рок од една година од денот на влегувањето во сила на овој закон.

(2) Се задолжува Министерството за земјоделство шумарство и водостопанство во рок од три месеца од денот на влегувањето во сила на овој закон да ја спроведе активноста за проценка на влијанието на регулативата за основање на Управата за шумарство и шумска полиција.

(3) Вработените во Јавното претпријатие Национални шуми, од сектор за уредување на шуми, ловишта и проектирање, и одделението за шумочуварска служба со денот на основањето на Управата за шумарство и шумска полиција се превземаат во Управата за шумарство и шумска полиција.

(4) Со денот на основањето на Управата за шумарство и шумска полиција на вработените во секторот Шумската полиција им престанува работниот однос во Министерството за земјоделство шумарство и водостопанство и се превземаат во состав на Управата за шумарство и шумска полиција.

(5) Вработените возилата, опремата, инвентарот, средствата за работа, архивата и документацијата и другите работи, побарувањата и намирувањето на обврските, договорните обврски и услуги, како и други средства од надлежност на секторт за уредување на шуми, ловишта и проектирање, и одделение за шумочуварска служба кои преминуваат како орган во состав на министерството без својство на правно лице се превземаат во министерството согласно овој закон најдоцна во рок од една година од денот на влегување на сила на овој закон.

(6) Вработените возилата, опремата, инвентарот, средствата за работа, архивата и документацијата и другите работи, побарувањата и намирувањето на обврските, договорните обврски и услуги, како и други средства од надлежност на сектор за шумска полиција кои преминуваат во Управата за шумарство и шумска полиција се превземаат согласно овој закон најдоцна во рок од една година од денот на влегување на сила на овој закон.

**Донесување и важност на подзаконски акти**

**Член 218**

(1) Подзаконските акти предвидени во овој закон ќе се донесат во рок од две години од денот на влегувањето во сила на овој закон.

(2) До денот на влегувањето во сила на подзаконските акти утврдени со овој закон ќе се применуваат постојните подзаконски акти.

**Отпочнување на примена на одделни одредби од овој закон**

**Член 219**

(1) Одредбата на член 22 став (1) на овој закон ќе отпочне да се применува по донесувањето на новите плански документи во согласност со членот 37 од овој закон.

(2) Воведувањето на дигитален систем за следење на шумските дрвни производи од член 109 став (1) на овој закон ќе започне по отпочнувањето со работа на Управа за шумарство и шумска полиција и донесувањето на подзаконскиот акт од ставот (5) на овој член.

(3) Одредбите на член 1 став (2), член 17 точки 65 до 91 и членовите 91 до 108 од овој закон ќе отпочнат да се применуваат од 1.Ноември 2027 година.

(4) До денот на пристапување на Република Северна Македонија во Европската Унија, исполнувањето на условите за одржливо производство на дрво за енергија од член 98 став (4) точки 4) и 5) и став (5) на овој закон се одложува.

(5) Одредбите на член 83 ставови (14),(15) и (16) од овој закон ќе отпочнат да се применуваат од денот на пристапувањето на Република Северна Македонија во Европската Унија.

**Спроведување на започнати постапки**

**Член 220**

Постапките започнати пред влегувањето во сила на овој закон се спроведуваат согласно одредбите од Законот за шумите (Службен весник на Република Северна Македонија бр. 64/09, 24/11, 53/11, 25). /13, 79/13, 147/13, 43/14, 160/14, 33/2015, 44/2015, 147/2015, 7/2016 и 39/2016 и „Службен весник на Република Северна Македонија“ бр.274/22 ).

**Престанок на важење на претходниот закон**

**Член 221**

Со денот на влегувањето во сила на овој закон,престанува да важи Законот за шумите („Службен весник на Република Северна Македонија“, бр. 64/09, 24/11, 53/11, 25/13, 79/13, 147/13 , 43/14, 160/14, 33/2015, 44/2015, 147/2015, 7/2016 и 39/2016 и „Службен весник на Република Северна Македонија“ бр.274/22) со исклучок на одредбите од од членот 180 став (1).

**Влегување во сила**

**Член 222**

Овој закон влегува во сила осмиот ден од денот на објавувањето во „Службен весник на Република Северна Македонија“

ОБРАЗЛОЖЕНИЕ НА ПРЕДЛОГ-ЗАКОНОТ

I. ОБЈАСНУВАЊЕ НА СОДРЖИНАТА НА ОДРЕДБИТЕ НА ПРЕДЛОГ-ЗАКОНОТ ЗА ШУМИТЕ

Со Законот за шумите се врши усогласување со Регулативата:

\*Со овој закон се врши усогласување со Регулативата 2023/1115 на Европскиот Парламент и на Советот од 31 Мај 2023 година за ставање на располагање на пазарот на Унијата и извозот од Унијата на одредени стоки и производи поврзани со уништување на шумите и деградација на шумите и укинување на Регулативата (ЕУ) бр. 995/2010 , Регулатива (ЕУ) 2018/841 на Европскиот парламент и на Советот од 30 мај 2018 година за вклучување на емисиите на стакленички гасови и отстранување од користење на земјиштето, промена на употребата на земјиштето и шумарство во климатската и енергетската рамка од 2030 година, и изменување и дополнување на Регулативата (ЕУ ) бр. 525/2013 и Одлука бр. 529/2013/ЕЗ и Директивата 2006/123/ЕЗ на Европскиот Парламент и на Советот од 12 Декември 2006 за услугите на внатрешниот пазар.

Со Законот за шумите се предвидуваат и законски основи за носење на подзаконски акти (правилници).

Законот за шумите е структуриран во XI глави и има 191 член.

Глава I Општи одредби – општите одредби од законот во кои се наведени поимите кои се употребуваат во овој закон.

Глава II Забрани и ограничувања – дадени се забраните и ограничените активности во шума.

Глава III Планирање во шумарството - се уредува начинот на планирање во шумарството

Глава IV Стопанисување со шумите - се регулирани правата и обврските на субјектите кои стопанисуваат со шумите во државна и приватна сопственост.

Глава V Шумски информациски систем и мониторинг - поглавје воведени и регулирани се законските основи за водење на попис на шумско земјиште односно катастар, водење на шумарски информациски систем.

Глава VI Шумочуварска Служба, Шумска Полиција и контрола на шумите од илегални активности - регулиран законскиот основ за чување на шумите

Глава VII Институции права, обврски и одговорности на субјектите во шумарството - дефинирани субјектите кои стопанисуваат со шумите и нивните обврски за остварување на јавниот интерес и можноста на здружување на сопствениците на приватни шуми.

Во глава VIII Финансирање во шумарството - пропишана обврската и начинот на финансирање.

Во глава IX Надзор на шумите - пропишува начинот на вршење на надзор над спроведувањето на овој закон.

Во глава X Прекршочни одредби – се опишуваат одредбите кои се спротивни на овој закон и висината на глобите.

Глава XI Преодни и завршни одредби– се воспоставуват роковите на примена на овие законски одредби.

II. МЕЃУСЕБНА ПОВРЗАНОСТ НА РЕШЕНИЈАТА СОДРЖАНИ ВО ПРЕДЛОЖЕНИТЕ ОДРЕДБИ

Со Предлог Законот за шумите ќе се воспостави уредувањето, планирањето, управувањето, стопанисувањето, одгледувањето, заштитата ,користењето и чувањето на шумите, правата и обврските поврзани со шумите и шумското земјиште, организацијата и финансирањето во шумарството, како и други прашања поврзани со шумите, шумското земјиште и шумските функции или екосистемски услуги, во согласност со принципите за одржлив развој.

III. ПОСЛЕДИЦИ ШТО ЌЕ ПРОИЗЛЕЗАТ ОД ПРЕДЛОЖЕНИТЕ РЕШЕНИЈА

Со Законот за шумите ќе се постигне општиот јавен, национален интерес врз шумите со мерки кои и понатаму општо прифатени начела за управување со шумите “ одржливо стопанисување и одржлив развој на шумите“ овозможуваат прифатлив начин на стопанисување за сопствениците на шумите (државни и приватни) со ограничување на нивните права на користење како би се обезбедило трајно постоење на шумите.

Со имплементација на новиот закон, ќе се воспостави усогласување со регулативата:

\*Со овој закон се врши усогласување со Регулативата 2023/1115 на Европскиот Парламент и на Советот од 31 Мај 2023 година за ставање на располагање на пазарот на Унијата и извозот од Унијата на одредени стоки и производи поврзани со уништување на шумите и деградација на шумите и укинување на Регулативата (ЕУ) бр. 995/2010, Регулатива (ЕУ) 2018/841 на Европскиот парламент и на Советот од 30 мај 2018 година за вклучување на емисиите на стакленички гасови и отстранување од користење на земјиштето, промена на употребата на земјиштето и шумарство во климатската и енергетската рамка од 2030 година, и изменување и дополнување на Регулативата (ЕУ ) бр. 525/2013 и Одлука бр. 529/2013/ЕЗ и Директивата 2006/123/ЕЗ на Европскиот Парламент и на Советот од 12 Декември 2006 за услугите на внатрешниот пазар.

Со Предлог законот за шумите ќе се овозможи обезбедување на трајно стопанисување со шумите во Република Северна Македонија.

Со донесувањето на Законот за шумите се предвидува и донесување на подзаконски акти во однос на уредување на сите прашања од областа на одржливо управување,заштита,користење и одржување на шумите и шумското земјиште.

Со донесување на новиот закон и усвојување на регулативата се очекуваат позитивните движења и подобрување на правната рамка преку појасни и попрецизни одредби поврзани со одржливо управување со шумите во Република Северна Македонија.